
Lukijalle 


Tämä kirja antaa ohjeita oman pientalon teettämiseen alkaen suunnit- 
teluvaiheesta valmiin talon kunnossapitoon. Etenkin ensikertalaiselle 
oman pientalon rakennuttaminen on iso hanke, johon kannattaa ottaa 
mukaan pätevät rakennusalan ammattilaiset heti alkuvaiheessa. 
Rakennusalalla käytetään paljon ammattisanastoa, joka on hyvä tuntea 
asioiden ymmärtämisen ja sujuvan yhteistyön varmistamiseksi. Kirjan lo- 
pussa on laaja sanasto, joka selvittää termejä hankkeeseen ryhtyvälle. 
Esimerkiksi sana "pientalo" tarkoittaa tässä kirjassa kaikenkokoisia oma- 
koti- ja paritaloja. Rakennuttaminen tarkoittaa oman talon teettämistä 
rakennusalan ammattilaisilla. Rakennuttajan rooli hankkeessa vaihtelee 
oman osaamisen ja ajankäytön mukaan. Rakennuttaja eli talon teettäjä 
vastaa viime kädessä koko hankkeesta. Hän tekee päätökset saamansa 
asiantuntijatiedon perusteella ja vastaa myös kustannuksista. 

Nykyaikaisen talon rakentaminen vaatii erityistä ammattitaitoa joka 
vaiheessa. Uudet energiamääräykset edellyttävät rakennukselta aiempaa 
parempaa kokonaisenergiatehokkuutta. Tämä voidaan toteuttaa monel- 
la tavalla kuten rakenteiden eristävyyttä parantamalla tai uusia lämmi- 
tysjärjestelmiä hyödyntämällä. Tiiviit rakenteet tarvitsevat toimivaa talo- 
tekniikkaa, jonka avulla ehkäistään kosteus- ja homeongelmia. Kirja an- 
taa perustiedot siitä, mihin rakennuttajan on syytä kiinnittää huomiota 
missäkin hankkeen vaiheessa. 

Ennen hankkeen aloittamista pientalon tulevan asukkaan kannattaa 
pohtia tarpeitaan, toiveitaan ja resurssejaan: iso perinnetalo maaseudun 
rauhassa mutta kaukana työpaikasta vai kompakti kaupunkipientalo lä- 
hellä työtä ja palveluja? Vai iso talo avaralla tontilla hyvien yhteyksien 
päässä, kun siihen kerran on varaa? Entä perhetilanne ja omat voimava- 
rat tai kiinnostuksen kohteet? Kun tavoite on selvillä, kannattaa palkata 
hyvät suunnittelijat sen toteuttamiseen. 

Kirjan ensimmäinen luku kertoo rakennushankkeen käynnistämisestä. 
Tarpeiden ja toiveiden täsmennyttyä tehdään hankkeen kustannusarvio 
ja hankeaikataulu sekä valitaan pääsuunnittelija ja vastaava työnjohtaja. 
Alkuvaiheen selvityksiä ovat myös tarveselvitys ja tilaohjelma, jotka ovat 
tavallaan esisuunnittelua. 

Kirjan toisessa luvussa perehdytään tontin ja talon hankintaan. Tontin 
pinnanmuodot ja maaperän laatu vaikuttavat perustusratkaisuihin ja si- 
tä kautta hankkeen kustannuksiin. Kaavamääräykset ja rakennusoikeus 
on myös otettava huomioon. Entä mikä on kunnallistekniikan merkitys? 
Halpa tontti haja-asutusalueella voi lopulta olla taajamatonttia kalliim- 
pi. Kun sopiva tontti on löytynyt, on vuorossa tonttikauppa ja lainhuuto. 


Kolmas luku kertoo talon valitsemisesta. Pohdittavana on useita vaih- 
toehtoja: valmis talopaketti, talopaketti omin muutoksin vai yksilöllises- 
ti suunniteltu paikalla rakennettu talo — puutalo vai kivitalo? Lisäksi on 
mietittävä rakennuksen ekologisuutta, energiatehokkuutta, sisäilman 
laatua sekä runko- ja julkisivumateriaaleja. Viime vuosina yleistynyt ryh- 
märakentaminen puolestaan antaa mahdollisuuden jakaa vastuita ja ra- 
kentamiskustannuksia. 

Neljänteen lukuun on koottu talon suunnittelussa huomioon otetta- 
vat asiat kuten suunnittelijoiden palkkaaminen, suunnittelusopimukset 
ja piirustukset hankesuunnitelmasta työpiirustuksiin. Lisäksi otetaan esil- 
le yhteistyön merkitys pääsuunnittelijan, arkkitehdin, rakennesuunnitte- 
lijan sekä LVI- ja sähkösuunnittelijan välillä. Luvun lopuksi selvitetään ra- 
kennusluvan hakeminen kaikkine vaiheineen ja asiakirjoineen. 

Viidennessä luvussa kerrotaan siitä, mitä kaikkea rakennuttajan tu- 
lee ottaa huomioon ennen rakennusvaihetta. Tärkeitä asioita ovat sopi- 
van urakkamuodon valinta, rakennuttajan rooli työnantajana, hankinto- 
jen suunnittelu, tarjouspyynnöt ja sopimusten tekeminen, rakennuttajan 
velvollisuudet ja vastuut työmaan turvallisuudesta huolehtimisesta sekä 
vakuutukset mahdollisten ongelmien varalle. 

Ammattilaisten tekemiä rakennustöitä käydään läpi lähinnä rakennut- 
tajan näkökulmasta. Kuudennessa ja seitsemännessä luvussa kerrotaan, 
mitä rakennuttajan tulee tietää rakennushankkeen eri vaiheista pystyäk- 
seen hoitamaan oman osuutensa. Rakentaminen selostetaan vaihe vai- 
heelta aloituskokouksesta töiden viimeistelyyn ja tarkastuksiin. Raken- 
tamiseen olennaisesti liittyvään valvontaan ja johtamiseen kuuluvat vi- 
ranomaisvalvonta, työmaalla tapahtuva valvonta pöytäkirjoineen, mal- 
leineen ja ohjeineen sekä lopputarkastukset. 

Kirjan viimeisessä luvussa on edetty loppukatselmukseen ja rakennus- 
hankkeen päättymiseen liittyviin asioihin. Tässä vaiheessa tehdään ja vii- 
meistellään pihatyöt puiden ja pensaiden istutuksesta pihavalaistukseen. 
Vastavalmistuneen talon uudella asukkaalla on vielä pari tärkeää velvol- 
lisuutta jäljellä ennen muuttoa: tutustua rakennuksen takuupapereihin 
ja suunnitella huoltoa ja kunnossapitoa. 

Kirjan tekstien kirjoittamisesta ja kokoamisesta ovat vastanneet Satu 
Sahlstedt, Tuomas Palolahti ja Anssi Koskenvesa. Kirjan tekstien työstös- 
sä ovat lisäksi auttaneet Rita Lindberg, Christian Kivimäki, Lauri Koisti- 
nen ja Nora Wind. Kirjan tekstien pohjana on käytetty kirjoja Pientalon 
rakentaminen ja Pientalon suunnittelu, joiden tekijöinä ovat Anssi Kos- 
kenvesa, Tarja Mäki ja Hannu Penttilä. Kirjoittajat haluavat lisäksi kiittää 
kirjan tekemiseen ja muokkaamiseen osallistuneita rakennustietolaisia. 


Leppävaarassa kesäkuussa 2015 


Satu Sahlstedt, Tuomas Palolahti ja Anssi Koskenvesa 


Tästä se alkaa 


Talon rakennuttaminen on taloudellisesti merkittävä päätös, joten ainakin 
alustava kustannusarvio ja rahoituslaskelma talohankkeelle tulee olla jo alku- 
vaiheessa. Toinen tärkeä alkuvaiheen asia on valita hankkeelle hyvät rakennus- 
alan ammattilaiset. Ensimmäiset palkattavat henkilöt ovat pääsuunnittelija ja 
vastaava työnjohtaja. Pientalon alustavan suunnittelun vaiheisiin kuuluvat 
myös hankeselvityksen ja tilaohjelman teko ja hankeaikataulusta päättäminen. 


Kustannusarvio 


Oman pientalon rakennuttaminen ja uuden 
kodin suunnittelu alkaa omien toiveiden ja 
tarpeiden selvittämisellä. Kun ne ovat listat- 
tuina, voidaan alkaa miettiä erilaisia huoneita 
ja tiloja ja suunnitella talon mallia ja tyyliä. Al- 
kuvaiheen suunnittelua kannattaa tehdä yh- 
dessä rakennusalan ammattilaisten kanssa. 

Hankkeen alusta alkaen tarvitaan ainakin 
alustava kustannusarvio. Pientalon rakenta- 
miskustannusten arvioinnissa voi käyttää apu- 
na internetistä löytyviä laskureita tai keskimää- 
räisiä pientalon rakentamiskustannuksia. Myös 
pankkien sivuilta löytyy ns. lainalaskureita. 

Pientalohankkeen kustannuksiin on hel- 
pointa vaikuttaa alkuvaiheessa, koska silloin 
päätetään mm. talon koosta ja mallista. Kus- 
tannuksiin vaikuttavat paljon myös suunnit- 
teluratkaisut, tekniset ratkaisut ja materiaali- 
en ja laitteiden laatutaso. Rakentamisvaihees- 
sa säästäminen on hankalampaa, silloin pitää 
paremminkin varautua yllättäviin lisäkustan- 
nuksiin. 

Yleisiä tai muiden rakennuttajien raken- 
nuskustannustietoja käytettäessä tulee ottaa 
huomioon seuraavanlaisia asioita: 

e sisältävätkö kustannukset tontin hinnan 
e sisältävätkö kustannukset suunnittelun 
e sisältävätkö kustannukset liittymismaksut 


e rakennuspaikkakunta (työn kustannukset 
ovat korkeampia pääkaupunkiseudulla 
ja suurimmissa kasvukeskuksissa kuin 
maaseudulla) 

e kohteen laatutaso (talon muoto, huonei- 
den korkeus, ikkunapinta-ala, seinä- ja 
lattiapintamateriaalit, keittiökalusteet ym.) 

e onko kyse huoneistoneliöistä vai brutto- 
neliöistä 

e onko neliökustannuksissa mukana 
esimerkiksi autotalli tai muu lisärakennus 

e kuinka paljon työtä tehdään itse 

e onko kustannustaso noussut. 


Rakennushankkeen alkuvaiheessa kustan- 
nusten ennakointi perustuu karkeisiin euroa/ 
brm2 arvioihin. Pientalon rakentamisen brut- 
toneliökustannukset ilman tonttia asettuvat 
yleensä 1 300:n ja 3 000 euron välille kohteen 
koon, laatutason, rakennustavan, paikkakun- 
nan ja yleisen kustannustason mukaan. Oman 
työn suurella määrällä ja edullisilla rakenne- 
ja materiaalivalinnoilla voidaan päästä hinta- 
haarukan alapäähän tai jopa sen alle, mutta 
kustannusarvio myös ylittyy helposti. 

Jotta kustannukset eivät heti karkaisi kä- 
sistä, tulee hankkeen alkuvaiheessa laadittua 
kustannusarviota tarkentaa sitä mukaa kuin 
suunnitteluratkaisut tarkentuvat. Realistinen 
pientalon kustannusten arviointi edellyttää 


Tästä se alkaa 


Taulukko 1. Tekijöitä, joilla on suuri vaikutus kustannuksiin. 


tontti 

talon muoto 
materiaalivalinnat 
laitteet ja varusteet 
toteutustapa 
rakennusaika 


paikkakunta 


talon piirustusten pohjalta tehtyä rakennus- 
osapohjaista kustannusarviota, jossa otetaan 
huomioon tontin ja rakennuksen erityispiir- 
teet, valittu laatutaso sekä oman työn osuus. 

Lainarahoitusta rakentamiseen tarvitaan 
lähes aina, joten neuvottelut pankin kanssa 


Tavoitteena päästä jouluksi uuteen kotiin. 


maaperä, pinnanmuodot, syrjäinen sijainti 

pohjan muoto, kerrosluku, kattomuoto, kerroskorkeus 

runko, ulkoverhous, vesikate, seinäpinnoitteet 
lämmitysjärjestelmä, ilmanvaihto, varusteet 

urakkamuoto, oman työn osuus 

vuodenaika (kesä, talvi), rakennusalan yleinen suhdannekehitys 


työvoiman saatavuus, materiaalikaupan kilpailutilanne 


on syytä aloittaa viimeistään suunnitteluvai- 
heessa. Pankit edellyttävät selvityksiä hank- 
keen kustannuksista ja asukkaiden maksuky- 
vystä rahoittaessaan rakennushanketta. 
Yleinen pankkien ohje on, että lainanhoi- 
tokulut eivät saisi viedä yli 40 %:a lainanot- 





Taulukko 2. Karkea arvio pientalon rakennuttamisen kestosta. 


Vaihe 
rakennuslupa 


suunnitteluratkaisujen 
hakeminen 


rakentamisvaihe 


sisävalmistusvaihe, 3-6 kk 


talotekniikka, säädöt, 
tarkastukset ja loppusiivous 


tajan nettotuloista. Lainanhoitokuluihin vai- 
kuttavat lainan suuruuden lisäksi laina-ai- 
ka sekä lainan korko. Korkojen mahdolli- 
seen nousuun tulevaisuudessa kannattaa va- 
rautua esimerkiksi arvioimalla lainanhoitoku- 
lut 3-4 prosenttia nykyistä korkeammalla ko- 
rolla. Koska hankkeen kustannusten arvioin- 
ti luonnosvaiheessa ei ole kovin helppoa, kan- 
nattaa aluksi edetä aika karkealla kustannus- 
arviolla ja tarkentaa sitä koko ajan suunnitel- 
mien edetessä. 


Hankeaikataulu 


Pientalohankkeelle tulee varata aikaa mie- 
lellään pari vuotta. Rakentaminen aloitetaan 
yleensä keväällä. Maankaivu- ja perustustyöt 
on hyvä aloittaa, kun maapohja on ehtinyt 
kuivahtaa lumen ja roudan sulamisen jälkeen. 
Näin ajoittaen tähdätään usein jouluksi uu- 
teen kotiin. 

Talvellakin voi rakentaa, mutta työ on hi- 
taampaa ja kalliimpaa kuin muina vuodenai- 
koina. Huolellisella suunnittelulla talviraken- 
tamisen haittoja ja kustannuksia voidaan vä- 
hentää. 

Aikataulu on laadittava heti hankkeen alus- 
sa, jotta eri työvaiheet pääsevät alkamaan 
suunnitellusti, ts. työntekijät ja tarvittavat 


Yksilöllinen pientalo 


vähintään puoli vuotta 


6—14 kk riippuen rakennuksen 
koosta, muodosta, rakennus- 
paikasta ja rakentamistavasta 


Valmis talopaketti 


kunnasta ja kaavoitustilanteesta riippuen viikoista kuukausiin 


useista viikoista kuukausiin 


maanrakennus- ja perustukset 
LVI-asennuksineen 1-2 kk lisäksi 
elementtien pystytys /2-1 kk 


3-6 kk 


materiaalit ovat oikeaan aikaan hankittuina. 
Aikataulun suunnittelussa kannattaa käyttää 
apuna rakennusalan ammattilaista. 

Koko hanketta kuvaava aikataulu on han- 
keaikataulu. Sitä laadittaessa mm. määritel- 
lään, paljonko varataan aikaa mihinkin vai- 
heeseen. Hankeaikatauluun merkittävästi vai- 
kuttavia asioita ovat ainakin 
e suunnittelun organisointi 
e valintojen tekeminen 
e urakkamuodon valinta 
e runkomateriaalin valinta 
e talopaketin tai paikalla tehdyn 

talon valinta 
e rakennusluvan hakeminen 

(määräytyy kunnan mukaan) 

e tekijöiden hakeminen 
e varustelu ja viimeistelytaso. 


Aikatauluun on lisäksi hyvä varata 1-2 lisä- 
kuukautta mahdollisten työtä hidastavien asi- 
oiden varalta. Etenkin rakentamisvaiheessa 
tulee varautua erilaisiin sääolosuhteisiin, lo- 
ma-aikoihin ja pitkiin toimitusaikoihin. 
Kirjallinen aikataulu helpottaa eri urakka- 
kyselyjen ja urakoiden ajoituksista sopimista. 
Samalla se ohjaa rakennuttajaa päättämään 
materiaalitoimituksista riittävän ajoissa. Han- 
kintojen oikea ajoitus on tärkeää, jotta työ- 


maa ei pysähdy esimerkiksi ikkuna- tai keittiö- 
toimituksen odottamiseen. Samoin urakka- 
kyselyt on tärkeä ajoittaa riittävän aikaiseen 
vaiheeseen, jolloin urakoitsija saa järjestettyä 
työvoimaa vapaaksi ja ehtii paneutua urakka- 
tarjouksen tekoon. Aikataulu liitetään jokai- 
seen urakkasopimukseen. 


Pääsuunnittelijan ja vastaavan 
työnjohtajan valinta 


Kaikissa pientalohankkeissa tulee olla pää- 
suunnittelija ja rakennusvalvonnan hyväksymä 
vastaava työnjohtaja. Jos talopakettitoimituk- 
siin ei kuulu pääsuunnittelijaa, pitää rakennut- 
tajan itse huolehtia pääsuunnittelijan palk- 
kaamisesta. 

Vastaava työnjohtaja ja pääsuunnittelija 
ovat ensimmäiset henkilöt, jotka pientalon 
rakentamiseen tulee palkata. Pääsuunnitte- 
lija on hyvä olla mukana rakennushankkees- 
sa jo alkukeskusteluista alkaen, mutta viimeis- 
tään hän tulee mukaan siinä vaiheessa, kun 
pientalon luonnoksia laaditaan tai talotyyp- 
piä valitaan. 

Myös vastaava työnjohtaja eli vastaava mes- 
tari on hankkeessa mukana jo suunnitteluvai- 
heessa. 

Pääsuunnittelijalla ja vastaavalla työnjoh- 
tajalla tulee molemmilla olla tietyt pätevyy- 
det, joten päteviä henkilöitä voi etsiä esimer- 
kiksi pätevyyksiä myöntävien tahojen sivuilta. 
Rakennusalan henkilöpätevyyksiä toteavan 
FISEn internetsivuilta löytyy rekisteri pätevyy- 
den saaneista suunnittelijoista ja Rakennus- 
mestarit ja -insinöörit AMK RKLry:n kautta löy- 
tyy lista henkilöistä, joille on myönnetty pien- 
talotyömaan vastaavan työnjohtajan pätevyys. 
Myös kunnan rakennusvalvontaviranomai- 
set pitävät luetteloa vastaavina mestareina 
toimineista henkilöistä. 

Pääsuunnittelijana ja vastaavana voi toimia 
tarvittaessa myös sama henkilö, jos hänellä on 
pätevyydet hoitaa molempia tehtäviä. 

Vastaavan työnjohtajan tehtäviin ja 

vastuisiin voi kuulua esimerkiksi 

e tarjouspyyntöjen sisältö 

e urakkaneuvottelut ja sopimusten sisältö 

e valvontasuunnitelma ja 

sen mukaiset toimet 

töiden käynnistys / tarvittavat luvat 

aikataulu ja töiden ajallinen ohjaus 

viikkoraportointi/-palaverit ja 

työmaakokoukset 

töiden valvonta ja vastaanotto 

e viranomaisten ja rakennusluvan 
edellyttämät tarkastukset, 
katselmukset ja kokoukset. 


Pääsuunnittelijalle kuuluvia 
velvoitteita ovat mm. 

e huolehtia rakennushankkeen 
suunnitelmien riittävästä 

laadusta ja laajuudesta niin, 

että suunnitelmilla voidaan 
osoittaa rakentamiselle 
asetettujen vaatimusten 
täyttyminen 

vastata rakennusvalvontaviranomaiselle 
tehtäviensä asianmukaisesta 
hoitamisesta rakennushankkeen 
suunnittelun ja rakennustyön ajan. 


Alkuvaiheen selvityksiä 


Pientalon suunnittelu edellyttää tiivistä yh- 
teistyötä tilaajan ja suunnittelijoiden välil- 
lä. Jo ennen kuin taloa lähdetään varsinaises- 
ti suunnittelemaan, tarvitaan joitakin asiakir- 
joja tulevan suunnittelun pohjaksi. Oleellisim- 
pia hankkeen alkuvaiheessa syntyviä asiakirjo- 
ja ovat tarveselvitys ja hankkeen tilaohjelma. 
Ne ovat rakennuksen jatkosuunnittelun kan- 
nalta keskeisiä asiakirjoja, koska niiden avul- 
la suunnittelijoille selviää asukkaiden tarpeet 
ja toiveet. Niiden pohjalta päästään harkitse- 
maan tai sulkemaan pois joitakin taloon tai 
asumiseen liittyviä vaihtoehtoja. 


Ensimmäiset asiakirjat voivat olla ulkoasul- 
taan vaatimattomiakin. Ne pitää silti arkistoi- 
da — aivan kuten kaikki muutkin rakennus- 
hankkeesta syntyvät asiakirjat. Näin siitä huo- 
limatta, että pientalohankkeen edistyessä eri- 
laista materiaalia voi kertyä useita mapillisia. 


Tarveselvitys 


Tarveselvityksen tarkoituksena on selvittää 
asujien toiveet. Selvityksessä kuvataan alusta- 
vasti tarvittavat tilat ja rakenteet ja niille ase- 
tetut vaatimukset sekä arvioidaan eri vaihto- 
ehtoja ja ratkaisuja. Tarveselvitys voi sisältää 
määrittelyä siitä, minkätyyppistä tai -näköis- 
tä taloa halutaan. 

Tarveselvityksessä käydään läpi ensisijaises- 





Taulukko 3. Esimerkki tarveselvityksestä. 


Tarveselvitykseen merkitään omat toiveet 
tai mahdolliset vaihtoehdot myöhemmin 
tehtävän suunnittelun pohjaksi. 


keskeiset puutteet 
nykyisissä asuinoloissa 


kaikki tilanhankinta- 
vaihtoehdot 


oman panoksen osuus, 
toteutustapa 


tarvittavat huonetilat 
(tilaluettelo) 


tilojen väliset yhteydet 


taloudelliset mahdollisuudet 


aikataululliset tavoitteet — 
milloin uutta tilaa tarvitaan 


uudisrakennuksen ulkonäköön 
liittyvät tarpeet 


uudisrakennuksen 
toiminnalliset tarpeet 


rakennuspaikka 


tarvitaan kaksi makuuhuonetta lisää, kodinhoitohuone liian pieni, 
käynti saunasta ulos puuttuu jne. 


vaihtoehtona vanhan omakotitalon ostaminen, 
uuden rakentaminen, vuokraaminen 


talopaketti vai itse rakentaen? Osa töistä hoidetaan itse. 


keittiö, olohuone, neljä makuuhuonetta, kaksi wc:tä, 
suihku ja saunatilat, vaatehuone 


luonnos, luettelo, kaavio 


kokonaisbudjetti, tilaluettelon mukaisilla neliöillä verrataan 
aluksi internetin laskureiden kustannusarvioon 


viimeistään kahden vuoden päästä 


kivi/puurakennus, kaksi kerrosta, mielellään konesaumattu peltikatto, 
korkea olohuone 


nollaenergiatalo, energiatehokastalo, runsaasti tekniikkaa 


tontin ominaisuudet, sijainti, rakennettavuus 
(helppo pääsy, savi/kallio, ei liikenteen melua). 


ti asumiseen liittyviä eri vaihtoehtoja, mutta 
siinä suunnitellaan myös rahoitusta. Selvitys 
voi tässä vaiheessa olla vielä pohdiskelevaa eri 
vaihtoehtojen vertailua, joka vasta myöhem- 
min tarkennetaan varsinaiseksi hankesuunni- 
telmaksi. Hankesuunnitelman tekemisestä ja 
sisällöstä kerrotaan tarkemmin kirjan sivulta 
38 alkaen. 


Tilaohjelma 


Asukkaiden tarpeiden määrittelyn eli tarve- 
selvityksen pohjalta voidaan laatia alustava ti- 
laohjelma. Siinä määritetään asukkaiden vaa- 
timusten mukaiset tilatarpeet ja pinta-alat. 
Tilaohjelman teko helpottaa talomallin valin- 
taa ja tulevaa suunnittelua. 

Pientaloissa tilaohjelma on hyvin vapaamuo- 
toinen kuvaus tarvittavista tiloista. Tarkoituk- 
sena on kirjata ylös tarvittavat tilat ja niiden 


Tarveselvitys 


ohjeellinen pinta-alatarve. Pinta-alojen lisäksi 
kirjataan ylös muita huonetiloihin liittyviä asi- 
oita. Tällaisia ovat esimerkiksi 
e välitön uloskäynnin tarve tiloista 
e huoneen eristettävyys muista tiloista 
ja toisaalta tarpeellinen liittyminen 
muihin huoneisiin 
e näkymät sohvalta ulos, takalle, keittiöön 
e erityisten ikkuna-aukkojen tarve, 
ilmanvaihdon erityistarpeet ym. 
e huoneen muoto, sängyn tai kaapiston 
sijainti tietyllä seinällä. 


Tarveselvityksessä selvitetään asumisen nykytilanne sekä asujien tarpeet ja toiveet tulevalta asunnolta. 


Tilaohjelma 


Tilaohjelmassa määritellään tulevien asukkaiden vaatimusten mukaiset rakennuksen tilatarpeet ja pinta-alat. 


Huoneala (hum2) 


Huoneala on huoneen seinien sisäpintojen mukaan laskettu pinta-ala. Jos huoneen katto on vino, 
lasketaan pinta-alaan mukaan vain se osa lattia-alasta, jossa huonekorkeus ylittää 160 cm. 


Huoneistoala (htm2) 


Huoneistoala on yhtä huoneistoa ympäröivien seinien sisäpintojen mukaan laskettu pinta-ala. 
Jos katto on vino, lasketaan pinta-alaan mukaan vain se osa, jossa huonekorkeus ylittää 160 cm. 


Kerrostasoala (ktm2) eli ”kerrosneliöt” 


Kerrostasoala lasketaan rakennuksen ulkomittoja käyttäen. Kerrostasoala lasketaan rakennuksen 
kaikille kerrostasoille niiden sijainnista ja käyttötarkoituksesta riippumatta. 


Bruttoala (brm2) 


Bruttoala kuvaa koko rakennuksen laajuutta. Bruttoala lasketaan rakennuksen kaikkien kerrostasojen 
kerrostasoalojen summana. Kerrostasoalat lasketaan bruttoalaan kokonaisina riippumatta kerrostason 
sijainnista ja sen sisältämien huoneiden käyttötarkoituksista. Bruttoalaan lasketaan kaikki kerrostasoalat 


riippumatta siitä, ovatko huoneet kylmiä vai lämpimiä. 

kuisti 


Tilantarve 
eteisaula 
WC 


kylpyhuone 
& kodinhoito 


sauna 
keittiö 

ruokailu 
oleskelutila 
makuuhuone 1 
makuuhuone 2 
vaatehuone 
varastohuone 
toinen kylpyhuone 


työ- tai 
harrastehuone 


tekninen tila 


yhteensä noin 











Huoneala m? 
6 


3 


12-14 
8-10 
2530 
15-20 


10-12 


15-20 


6-8 








terassi 





Taulukko 4. Esimerkki 3-4-henkisen perheen pientalon alustavasta tilaohjelmasta. 


Muuta huomionarvoista 
yhteys keittiöön ja olohuoneeseen, vessa eteisessä 
eteisen yhteydessä 


toinen WC samassa 


saunasta päästävä ulos terassille vilvoittelemaan 
erillinen kylmiö, ikkunat itään 

yhteydessä oleskelutilaan ilman seiniä 

normaali huonekorkeus, ikkunat etelään ja länteen 
tuuletus, parivuode 

1 tai 2 vuodetta 

tai useita komeroita 


hyllyt kolmella seinällä 


lähellä uloskäyntiä, etätyöpiste 


ei makuuhuoneiden vieressä koneiden äänen takia, ovi vain ulos. 


138-164 + portaat/kulkutiet + pihan varastorakennus + autokatos 


2 Tontin hankkiminen 


Yksi ensimmäisistä asioista on löytää rakennettavalle talolle ja 
itselle sopiva tontti. Tässä luvussa annetaan ohjeita tontin valintaan 
ja ostamiseen. Miten selvität, onko tontille helppoa rakentaa? 
Tasainen tontti vai rinnetontti? Sopiiko valmistalo rinnetontille? 
Miten asiat etenevät sen jälkeen, kun tontin ostosta on päätetty? 


Tontin valinta 


Tontteja on mahdollista ostaa vapailta mark- 
kinoilta yksityisiltä omistajilta, mutta tontte- 
ja myyvät myös seurakunnat, yritykset ja yh- 
teisöt. Kuntien ja kaupunkien tonteista löy- 
tyy tietoa sanomalehdistä ja kiinteistöviras- 
ton internetsivuilta. Kaupungit ja kunnat 
luovuttavat tontteja pääasiassa asemakaa- 
voituksen yhteydessä. Monet kaupungit luo- 
vuttavat pientalotontteja yleensä vuokraami- 
sen kautta. 

Lähellä kaupunkien keskustoja olevat ton- 
tit ovat tavallisesti kalliimpia kuin haja-asu- 
tusalueilla, joissa taas matkat palvelujen ää- 
relle tai työpaikalle voivat olla pitkiä. Kannat- 
taa siis miettiä omia asumistarpeitaan ja -toi- 
veitaan tonttia valitessa sekä selvittää myös 
kiinteistötekniikan liittymisvalmius ja kaavoi- 
tustilanne. 


Tasainen tontti vai rinnetontti? 


Hyvän tontin ominaisuuksista ei ole mitään 
yleispätevää vastausta. Rakennuksen sijoitte- 
lu ja rakentaminen tasaiselle tontille ei yleen- 
sä tuota ongelmia. Etenkin valmiiden tyyppi- 
talojen rakentamista helpottaa, jos tontilta 
löytyy mahdollisimman vaakasuora rakennus- 
paikka. Tontin tasaisuus voi olla tärkeä kritee- 
ri, kun harkitaan tontin soveltuvuutta valmis- 

talolle. Mikäli toiveissa on jokin tietty valmis- 
talo, kannattaa selvittää, mitä ominaisuuksia 
se vaatii tontilta. Monilla talotoimittajilla on 
tosin tarjolla myös malleja rinnetonteille ja 
jotkut valmistalot sopivat monimuotoiselle- 
kin tontille. Monimuotoisille tai hyvin kalte- 
ville tonteille voidaan suunnitella myös yksi- 
löllinen pientalo. 

Rinnetontille tulevan talon sisätilat voidaan 
haluttaessa luontevasti sijoittaa eri tasoille. 
Kannattaa kuitenkin muistaa, että eritasorat- 
kaisu voi asukkaan ikääntyessä osoittautua 
hankalaksi. 





Tasaiselle tontille on helppo rakentaa. 


Perustukset 
Rakenteet, jotka siirtävät rakennuksen 
aiheuttamat kuormitukset maapohjaan. 


Tontin maaperä 


Kun tontin pohjaolosuhteet tietää etukäteen, 
välttyy monilta yllätyksiltä — niin kustannus- 
ten kuin perustamistavan suhteen. Lähes kaik- 
ki tontit saadaan rakentamiskelpoisiksi, mutta 
kustannukset saattavat olla toisten maalajien 
kanssa korkeampia kuin toisten. 

Pelkällä silmämääräisellä tarkastelulla ei 
saa selvää kuvaa siitä, miten helppoa tontille 
on rakentaa. Maaperässä esimerkiksi kallion 
etäisyys maanpinnasta tai saven syvyys saat- 
taa paljonkin vaihdella. Joidenkin kuntien 
karttapalvelusta löytyy maaperäkartta, jon- 
ka avulla voi saada käsityksen tontin raken- 
nettavuudesta. Tontin myyjältä voi myös tie- 
dustella, onko hän teettänyt pohjatutkimuk- 
sen tontilla. Jos viereisillä tonteilla on naapu- 
reita, voi heiltä kysyä heidän tonttiensa pe- 
rustamisolosuhteista. Perustusten tekeminen 
vaatii aina jonkin verran maankaivu- ja täyt- 
tötöitä, mutta pohjatöiden määrä vaihtelee 
tontin maaperän ja maan alle rakennettavien 
tilojen mukaan. 

Kaupunki tai kunta tekee kaavoitetuilla 
alueilla usein pohjatutkimuksia määrittäes- 
sään rakennuspaikkoja. Niistä saa alustavaa 
tietoa tontin maaperästä. Tiedot eivät kui- 
tenkaan ole aina riittäviä rakennusten pe- 
rustusten suunnitteluun, vaan tontilla kan- 
nattaa tehdä pohjatutkimus ennen rakenta- 
misen aloittamista. Tutkimus on syytä tilata 
heti, kun tontti on hankittu ja rakennuksen 
paikka on alustavasti päätetty. Pohjatutki- 
muksia tekevät yksityiset alan yritykset. Kun- 
nasta riippuen rakennusluvan liitteeksi voi- 
daan pyytää myös perustamis- ja pohjaolo- 
suhdeselvitystä. 


Tontin hankkiminen 











Talomalleja erilaisille tonteille: ylimmäisenä tasamaan 
talomalli, keskellä saman mallin talo porrastettuna mal- 
lina, joka sopii esimerkiksi loivaan rinteeseen ja alim- 
maisena harjakattoinen rinnetalo. 


Taulukko 5. Maaperän edut ja haitat rakentamiseen. 


Maaperä 


hiekka 


moreeni 


pehmeä maapohja 
(esimerkiksi siltti tai savi), 
muutaman metrin päässä 
kantava maapohja 


pehmeä maapohja 
(esimerkiksi siltti tai savi), 
kantava maapohja syvällä 


kallio 


saastuneet maa-alueet 

esiintyvyys: 

e erityisesti vanhoilla 
teollisuuspaikkakunnilla 
Etelä- ja Länsi-Suomessa 

e huoltoasemien saastuttamia 
maita ympäri maata 

Edut rakentamisen kannalta 


e hiekkapohjaa, joka 
sisältää vähän kiviä 
voidaan käyttää suoraan 
rakennuksen pohjana 

e rakentamiseen tarvitaan 
vain vähän kiviaineksia 


e kantaa talon kuormat 

e perustusratkaisut 
valittavissa melkein 
kaikista vaihtoehdoista 


e tehtävissä 
rakentamiskelpoiseksi 
mm. massanvaihdolla 


e kantava ja routimaton 


e myyjällä velvollisuus kertoa 
saastuneesta maaperästä 


Haitat rakentamisen kannalta 


harvoin tarjolla 


maa on routivaa 


routii 

ei-kantava eli vaatii 
mahdollisesti “raskaamman” 
perustustavan 

kellarin rakentamisesta 
aiheutuvat kustannukset 
pohjavesien läheisyys voi 
aiheuttaa lisäkustannuksia 


vaatii paalutuksen 

vaatii mahdollisesti 
"raskaamman" perustustavan 
maankaivu- ja täyttötyöt 
lisääntyvät 

kellarin rakentamisesta 
aiheutuvat kustannukset 
kellaria ei ehkä kannata 
rakentaa 

pohjavesien läheisyys voi 
aiheuttaa lisäkustannuksia 


vaatii louhinnan ja 
mahdollisesti tärinämittauksia, 
joiden tekeminen tulee ottaa 
hinnassa huomioon 

vaatii kanaalilouhinnan 

vesi- ja viemäriputkille 
läheiset tärinäherkät 
rakennukset voivat aiheuttaa 
huomattavia lisäkustannuksia 


ympäristöviranomainen 
määrittää ilmoitus- tai 
ympäristölupapäätöksessään, 
millaiset vähimmäistavoitteet 
alueen kunnostamiselle 
asetetaan 

syytä selvittää alueen 
aikaisempi käyttö ja tarvitta- 
essa teettää ammattilaisella 
tutkimus maaperästä. 


Rakennusoikeus ja kaavamääräykset 


Rakennusoikeus ja kaavamääräykset ovat tär- 
keitä tontin valintaan vaikuttavia tekijöitä, sil- 
lä ne kertovat mitä ja kuinka paljon tontille 
saa rakentaa. Kaavamääräyksistä näkee mm. 
mitä lähialueelle ollaan tulevaisuudessa ra- 
kentamassa. 

Kaupunkialueilla rakennuskelpoisuus mää- 
ritellään kunnan laatimassa asemakaavassa. 
Asemakaava voi koskea kokonaista asunto- 
aluetta tai joskus jopa vain yhtä tonttia. Kaa- 
vassa esitetään rakennuspaikkojen sekä -kort- 
telien rajat ja osoitetaan rakentamisen määrä. 
Asemakaavaan kuuluvat asemakaavakartta, 
kaavamerkinnät ja -määräykset. Kaavaan liit- 
tyy selostus, jossa kerrotaan kaavan laatimi- 
sesta ja sen keskeisistä ominaisuuksista. Lisä- 
tietoa kunnan asemakaavasta voi hakea kun- 
nan internetsivuilta. 

Haja-asutusalueilla ei ole rakentamista sää- 
televää asemakaavaa. Rakentamisen määrää 
ja sijaintia ohjaavat mm. yleiskaava, rakennus- 
järjestys sekä lupahallinto. Näistä keskeisin on 
rakennusjärjestys. Rakennusluvan edellytyk- 
sistä asemakaava-alueen ulkopuolella sääde- 
tään maankäyttö- ja rakennuslain 136 8:ssä. 
Tarkempia ohjeita haja-asutusalueelle raken- 
tamisesta saa kunnan rakennusvirastosta. Ase- 
makaava-alueen ulkopuolella rakentamiseen 
riittää yleensä rakennuslupa, mikäli ei ole tar- 
vetta poiketa esimerkiksi yleiskaavasta tai ra- 
kennusjärjestyksestä tai jos hanke ei sijaitse 
suunnittelutarvealueella. 


Asemakaavoissa määriteltyjä 
asioita ovat mm. seuraavat: 
e rakennusoikeus 

e rakennusalueen rajat 

e kattokaltevuus 

e harjansuunta 

e kerrosluku 

e julkisivujen materiaalit 

e ajotien liittymän paikka 

e pysäköintipaikkojen määrä. 


Rakennusjärjestyksessä määriteltyjä 
asioita ovat mm. seuraavat: 

e pihamaiden korkeudet 

e sade- ja pintavesien poisjohtaminen 
e katuliittymän leveys 

e haja-asutusalueen määräykset 

e rakennuspaikan koko 

e rakennuksen etäisyydet rajoista 

e sallitut kerrosalat. 


Tontin vaikutukset kustannuksiin 


Tontin myyntihinta on vain yksi kustannuksiin 
vaikuttava tekijä. Muita vaikuttavia tekijöitä 
ovat mm. tontin pohjaolosuhteet, mahdolli- 
nen tien rakentaminen, liittyminen kunnallis- 
tekniikkaan tai vanhan rakennuksen purkami- 
nen tontilta. 


Tontin hinta 

Tontin tai sen osan käyvän hinnan määrityk- 
seen voi käyttää kauppahintatilastoja, mut- 
ta etenkin arvokkaiden tonttien arvioinnis- 
sa kannattaa kääntyä asiantuntijan puoleen. 
Maan hintaan vaikuttavat voimakkaasti mm. 
asemakaavoitus, tontin käyttötarkoitus ja ra- 
kennusoikeus. Valmis rakennuspaikka on hin- 
naltaan korkeampi kuin sellainen maa-ala, jo- 
ka vaatii toimenpiteitä rakentamiskuntoon 
saamiseksi. 

Tilastokeskuksen sivuilta löytyy kiinteistö- 
jen keskimääräisiä hintatietoja. Kiinteistö- 
jen hintatilasto kuvaa omakotitalojen ja tont- 
tien hintatasoja ja hintojen muutosta neljän- 
nesvuosittain ja vuosittain. Tilaston mukaan 
vuoden 2014 loppupuolella pientalotontin 
keskimääräinen neliöhinta koko maassa oli 
26,1 euroa ja keskimääräinen tontin pinta-ala 
1914 neliömetriä. 


Pohjaolosuhteiden vaikutus 

Pohjaolosuhteet vaikuttavat maarakentami- 
sen kustannuksiin johtuen tarvittavista kaivu- 
syvyyksistä, täyttöjen määrästä tai mahdolli- 

Tontin hankkiminen 


sesta paalutuksesta, massan vaihdosta ja lou- 
hinnasta. Myös porakaivon tai maalämpökai- 
von poraamisen hinta vaihtelee maaperän 
mukaan. 

Maarakennuksen kustannusarviota tehtäes- 
sä joudutaan tukeutumaan pohjatutkimuksen 
antamaan tietoon maaperästä. Lähtötietojen 
tarkkuudesta riippuen budjetissa on syytä va- 
rautua suunniteltujen kustannusten ylityk- 
seen maarakennusvaiheessa. Näin esimerkik- 
si silloin, jos kallio- tai savitontille rakennet- 
tavaan taloon halutaan kellari. Kalliotontilla 
kustannuksia aiheuttaa tällöin louhinta ja sa- 
vimaalla mm. pohjavesien läheisyys. Monissa 
tapauksissa kellarin tekeminen savitontille ei 
märän maan takia ole järkevää, koska kustan- 
nukset nousisivat kohtuuttomasti. 


Kunnallistekniikka 

Haja-asutusalueella ei ole kunnallistekniik- 
kaa, joten tontille tulee rakentaa jäteveden- 
puhdistusjärjestelmä ja usein myös porakaivo. 
Jos kaupungin sadevesiputki tai viemäri ovat 
tonttia korkeammalla, joudutaan rakenta- 
maan pumppaamot sade- ja likavedelle. Kun- 
nallistekniikan liittopiste vaikuttaa myös ta- 
lon sijoitteluun tontilla. Kunnallistekniikan 
saanti tontille tulee siis ottaa huomioon niin 
kustannuksia laskettaessa kuin töitä ajoitetta- 
essa ja urakoista sovittaessa. 


Tien rakentaminen 

Tien rakentamisen kustannuksiin vaikuttavat 
rakennettavan tien pituus, tarvittavan mas- 
sanvaihdon suuruus sekä mahdollinen lou- 
hintatarve. Jos tien alle kaivetaan putkituk- 
sia kaukolämmölle, viemärille, sadevesille tai 
käyttövesiputkelle, kustannukset ovat suu- 
remmat kuin pelkästä tien rakentamisesta ai- 
heutuvat kustannukset. Tietä voidaan myös 
joutua kaivamaan auki useampaan kertaan 
tekniikan rakentamisen takia, jolloin kulje- 
tukset työmaalle häiriintyvät ja kaivukustan- 
nukset nousevat. 

Purettava vanha rakennus 


Asemakaava-alueella vanhan rakennuksen 


purkamiseen tarvitaan lupa. Purkamislupa 
voi myös sisältyä uuden rakennuksen raken- 
nuslupaan. Itse purkaminen voi olla nopeaa ja 
edullista, mutta kuljetus- ja jätemaksut nosta- 
vat hintaa. 





Jos myytävänä olevalla tontilla sijaitsee autiotalo, on 
vaihtoehtona joko rakennuksen purkaminen ja uuden 
rakentaminen tai vanhan kunnostaminen. 





Tontin soveltuvuus selviää parhaiten paikan päällä. 


Tontin lopullinen soveltuvuus 

Tontin lopullinen soveltuvuus selvitetään ton- 
tilla käynnin yhteydessä. Tonttiin tutustutta- 
essa kiinnitetään huomiota mm. tontin muo- 
toihin, naapuritalojen läheisyyteen, auringon 
valon saantiin ilmansuunnittain, liikennejär- 
jestelyihin sekä ympäristön rauhallisuuteen. 
Tällaisten asioiden perusteella määräytyy, mi- 
ten ja minkälainen rakennus tontille voidaan 
sijoittaa. Useimmiten pientalo sijoitetaan ton- 
tille mahdollisimman aurinkoiseen paikkaan 
ja kovalta tuulelta suojaan. Sijoittelussa kan- 
nattaa kuitenkin hyödyntää pääsuunnittelijan 
tai arkkitehdin ammattitaitoa. Heiltä voi ky- 
syä mielipidettä myös halutunlaisen pientalon 
soveltuvuudesta ko. tontille. 


Tarkistettavia asioita tonttia valittaessa: 
e tonttimaan kysyntä ja tarjonta, 

e paikkakunnan hintataso 

e tontin sijainti 

tontin rakennusoikeus 

tontin koko ja muoto 
kiinteistötekniikan (lämpö, vesi, 
viemäri ja sähkö) liittymisvalmius 
tontin rakennettavuus 
(maapohjan laatu) 

muut mahdolliset ympäristötekijät 
ja -häiriöt. 


Tonttikauppa ja lainhuuto 


Ennen kaupan tekoa ostajan kannattaa tar- 
kistaa tonttiin liittyviä asiakirjoja. Esimerkik- 
si lainhuutotodistuksesta näkyy, kuka on mer- 
kitty rekisteriin kiinteistön omistajaksi. Rasi- 
tustodistuksesta käyvät puolestaan ilmi kiin- 
nitykset, erityiset oikeudet sekä ulosmittauk- 
set ja muut käyttö- ja hallintarajoitukset. Ra- 
sitteilla tarkoitetaan oikeuksia, joita toisella 
kiinteistöllä on kyseiseen kiinteistöön. Mah- 
dolliset tontin rasitteet käyvät ilmi myös kiin- 
teistörekisteriotteesta, joka sisältää myös kiin- 
teistön perustiedot. 


Kiinteistörekisteri on julkinen, ja jokaisella 
on oikeus saada luettavakseen kiinteistörekis- 
terin tietoja. Kiinteistöä koskevat tiedot saa 
mukaansa kiinteistörekisteristä tulostettaval- 
la kiinteistörekisteriotteella, joka on maksul- 
linen. Kiinteistön myyjä voi hankkia lainhuu- 
to- ja rasitustodistukset sekä kiinteistörekiste- 
riotteen Maanmittauslaitoksen asiakaspalve- 
lusta. Myös jotkin kunnat ja maistraatit myy- 
vät todistuksia. 

Ostajan kannattaa ennen ostamista selvit- 
tää vielä joitakin rakennuslupaan ja mahdol- 
liseen kaavoitustilanteeseen liittyviä asioita. 
Niistä saa lisää tietoa kunnan rakennusval- 
vonnasta. 


Asiapapereita, joihin tulee tutustua ennen 
kaupan tekoa, ovat lainhuutotodistus, 
rasitustodistus, kaavakartta sekä kiinteistö- 
rekisteriote ja -kartta. 


Esisopimus 

Kiinteistökaupasta voidaan laatia esisopimus 
ennen lopullista kauppaa. Tämä voidaan teh- 
dä esimerkiksi silloin, kun jokin kauppaan vai- 
kuttava asia halutaan vielä varmistaa. Esisopi- 
mus on sitova, kun se tehdään kiinteistön kau- 
pan muotovaatimuksia noudattaen. Kaupan- 
vahvistajan todistamalla esisopimuksella myy- 
jä sitoutuu myymään ja ostaja ostamaan kiin- 
teistön, mikäli esisopimuksessa sovitut ehdot 
täyttyvät. 

Esisopimuksessa mainitaan ehdot, joiden 
täyttyessä kauppa on tehtävä. Sopimuksessa 
on esitettävä selkeä kauppahinnan laskupe- 
ruste, mutta kiinteää kauppahintaa ei tarvit- 
se määrätä. Sopimuksen voimassaoloaika kan- 
nattaa mainita. Jollei aikaa mainita, on esiso- 
pimus voimassa viisi vuotta sopimuksen teko- 
hetkestä. 


Kauppakirja 

Kiinteistön kauppa on tehtävä kirjallisesti. 
Myyjän ja ostajan tai valtakirjalla heidän asia- 
miehensä on allekirjoitettava kauppakirja jul- 
kisen kaupanvahvistajan läsnä ollessa. Yhtei- 
sen kotikiinteistön myyntiin tarvitaan puoli- 
son kirjallinen suostumus. Kiinteistön yksin 
omistava puoliso tarvitsee siis toisen puoli- 
son suostumuksen myydessään sellaisen kiin- 
teistön, jota käytetään tai joka on tarkoitet- 
tu käytettäväksi puolisoiden yhteisenä koti- 
na. Kirjallinen suostumus tarvitaan erillisenä 
silloin, kun puoliso ei ole antanut suostumus- 
taan jo luovutuskirjassa. 


Kauppakirjassa on käytävä ilmi 
seuraavat asiat: 

e myyjä ja ostaja 

e luovutettava kiinteistö 

e kauppahinta ja muu vastike 
e luovutustarkoitus 

e tonttiin kohdistuvat rasitteet. 


Kauppa ei ole sitova, ellei sitä ole tehty edellä 
esitetyllä tavalla. Jos myyjä ja ostaja ovat so- 
pineet kauppakirjaan merkittyä suuremmasta 
kauppahinnasta tai muusta vastikkeesta, myy- 


jällä ei ole oikeutta saada perityksi enempää 
kuin mikä kauppakirjaan on merkitty. Kaup- 
paan liittyvissä lakiasioissa voidaan tarvittaes- 
sa käyttää asiansa osaavaa kiinteistönvälittä- 
jää apuna. 

Kaupan jälkeen ostajan on maksettava va- 
rainsiirtovero, joka on kiinteistökaupassa 4 % 
(2015). Jos täyttää verottajan määritelmän en- 
siasunnon ostajasta, voi maksetun varainsiir- 
toveron saada takaisin, kun asunto on tontil- 
le rakennettu. 


Lainhuuto 

Varainsiirtoveron maksamisen jälkeen kiin- 
teistön ostajan tulee hakea lainhuutoa kiin- 
teistön sijaintikunnan maanmittaustoimistol- 
ta. Lainhuutoa ei saa, ellei ostaja ole maksa- 
nut varainsiirtoveroa. Hakijan on esitettävä 
kuitti tai muu tosite siitä, että vero on mak- 
settu ennen lainhuudon hakua. 

Lainhuudolla tarkoitetaan kiinteistön, kiin- 
teistön määräalan tai määräosan omistusoike- 
uden kirjaamista lainhuuto- ja kiinnitysrekis- 
teriin. Lainhuutoa tai vuokraoikeuden kirjaa- 
mista tulee hakea kuuden kuukauden kulues- 
sa siitä, kun kauppa on tehty. 





Hankesuunnittelu 
Rakennussuunnittelu 


Rakentamisen valmistelu 


Rakentaminen 
Käyttöönotto 


Käyttö 











Rakennushankkeen vaiheet. 

Tarkistuslista ennen tonttikauppaa 


Tarvittavat tiedot 


Osa tärkeistä kiinteistöihin liittyvistä tiedoista, kuten kaavoitus, selviävät kunnasta. 
Myös Maanmittauslaitokselta voi hakea tietoja kaavoitusasioista. Maanmittauslaitokseen 
tai kunnan rakennusvalvontatoimistoon kannattaa olla yhteydessä jo ennen tontin 
hankintaa, jotta saa ajoissa tietoa mm. hanketta mahdollisesti rajoittavista määräyksistä. 


Tontista varmistettavaa 


Mikä on kaavoitustilanne, onko tonttijako tehty? Onko rakennuskieltoja? 
Onko alueella kunnallistekniset verkostot? 

Onko rakennuslupa mahdollista saada? 

Onko rakentamiseen kohdistuvia erityisvaatimuksia, kuten museokaava? 

Onko purkamislupa mahdollista saada (jos tontilla on purettavia rakennuksia)? 
Onko kunnalla etuosto-oikeus? 


Tarkastettavaa myyjän toimittamista asiakirjoista 


Lainhuutotodistus 
e Kenellä on tontin omistusoikeus? 


Rasitustodistus 
e Onko tontti kiinnitetty? 
e Onko tontilla käyttö- ja hallintarajoituksia? 


Kiinteistörekisteriote 
e Mikä on kiinteistön pinta-ala? 
e Kohdistuuko tonttiin rasitteita eli onko toisella kiinteistöllä oikeuksia kiinteistöön? 


Kiinteistörekisterikartta 
e Mikä on kiinteistön todellinen raja maastossa? 


Myyjältä tarkistettavia asioita 


Onko tontti rakentamiskelpoinen? 
e Tiedustele myyjältä tontin pohjaolosuhteista. Apuna voit käyttää tämän kirjan taulukkoa 5. 
Myyjällä on velvollisuus kertoa esim. maan saastuneisuudesta. 


Onko edellisistä siirroista maksettu varainsiirtovero? 

e Jos kiinteistön aiempi omistaja on laiminlyönyt lainhuudon tai vuokraoikeuden kirjaamisen, 
ostaja vastaa mahdollisten aiempien luovutusten varainsiirtoverosta sekä viivästysseuraamuksista 
takautuvasti 10 vuoden ajalta. Jos kiinteistö on ostettu pakkohuutokaupalla, ostaja ei 
kuitenkaan ole vastuussa aikaisemmista veroista. 


Onko kuluvan vuoden kiinteistövero jo maksettu? 
e Kiinteistön oston yhteydessä kannattaa huomioida myös kiinteistövero. 
Kiinteistövero määrätään sille, joka omistaa kiinteistön kalenterivuoden alkaessa (1.1.). 


Onko kiinteistö tarkoitettu käytettäväksi puolisoiden yhteisenä kotina? 

e Aviopuoliso ei saa ilman puolisonsa kirjallista suostumusta myydä tai luovuttaa 
sellaista kiinteistöä, joka on tarkoitettu käytettäväksi puolisoiden yhteisenä kotina. 
Kyseinen suostumus tarvitaan siis, vaikka henkilö omistaisi yksin kyseessä olevan kiinteistön. 

3 Talon valitseminen 


Paikalla rakennettu vai talopaketti? Talopaketti runko- 
valmiina vai muuttovalmiina? Osallistunko rakentamiseen? 
Yksikerroksinen vai kaksikerroksinen talo? Puu- vai kivitalo? 
Mitä tarkoittaa nollaenergiatalo? Tässä luvussa kerrotaan 
erilaisista taloista ja niiden valintaan vaikuttavista asioista. 


Rakennustavan valinta 


Pientalo rakennetaan joko ns. paikalla raken- 
taen tai kootaan tontilla muualla rakennetuis- 
ta elementeistä. Rakennustapoja voi myös yh- 
distää. Talotehtaiden toimitussisältöjen suh- 
teen on paljon erilaisia vaihtoehtoja, joten ra- 
kennuttaja voi valita, kuinka valmiina hän ta- 
lonsa haluaa. Erilaajuisen talopaketin valitsee 
nykyisin noin kolme rakentajaa neljästä. 
Rakennustavan valintaan vaikuttaa mm. se, 


miten paljon rakennushankkeeseen ryhtyvä ha- 
luaa osallistua rakentamiseen. Mitä laajemman 
talotoimituksen valitsee, sitä vähemmän tarvi- 
taan omaa työtä. Talopakettityömaalla talon 
rakenneosat ovat teollisesti valmistettuja, talot 
pystytetään ammattilaisten toimesta ja talo- 
tehdas myös vastaa toimittamastaan kokonai- 
suudesta. Rakennuttaja saa merkittävän osan 
talostaan yhdellä sopimuksella. Talotoimitta- 
ja myös pystyttää rakennuksen nopeasti säältä 
suojaan, parhaimmillaan muuttovalmiiksi asti. 





Talon rakentamista Vantaan asuntomessualueella marraskuussa 2014. 

Rakentamisen nopeus ja helppous ovat siis 
etuina talopakettityömaalla. Jos rakennutta- 
jalla on kuitenkin aikaa ja taitoa suunnitte- 
luttamiseen, urakoiden ja materiaalitoimitus- 
ten kilpailuttamiseen, työmaan johtamiseen 
ja mahdollisesti omaan työhön, on myös yk- 
silöllinen pientalo hyvä vaihtoehto. Jos talo- 
pakettia ei haluta, mutta aikaa tai osaamista 
omaan työpanokseen ei juuri ole, voidaan ra- 
kennuttajan tehtäviä tekemään palkata myös 
projektinjohtaja. 


Kun mietit valintaa paikalla rakentamisen 

ja talopaketin välillä 

e arvioi realistisesti oma osaamisesi 

e arvioi, kuinka paljon voit käyttää 
aikaa rakentamiseen 

e selvitä, kuinka paljon voit käyttää 
rahaa hankkeeseen 

e mieti, kuinka yksilöllisen talon haluat 

e selvitä, vaatiiko valittu tontti 
siihen räätälöidyn talon 

e päätä, millaisella aikataululla 
haluat talosi olevan valmiina 

e pohdi, onko sinulla osaamista 
toimia itse rakennuttajana vai 
palkkaatko ammattilaisen 

e pohdi valintaan liittyviä asioita myös 
yhdessä pääsuunnittelijan kanssa. 


Talopaketti 


Talopakettien sisältöjä ja kustannuksia voi ol- 
la hankala verrata. Toimitussisältö kannattaa- 
kin käydä huolellisesti läpi yhdessä rakennus- 
alan ammattilaisen kanssa. Esimerkiksi vastaa- 
va työnjohtaja tai rakennuttajakonsultti huo- 
maa rakennusalaa tuntematonta paremmin 
talopakettitarjouksesta mahdollisesti puuttu- 
via rakennustyövaiheita ja materiaaleja. Esi- 
merkiksi termiä ”muuttovalmis” on etenkin 
aiemmin käytetty suhteellisen väljästi. Muut- 
tovalmiina myytävä kokonaisuus voi olla hy- 
vin pitkälle rakennettu, mutta siitä voi myös 


Talon valitseminen 





Ylhäällä talopaketti tietokoneella tehtynä havain- 
nekuvana ja alhaalla valokuva talosta valmiina 
omalla tontillaan. Kyseessä on vuonna 2014 Jyväs- 
kylän asuntomessualueelle valmistunut talo. 





puuttua kaikki maarakennustyöt ja liittymät, 
perustukset sekä suuri osa sisätöistä. 

Tarjousten vertailussa voi käyttää apuna 
seuraavalla sivulla olevaa Pientaloteollisuus 
PTT ry:n taulukkoa. Monet talotehtaatkin viit- 
taavat nykyisin PTT:n luetteloon kuvatessaan 
omien toimitussisältöjensä laajuutta. Kannat- 
taa myös muistaa, että toimitussisällöstä riip- 
pumatta talopaketti on vain yksi osa pienta- 
lokokonaisuutta. Sen lisäksi tarvitaan useita 
erillisiä rakennustyösuorituksia ja materiaali- 
hankintoja. 

Kiinnostavimmista talopaketeista voi pyy- 
tää talotehtailta tarkemmat tarjoukset. En- 
nen kuin päästään kaupantekoon, on voi- 
tu käydä jo useita neuvotteluja, etenkin jos 
suunnitelmiin on tullut paljon tarkennuksia ja 
muutoksia. 

Kauppaa tehtäessä tulee muistaa, että talo- 
pakettimyyjien tai urakoitsijoiden arviot pysty- 
tyksen kustannuksista eivät ole sitovia, ennen 
kuin työstä on saatu kirjallinen urakkatarjous. 

alon val se Inen 


Materiaali- ja elementtipaketti 


Runkovalmis 


Vesikattovalmis 


Muuttovalmis 


Talovalmis 


Talopakettien vertailussa 
huomioitavia asioita 


Tilaohjelmat 

e minkälaisia ja minkäkokoisia 
huoneita talossa on 

e rakennuksen kokonaisalat. 


Tekniset sisällöt 
Toimitukseen voi sisältyä kaikki 
sisäseinät pystytettyinä tai pelkkä 


seinärakenteiden materiaalitoimitus. 


Materiaalit 

Materiaaleissa kannattaa kiinnittää 
huomiota esimerkiksi eristepak- 
suuksiin, eristemateriaaleihin, 
ikkunoihin, oviin jne. 

Taulukko 6. Esimerkkitoimitussisällöt Pientaloteollisuus PTT ry:n mukaan. Lähde: http:/lwww.pientaloteollisuus.fi. 


Materiaali- ja elementtipaketti sisältää arkkitehti- ja 
rakennesuunnittelun, perustus- ja runkomateriaalit, 
kantavat seinät ja välipohjat sekä ikkunat ja ovet ra- 
kennuspaikalle toimitettuna. 


Elementtipaketissa ulkoseinät toimitetaan rakennus- 
paikalle valmiina elementteinä. 


Runkovalmiissa talotoimituksessa ulkoseinät ja vesi- 
katon kantavat osat asennetaan valmiiksi työmaalla. 


Vesikattovalmis talotoimitus sisältää runkovalmiin 
toimituksen lisäksi vesikaton ja räystäsrakenteet val- 
miiksi asennettuina. 


Muuttovalmis on hyvin pitkälle rakennettu talo. Se 
sisältää talotekniikan (valaistus, lämmitys, ilman- 
vaihto, sähköistys) ja kodinkoneet valmiiksi asen- 
nettuna. 


Talovalmis on laajin toimitussisältö, johon kuuluu 
perustustyöt materiaaleineen täydellisenä toimituk- 
sena sekä mm. avustavat rakennustyöt (tavaratoimi- 
tusten vastaanotto, työmaa-aikainen siivous). 


Valmistalo muutoksin 


Useimpien talopakettitoimittajien perussuun- 
nitelmiin voidaan tehdä ainakin pieniä muu- 
toksia. Osa talopakettitehtaista antaa asiak- 
kaittensa myös “räätälöidä” talon toiveiden- 
sa mukaan esimerkiksi yhdistelemällä eri talo- 
mallien ominaisuuksia. 

Talopakettitehtaita voidaan myös kilpailut- 





Muuttovalmis talo nousee tontille nopeasti. 





Valmistaloina löytyy niin perinnetaloja kuin erityisesti 
kaupunkitonteille suunniteltuja taloja. 


taa arkkitehdin tekemien suunnitelmien tai 
oman luonnoksen perusteella. 

Kaikki muutokset ja lisäykset talopakettitoi- 
mitukseen on hyvä tehdä ennen kaupantekoa. 
Tällöin niiden kustannusvaikutus voidaan ottaa 
huomioon talopaketteja vertailtaessa. Muutos- 
ten vaikutukset kustannuksiin ovat yleensä si- 
tä suuremmat mitä myöhemmin ne tehdään. 


Mahdollisia muutoksia talopakettiin 

e muutokset seinien, alapohjan 

tai yläpohjan eristyksiin 

erkkerien ym. ulokkeiden lisääminen 
kevyiden seinien poistaminen, 
lisääminen tai sijainnin muuttaminen 
tulisijan lisääminen 
sisäverhousmateriaalien vaihtaminen 
(esim. saunan panelointi tervaleppää) 
muutokset ikkuna-aukkoihin. 


Toimitukseen kuulumattomista pintamateri- 
aaleista ja kalusteista voidaan päättää myö- 
hemminkin, kunhan ne eivät edellytä muu- 


Talon valitseminen 


toksia niiden alla oleviin rakennusosiin. Esi- 
merkiksi olohuoneeseen suunniteltu lauta- 
parketti voidaan yleensä vaihtaa laatoituk- 
seen, koska molemmilla on samanlaiset alus- 
tavaatimukset. Lautaparketin vaihtaminen 
mosaiikkiparkettiin sen sijaan ei välttämättä 
onnistu, sillä mosaiikkiparketti vaatii alustak- 
seen riittävän suoran, kuivan ja lujan betoni- 
tai levyalustan. 

Apuna muutoksissa kannattaa käyttää pää- 
suunnittelijaa tai vastaava työnjohtajaa. Am- 
mattilaisen on syytä tarkistaa, että tehtyjen 
muutosten jälkeen suunnitelma on toimiva, 
sillä ominaisuuksien ja tilojen yhdistely ei vält- 
tämättä tuota parasta mahdollista kokonai- 
suutta. 


Yksilöllinen pientalo 


Talo voidaan suunnitella myös rakennuttajan 
toiveiden mukaan. Yksilöllinen talo voidaan 
valita, jos talopaketeista ei löydy mieleistä tai 
tontille sopivaa mallia tai jos halutaan enem- 
män yksilöllisyyttä. 

Yksilöllisten talojen suunnitteluun palka- 
taan yleensä arkkitehti, joka rakennuttajan 
toiveiden lisäksi tarjoaa suunnitelmiin uusia 
ideoita tehokkaiksi tilaratkaisuiksi. Arkkiteh- 
tisuunnittelusta kerrotaan tarkemmin suun- 
nittelua käsittelevän luvun yhteydessä. 

Yksilöllistä pientaloa rakennettaessa raken- 
nuttajan tulee päättää, minkä verran hän ha- 
luaa itse osallistua varsinaisiin rakennustöihin. 
Hän voi halutessaan ottaa kaikki työt vastuul- 
leen tai rakentaa yhteistyössä eri ammattilais- 
ten kanssa. 

Hankkeeseen = osallistuminen ja etenkin 
hankkeen vetäjänä toimiminen vaatii paljon 
taitoa ja tietoa rakentamisesta. Rakennutta- 
jan apuna onkin syytä olla asiansa pätevä vas- 
taava työnjohtaja. Työntekijöiden palkkaami- 
nen edellyttää rakennuttajalta myös tiettyjä 
työnantajan velvollisuuksien hoitamista. Pien- 
talon rakennuttajan työnantajavelvoitteista 

Taulukko 7. Paikalla rakentaen itse tai ammattilaisten kanssa. 


Suunnitelmat 


Materiaalit 


Työn tekeminen 


Töiden yhteensovittaminen 


Työn valvonta 


Maksujen maksaminen 


Vastuut 


kerrotaan tarkemmin sivulta 53 alkaen. 
Rakennuttajan osallistumisella rakentami- 
seen rakennuskustannuksissa voidaan sääs- 
tää, mutta säästö on enintään noin 30 % kus- 
tannuksista. Loput kustannuksista muodostu- 
vat rakennusluvasta, liittymismaksuista, suun- 
nittelusta, luvanvaraisista töistä (ammattilais- 
ten tehtävä) ja materiaalihankinnoista. Ulko- 
puolista osaamista tarvitaan ainakin luvanva- 
raisissa sähkö- ja LVI-töissä sekä maarakenta- 


Paikalla rakentaen itse 


Ostetaan ja teetetään 
suunnitelmat ammattilaisilla. 


Materiaalit hankitaan itse: 
määrälaskenta, tarjouspyynnöt, 
sopimus, tilaus, toimitusajan 
sopiminen, tavaran vastaanotto, 
materiaalin suojaus ja siirrot. 


Työt tehdään omin voimin ja 
talkoilla. Verottajan sääntöihin 
talkootyön verotuksesta 
kannattaa perehtyä. 
Erikoistöille hankitaan tekijät. 


Pilkotaan ja sovitetaan itse 
työkokonaisuudet. 


Valvotaan itse kaikki työvaiheet. 


Maksetaan laskut. 


Vastataan työturvallisuudesta. 


Vastataan päätoteuttajalle 
määrätyistä tehtävistä. 


kaan. 


misessa, mutta yleensä myös monissa raken- 

Rakentaminen ammattilaisten kanssa 


Ostetaan ja teetetään 
suunnitelmat ammattilaisilla. 


Osan materiaaleista voi hankkia itse. 
Apuna vastaava työnjohtaja. 


Järjestetään urakkakilpailut. 
Työt teetetään ammattilaisilla. 
Tarvittaessa voidaan palkata 
vastaava työnjohtaja hoitamaan 
urakkakilpailut. 


Kilpailutetaan rakennushanke 
sopivan kokoisina työvaiheina ja 
huolehditaan niiden yhteen- 
sovittamisesta. Vaihtoehtona on 
myös palkata vastaava työn- 
johtaja hoitamaan töiden 
yhteensovittaminen. 


Valvotaan työtä tai palkataan 
vastaava työnjohtaja tai 
valvoja valvomaan työtä. 


Maksetaan laskut. 


Vastataan työturvallisuudesta 
tai siirretään kirjallisesti vastuu 
työturvallisuustehtävistä 
vastaavalle työnjohtajalle. 
Toimitaan työnantajana. 


nusteknisissä töissä. Oman työn tekeminen 
edellyttää usein myös työkalujen ja laittei- 
den hankkimista, kun taas ammattirakentajil- 
la työkalut ovat mukana. 

Oman työn tekeminen on yleensä myös 
ammattirakentajan työtä hitaampaa. Jos te- 
kee kaikki työt itse, rakentaminen kestää 
huomattavasti kauemmin kuin jos töitä on te- 
kemässä useampi ammattilainen samaan ai- 


Talon valitseminen 





Energiatehokkaat talot 


Matalaenergia- ja passiivitalojen määritelmät 
liittyvät rakentamisen energiatehokkuuteen. 
Määritelmät eivät ole rakennuskonsepteja ei- 
vätkä varsinaisesti standardejakaan, vaan ra- 
kennukselle asetettuja energiatehokkuusta- 
voitteita. Tarkoituksena on hiljalleen siirtyä 
energiaa kuluttavasta rakennuksesta energiaa 
tuottavaan rakennukseen. 

Rakennusten energiatehokkuudesta on EU- 
direktiivi (2010/31/EU), jonka tavoitteena on 
vähentää »hiilidioksidipäästöjä rakennusten 
energiatehokkuutta parantamalla. Energiate- 
hokkuutta koskeva direktiivi koskee sekä uu- 
dis- että korjausrakentamista. Uudisrakenta- 
misessa direktiivi asettaa energiatehokkuu- 
den vähimmäisvaatimukset ja vaihtoehtois- 
ten järjestelmien tarkasteluvelvoitteen ja pyr- 
kii edistämään nollaenergiarakennusten ra- 
kentamista. Direktiiviä sovelletaan kansalli- 
sella tasolla ottamalla huomioon maan ilmas- 
to-olosuhteet, paikalliset olosuhteet, sisäil- 
mastolle asetetut vaatimukset ja kustannus- 
tehokkuus. 


Saman talotehtaan kivitalot, joista jokainen on suunniteltu 
yksilöllisesti asiakkaan tontin, toiveiden ja budjetin mukaan. 





Energiatehokas rakentaminen ei ole pel- 
kästään energiatehokkuustavoitteiden saa- 
vuttamista, vaan siihen liittyy myös mm. ti- 
lojen toimivuuteen ja muunneltavuuteen se- 
kä asukkaiden energiankäyttö- ja kulutus- 
tottumuksiin liittyviä asioita. Toteutettaes- 
sa erittäin vähän lämmitysenergiaa kulutta- 
via taloja ei siis pidä tuijottaa vain annettuja 
raja-arvoja ja määräyksiä. Taloa ja rakentei- 
ta tulee tarkastella kokonaisuutena. Esimer- 
kiksi hyvin paksut seinät voivat vaikuttaa ta- 
lon käytettävyyteen tai huonossa tapaukses- 
sa myös talon painoon. Talon lisääntynyt pai- 
no voi lisätä kustannuksia perustusrakenteis- 
ta lähtien. 

Rakenteiden lämmöneristyskyvystä kertoo 
niiden lämmönläpäisykerroin eli U-arvo. Ra- 
kenteilla tarkoitetaan tässä tapauksessa talon 
seiniä, ala- ja yläpohjaa sekä ikkunoita. Mitä 
pienempi U-arvo on, sitä paremmin rakenne 
eristää lämpöä. 

Uusille rakennuksilta vaaditaan energia- 
todistus, jossa on asetettu energiankulutuk- 
sen tavoitetaso. Kodinkoneista tuttu asteikko 
A:sta G:hen antaa selkeän kuvan rakennuksen 

Talon valitseminen 





Vuonna 2011 Länsi-Suomeen valmistunut nollaenergiatalo Rauhala ja sen tekniikkaa. Talon eteläpuolella oleva 
koko talon mittainen katettu terassi suojaa kesällä auringonpaahteelta, ja talvella aurinko lämmittää sisäilmaa. 
Talon lämmitysjärjestelmänä on poistoilmalämpöpumppu. 


energiankulutuksesta. Energiatodistuksesta ja — * koneellinen ilmanvaihto, jossa 


sen edellyttämästä energiaselvityksestä kerro- lämmöntalteenotto 
taan tarkemmin tämän kirjan sivuilla 47—48. e kylmäsiltojen välttäminen 
(selkeä muotokieli ja luotettavat 
Energiatehokkaan rakentamisen rakenneratkaisut) 
perusperiaatteet: e ekotehokkaat ja paikalliset olosuhteet 
e hyvä kokonaissuunnittelu ja huomioivat lämmitysratkaisut 
huolellinen toteutus (kauko- tai maalämpö, tulisijat, aurinko) 
e hyvä ulkovaipan lämmöneristys e selkeät ja helppokäyttöistä 
(seinä-, ylä- ja alapohjarakenteet) kokonaistoiminnallisuutta palvelevat 
e tiiviit ja hyvin eristävät ikkunat ja ovet automaatioratkaisut. 

Matalaenergiatalon rakentamista vuonna 2007 Keravalla. 


Matalaenergiatalo 

Rakennusinsinööriliiton (RIL) julkaisema opas 
RIL 249-2009 Matalaenergiarakentaminen, 
asuinrakennukset määrittelee, että matala- 
energiatalo on rakennus, jonka vuotuinen 
lämmitys- ja jäähdytysenergian nettotarve on 
välillä 30-50 kWh/m2. 

Käsitteitä matalaenergiatalo ja matalaener- 
giarakentaminen on myös käytetty yleiskäsit- 
teinä kuvaamaan energiatehokasta rakenta- 
mista eli kuvaamaan rakentamista tai ratkai- 
suja, jotka johtavat normitasoa pienempään 
energiankulutukseen. 





Talon valitseminen 


Passiivienergiatalo 
Passiivienergiatalosta voidaan käyttää myös 
lyhyempää muotoa passiivitalo. Tällainen talo 
saa suuren osan tarvittavasta lämmitysenergi- 
asta passiivisista lämpökuormista, kuten ihmi- 
sistä, valaistuksesta ja kodinkoneista sekä au- 
ringon säteilystä ikkunoiden kautta. 
Passiivienergiatalo ei yleisen määritelmän 
mukaan tarvitse lainkaan lämmitys- eikä jääh- 
dytysenergiaa. Suomen ilmastossa ei kuiten- 
kaan vielä päästä kustannustehokkaasti sellai- 
seen tasoon, jossa lämmitystä ei lainkaan tarvi- 
ta. VTT:n laatiman määritelmäehdotuksen mu- 
kaan passiivitalo tarvitsee lämmitysenergiaa 
Etelä-Suomessa noin 20 kWh/brm? vuodessa ja 
Pohjois-Suomessa noin 30 kWh/brm2 vuodessa. 
Passiivitalolle on kolme kriteeriä, sillä läm- 
mitysenergiantarpeen lisäksi passiivitaloille 
on määritelty kokonaisprimäärienergian tar- 
ve sekä ilmanvuotoluku nsọ. Tilojen lämmi- 
tysenergiatarpeen kriteeri ohjaa energian- 
säästön painopistettä ulkovaipan ratkaisui- 
hin. Kokonaisprimäärienergiantarvetta kos- 
keva kriteeri varmistaa sen, ettei esimerkik- 
si laitesähkön tai valaistuksen energiantarve- 
kaan muodostu kohtuuttoman suureksi — ja 
toisaalta ohjaa tarkastelemaan myös käytet- 
tävän energian laatua. Rakennuksen ilmatii- 
veydestä kertovan ilmavuotoluvun määritte- 
ly varmistaa toteutuksen laadun ja ehkäisee 
osaltaan rakennusvirheiden riskiä. 





Tampereen asuntomessuille vuonna 2012 valmistunut 
kaksikerroksinen passiivikivitalo. 

Talon valitseminen 


Taulukko 8. Suomalaisen passiivitalon kriteerit. Lähde: http:/lwww.passiivi.info/downloadipassiivitalon maaritelma.pdf 


Etelärannikko 


Lämmitysenergiantarve < 20 kWh/m?a 


Kokonaisprimääri- < 130 kWh/m?a 


energiantarve 


Ilmanvuotoluku nso < 0,6 1/h 


Nollaenergiatalo 


Nollaenergiatalolla tarkoitetaan taloa, jonka 
ostoenergiantarve on vuositasolla tarkasteltu- 
na 0 kWh eli rakennuksen olisi tarkoitus tuot- 
taa yhtä paljon energiaa kuin se kuluttaa. Tar- 
kastelu tehdään vuositasolla, sillä usein ener- 
gian käyttö ja tuottaminen tapahtuvat eri ai- 
koina. Taloon siis tarvitaan joko energiavaras- 
toja tai talossa pitää olla energiansyöttömah- 
dollisuus takaisin verkostoihin. 

Täysin nollaenergiataloksi yltävä rakennus 
on Suomen olosuhteissa vielä sen verran haas- 
teellista rakentaa, että nollaenergiarakenta- 
misen tavoitteeksi Suomessa on asetettu ns. 
"lähes nollaenergiatalo”. Siihen päästään, 
kun rakennuksen energiantarpeesta merkit- 
tävä osa katetaan talossa tai sen läheisyydessä 
tuotetulla uusiutuvalla energialla. Uusiutuvil- 
la energialähteillä tuotettu kaukolämpö voi- 
daan laskea talon läheisyydessä tuotetuksi uu- 
siutuvaksi energiaksi. 

Lähes nollaenergiarakentaminen on huo- 


Maan keskiosat Pohjoisosat 


< 25 kWh/m?a < 30 kWh/m?a 


< 135 kWh/m?a < 140 kWh/m?a 


< 0,6 1/h < 0,6 1/h. 





Tampereen asuntomessuille vuonna 2012 valmistunut Au- 
rinkotuulia-talo oli Suomen ensimmäisiä 0-energiatasoon 
tähtääviä taloja. Kuvassa talo rakenteilla keväällä 2012. 


mioitu Suomen rakentamismääräyskokoel- 
man osassa D3 (muutos 19.8.2014). Vuoden 
2019 alusta uusien rakennusten, jotka ovat vi- 
ranomaisten käytössä ja omistuksessa, tulee 
olla tällaisia lähes nollaenergiarakennuksia. 
Vuoden 2021 alusta kaikkien uusien rakennus- 
ten tulee olla lähes nollaenergiarakennuksia. 





Määräyksistä poimittua 

Suomen rakentamismääräyskokoelman osa D3 (muutos 19.8.2014) mukaan ”lähes nollaener- 
giarakennuksella tarkoitetaan rakennusta, jolla on erittäin korkea energiatehokkuus, sellaise- 
na kuin se on määriteltynä Euroopan parlamentin ja neuvoston direktiivin 2010/31/EU liitteen 
1 mukaisesti. Tarvittava lähes olematon tai erittäin vähäinen energian määrä katetaan hyvin 
laajalti uusiutuvista lähteistä peräisin olevalla energialla, mukaan lukien paikan päällä tai ra- 


kennuksen lähellä tuotettava uusiutuvista lähteistä peräisin oleva energia. 

Tampereen asuntomessuille vuonna 2012 valmistuneen Tervakukka-talon rakentamisessa huomioitiin rakennuksen 
koko elinkaaren ekotehokkuus. Tavoitteena oli rakentaa mahdollisimman vähähiilinen talo. 


Ekologinen talo 


Ekologisen rakennuksen rakentamisessa pyri- 
tään vähentämään energiankulutuksen lisäk- 
si myös käytettävän materiaalin määrää. Ra- 
kennus suunnitellaan tiloiltaan tehokkaak- 
si ja toimivaksi. Myös rakenteiden tulee olla 
toimivia, laadukkaita ja korjattavia. Rakennus 
suunnitellaan kestämään pitkään, ja suunni- 
telmissa huomioidaan myös käytön jälkeinen 
kierrätettävyys. Ekologisesta tai ekotehok- 
kaasta rakentamisesta käytetäänkin myös ni- 
mityksiä "kestävä rakentaminen” ja ”energia- 
tehokas rakentaminen”. 


Ekotehokkuuden tavoitteet: 

e tilankäytön tehostaminen 

e käyttöiän pidentäminen ja 
kestävyyden lisääminen 

e energiankäytön vähentäminen 

e raaka-aineiden ja ympäristöä 
kuormittavien aineiden käytön 
vähentäminen 

e kierrätettävyyden parantaminen. 


Lähde: Työtehoseuran Ekotoimivakoti -internetsivut 
Ekotehokkaan rakentamisen tavoitteet ovat 


selkeät, mutta käytännössä joudutaan usein 
tasapainottelemaan monen asian välillä: on 

otettava huomioon tuotteen valmistukseen 
käytetty energia, tuotteen käyttöikä, korjat- 
tavuus ja kierrätettävyys. Joskus tuotteen val- 
mistukseen on käytetty paljon energiaa, mut- 
ta silti se voi esimerkiksi käytössä pitkään kes- 
tävänä tuotteena olla kannattavampi valinta 
kuin joku toinen. 


Tilankäyttö ja kestävyys 


Ekologisessa talossa suositaan tiloja, jotka 
mahdollistavat monia toimintoja asumisviih- 
tyvyyden kärsimättä. Tilojen toiminnot suun- 
nitellaan eri elämänvaiheiden mukaan. Tällai- 
sessa tilankäytön tehostamisen suunnittelussa 
kannattaa käyttää apuna arkkitehtia. 
Tehokkaan tilankäytön lisäksi ekologiseen ra- 
kentamiseen kuuluu kestävyys. Nyrkkisääntönä 
voidaan pitää, että mitä pidempään rakennus- 
tuotteet säilyvät käyttökuntoisina ja mitä vä- 
hemmän ne rasittavat käytössä ympäristöä, si- 
tä ekologisempia ne ovat. Rakennuksen ja siinä 
käytettävien tuotteiden huollettavuus ja vaih- 
dettavuus kannattaa huomioida myös, kun ar- 
vioidaan rakennuksen elinkaarivaikutuksia. 


Energiankäyttö 


Maankäyttö- ja rakennuslaissa säädetään ra- 
kennuksen energiatehokkuudesta (MRL 117 
g 8). Lisäksi ympäristöministeriön asetukset 
rakennuksen energiatehokkuudesta säätele- 
vät tarkoin rakennuksen energiankulutusta 
erityisesti ulkovaipan lämmönläpäisyä koske- 
villa määräyksillä. 

Ekotehokkaassa rakentamisessa pyritään 
usein määräyksiä selvästi pienempään energi- 
ankulutukseen. Energiankäyttöä voidaan vä- 
hentää rakennuksen ja tuotteen valmistus- ja 
käyttövaiheessa. Valmistuksen aikainen ener- 
giankulutus vaihtelee huomattavasti eri tuot- 
teilla. Erityisesti raaka-aineiden tuotanto ja ja- 
lostus vaatii usein paljon energiaa. Tuotteen 
tai laitteen käyttövaiheen energiankulutusta 

arvioitaessa on tärkeää huomioida huoltovä- 
li ja käyttöikä. Käytön aikaisen energiankulu- 
tuksen ympäristövaikutuksiin voidaan vaikut- 
taa myös energian tuotantotavalla, kuten esi- 
merkiksi valitsemalla tuulienergiaa. 

Energiankäyttöä mietittäessä pitää kuiten- 
kin muistaa, että pelkkä energiatehokkuuden 
tavoitteleminen ei riitä hyvään lopputulok- 
seen, vaan rakenteen pitää myös olla toimiva 
erilaisten vaurioiden välttämiseksi. 


Raaka-aineiden ja haitallisten 
aineiden vähentäminen 


Ekotehokkaassa rakentamisessa käytetään 
ympäristöä vähemmän kuormittavia materi- 
aaleja. Yhtenä tavoitteena voi myös olla raa- 
ka-aineiden vähentäminen. 

Materiaalien tuotantoprosessien ympäristö- 
vaikutukset voivat olla vaikeasti vertailtavissa, 
mutta yleensä paikallisten ja uusiutuvien ma- 
teriaalien käyttö on ekologisesti hyvä ratkai- 
su. Luonnonmukaisten rakennusaineiden val- 
mistukseen on yleensä käytetty vähän ener- 
giaa ja uusiutuvia raaka-aineita. Luonnonmu- 
kaisten rakennusaineiden rakennus- ja pur- 
kujätteet voidaan yleensä kierrättää tai jopa 
maaduttaa. 


Kierrättäminen 


Tuotteiden ja materiaalien kierrätys kuuluu 
olennaisena osana ekologiseen rakentami- 
seen. Suurimmissa kaupungeissa toimii raken- 
nusosien kierrätykseen erikoistuneita yrityk- 
siä ja kierrätyskeskuksia. Lisäksi varaosapan- 
kit, korjausrakentamiskeskukset, ympäristö- 
keskukset ja kuntien ympäristöviranomaiset 
neuvovat kierrätysmateriaalikysymyksissä. 

Rakentamisessa voidaan pyrkiä myös koko- 
naan eroon jätteistä. Tällöin rakentamisessa 
huomioidaan mahdollisimman paljon tuottei- 
den kierrätettävyyttä ja lisätään biologisesti 
hajoavien materiaalien osuutta. 

M1-merkki kertoo rakennusmateriaalin 
vähäpäästöisyydestä. 


Hyvän sisäilman talo 


Sisäilman laatu tulevassa kodissa on monelle 
pientalon teettäjälle tärkeä lähtökohta, sillä 
kyseessä on ihmisten terveyteen ja viihtyvyy- 
teen vaikuttava tekijä. Sisäilmaston vaikutuk- 
set ovat yksilöllisiä ja riippuvat mm. ihmisen 
terveydentilasta, iästä, herkistymisestä, altis- 
tusajasta ja psykologisista tekijöistä. 

Jos lähtökohtana on erityisen hyvä sisäilmas- 
to, tulee terveelliseen sisäilmaan panostaa niin 
talon suunnittelu- kuin rakentamisvaiheessa. 

Sisäilman laatuun voidaan vaikuttaa valitse- 
malla hyvä rakennuspaikka, varustamalla ta- 
lo toimivalla ilmanvaihdolla ja tasalämpöisel- 
lä lämmityksellä, käyttämällä toimivia ja var- 
moja rakenneratkaisuja sekä rakennusmateri- 
aaleilla, joiden päästöluokka on M1. Myös ra- 
kennustyömaan siisteydellä ja rakennustyön 
laadulla on merkitystä sisäilman laatuun. Il- 
manvaihtojärjestelmään ei saa päästää pölyä 
rakennustöiden aikana. 

Suurimmat ongelmat sisäilman laadussa ai- 
heutuvat virheistä rakennustyövaiheessa. Oi- 
keilla työmenetelmillä, työnaikaisilla suoja- 
uksilla sekä materiaalien varastoinneilla este- 
tään kosteus- ja mikrobivaurioita, jotka ovat 
usein huonon sisäilman taustalla. 

Sisäilman laatua parantavia toimenpiteitä 
rakennusvaiheessa: 


e Eri työvaiheissa pyritään ensisijaisesti valit- 
semaan työmenetelmä, joka tuottaa mah- 
dollisimman vähän pölyä, muuten käyte- 
tään koneita ja laitteita, joissa on mukana 
pölynpoisto (imuri). 

e Työmaa pidetään mahdollisimman siistinä 
ja pölyttömänä säännöllisellä siivouksella. 

e Rakenteiden sisään ei jätetä pölyä (esim. 
alakatot ja eristetilat). 

e Materiaaleja varastoidaan ohjeiden mukai- 
sesti siten, että ne eivät pääse kastumaan tai 
kostumaan. 

e Rakenteet suojataan asianmukaisesti työn 
aikana kosteusvaurioiden estämiseksi. 

e Rakennustapa voidaan valita vuodenajan 
mukaan, esimerkiksi suurelementit nopeut- 
tavat säälle altista runkovaihetta syyssatei- 
den aikaan. 

e Ilmanvaihtokanavien päät tulpataan välit- 
tömästi asentamisen jälkeen, jolloin ne py- 
syvät puhtaina rakentamisen ajan. 

e Tehdään laadunvarmistusta mm. kapillaari- 
ja radonkatkoissa, läpivientien tiivistyksissä, 
höyrynsulun tiiviydessä, rakenteiden kuivu- 
misessa ja suojauksessa. Pölyttömyyteen ja 
puhtauteen kiinnitetään huomiota. 

e Tupakointi kielletään työmaalla vähintään- 
kin sisävalmistusvaiheessa. 

e Työmaan olosuhteita valvotaan kosteus- ja 
lämpömittarilla. Tarvittaessa lämmitetään 
tai kuivataan koneellisesti. 

e Tarvittaessa mitataan kosteus peittyvistä ra- 
kenteista, esimerkiksi betonilaatasta ennen 
sen päällystystöitä. 

Suunnittelun ja rakennustyön laadun lisäksi 
myös rakennuksen oikea käyttö ja huolto vai- 
kuttavat sisäilman laatuun. 


Runko- ja julkisivumateriaalin 
valinta 


Pientalon runkomateriaaleja ovat yleensä 
puu, betoni, tiili tai harkko. Kaavamääräykset 
on syytä tarkistaa ennen suunnittelun aloitta- 

Rapattu tiilitalo. 


mista, sillä ne voivat rajoittaa runkomateriaa- 
lin valintaa. Kaavamääräykset voivat esimer- 
kiksi vaatia talolta rapattua julkisivua. Tällöin 
harkkoseinä voi olla rappauksen kannalta pa- 
rempi vaihtoehto kuin puurunko ja rapattu 
julkisivutiili. Runkomateriaalin valinta ei kui- 
tenkaan suoranaisesti määrää julkisivumate- 
riaalia: kivirakenteinen talo voidaan päällys- 
tää puulla ja puurakenteiseen taloon voidaan 
muurata tiilijulkisivu. 

Runkomateriaalin osuus on rakentamisen 
kokonaiskustannuksista vain noin 15 %, jo- 
ten pelkän materiaalikustannuksen perusteel- 
la runkomateriaalia ei kannata valita. Runko- 
materiaali ei myöskään määrää rakennuksen 
energiatehokkuutta, sillä energiatehokas talo 
voidaan rakentaa mistä materiaalista tahansa. 
Runkomateriaali vaikuttaa kuitenkin rakenta- 
misen kokonaiskustannuksiin, sillä rungon va- 
linta vaikuttaa muihin rakenteisiin ja asen- 
nuksiin. Puurunkoisessa talossa on helppo kul- 
jettaa talotekniikan putkituksia. Puurunkoi- 
nen talo painaa vähemmän kuin kivirunkoi- 
nen, mikä mahdollistaa kevyempien perustus- 
rakenteiden tekemisen. Tiilitalo ei taas vält- 
tämättä tarvitse erillistä julkisivuverhousta. 
Tarkkaa kustannuseroa puu- ja kivitalojen vä- 
lillä on vaikea arvioida, koska kustannuserot 
muodostuvat koko rakennusprojektin ja talon 
elinkaaren aikana. Yleensä rakentamisen hin- 
taan vaikuttaa yksilöllisten ratkaisujen määrä 
ja laatu enemmän kuin runkomateriaali. 


34 


Betoni-, harkko- ja tiilitalot 


Kivirunkoiset pientalot tehdään tavallises- 
ti betonista paikalla valaen tai muurattuina 
harkko- tai tiiliseininä. Kivirakenteisissa pien- 
taloissa kantava rakenne on kiviaineinen, jo- 
ten pelkästään tiilinen julkisivumuuraus ei tee 
puurunkoisesta seinästä kivirakenteista. 

Kivitalon etuja ovat kestävyys, massiivisuus, 
vähäinen huoltotarve, kosteudensieto ja palo- 
turvallisuus. Kivitalon massiivisuus tasaa läm- 
pötiloja, säästää lämmitys- ja jäähdytysenergi- 
aa sekä vaimentaa ulkopuolisia ääniä. Uusista 
omakotitaloista noin 12 % on kivitaloja. 

Betoni on monipuolinen materiaali, jos- 
ta voidaan rakentaa pinnoiltaan ja muodoil- 
taan hyvinkin erilaisia ja yksilöllisiä taloja. Be- 
tonia voidaan käyttää omakotitalon rakentei- 
den osana tai koko rakenteena. Paikalla valet- 
tu betoni sopii hyvin rakenteisiin, joilta vaadi- 
taan ääneneristävyyttä, palon- tai kosteuden- 
kestävyyttä tai vesitiiviyttä. Betoni ei ole herk- 
kä kosteudesta aiheutuville vaurioille tai pien- 
eliöiden aiheuttamille haitoille, joten se sopii 
hyvin kosteudelle alttiisiin rakenteisiin, kuten 
lattioihin ja peseytymistiloihin. 

Pientalo voidaan toteuttaa myös harkkora- 
kenteilla. Harkot ovat suhteellisen keveitä ja 
pieniä rakennuselementtejä, joita on helppo 
työstää. Harkot jaetaan valmistusmateriaalin 
mukaan erityyppisiin harkkoihin, kuten kevyt- 
sora- ja betoniharkkoihin. Harkkoja on saata- 
vissa eristeharkkoina ja eristämättöminä hark- 
koina. Eristeharkot ovat valmiiksi lämpöeris- 
tettyjä, joten erillistä lämmöneristyskerrosta 
ei tarvita. 

Eristämättömät harkot sopivat rakenteisiin, 
joissa vaaditaan kosteudenkestävyyttä, kuten 
kylpyhuoneet. Työmenetelmältään harkot voi- 
daan jakaa muurattaviin, ohutsaumamuurat- 
taviin, ladottaviin ja valettaviin sekä liimatta- 
viin harkkoihin. Kevytsoraharkot ovat muurat- 
tavia harkkoja. Betoniharkot voivat olla muu- 
rattavia tai ladottavia ja valettavia harkko- 
ja. Markkinoilla on myös niin kutsuttuja hyb- 





Talo voidaan rakentaa myös uudenlaisista keraamisis- 
ta kennoharkoista. Julkisivu voidaan tällöin joko rapa- 
ta tai vuorata esimerkiksi tiilillä. 


ridiharkkoja, jotka ovat betoniharkkoja, joi- 
den ulkokuori ohutsaumamuurataan ja sisä- 
kuori valetaan. 

Täystiilitalossa kantava seinä koostuu run- 
ko- ja julkisivumuurauksesta ja niiden välis- 
sä olevasta lämmöneristeestä. Täystiilitalo on 
kestävä, pitkäikäinen, helppohoitoinen ja lä- 
hes huoltovapaa. 


Puu- ja hirsitalot 


Uusista omakotitaloista 76 % on puurunkoi- 
sia. Puurunko voidaan tehdä paikalla raken- 
taen, ns. platform-menetelmällä esivalmistet- 
tuja komponentteja käyttämällä tai puuele- 
menteistä. Puutalon runko koostuu yleensä 
puisista pystyrangoista ja nykyaikaisista läm- 
möneristysmateriaaleista. Paksuja eristema- 
teriaaleja käytettäessä täytyy huomioida, et- 
tä puurunko toimii edelleen kosteusteknisesti 
oikein. Oikeilla rakenneratkaisuilla puutalos- 
ta saadaan hyvin lämpöä eristävä, kosteutta 
kestävä ja paloturvallinen. 

Puu on ympäristöystävällinen rakennusma- 
teriaali, joka sitoo hiiltä. Puun etuja ovat myös 
helppo työstettävyys ja muunneltavuus. 

Hirsi on perinteisesti ollut suosittu materiaali 
vapaa-ajan asunnoissa, mutta nykyään on tar- 
jolla myös moderneja hirsitaloratkaisuja, jotka 
sopivat kaupunkienkin omakotitaloalueille. 





Talon valitseminen 


tä VA 


Erilaiset harkkorakenteet ovat suosittuja pientalon ra- 
kennusmateriaaleina. Betoniharkot voivat olla muurat- 
tavia tai ladottavia ja valettavia harkkoja. 


Hirsitaloissa voidaan käyttää höylä- tai pyö- 
röhirttä, omakotitaloissa käytetään yleensä 
höylähirttä. Hirren paksuus vaikuttaa sekä ta- 
lon ulkonäköön, lämmöneristykseen että ra- 
kentamiskustannuksiin. 

Hirsi eristää hyvin lämpöä, ja massiivihirsita- 
lo voidaankin rakentaa pelkästään hirrestä il- 
man eristeitä. Tällöin saadaan myös kosteus- 
teknisesti turvallinen rakenne. Hyvästä läm- 
möneristyskyvystään huolimatta pelkkä hirsi- 
seinä ei kuitenkaan täytä tiukimpia lämmön- 





Hirsitaloista on nykyisin saatavissa niin perinteisiä kuin 
modernejakin malleja. 

Talon valitseminen 





Ryhmärakentamistaloja Vantaan asuntomessualueella 
toukokuussa 2015. 


eristysmääräyksiä mutta sitä voidaan kom- 
pensoida muiden rakennusosien (esimerkik- 
si ikkunoiden) paremmalla lämmöneristyksel- 
lä. Seinään voidaan tehdä myös yhdistelmä- 
rakenne niin, että hirren ulko- tai sisäpuolel- 
le asennetaan erillinen lämmöneristyskerros. 
Tällöin rakenteen rakennustekniseen toimi- 
vuuteen tulee kiinnittää erityistä huomiota. 


Ryhmärakentamistalot 


Ryhmärakennuttamisessa ryhmä henkilöitä tai 
perheitä ryhtyy yhdessä asuntorakennushank- 
keeseen. Näin saadaan aikaan kustannussääs- 
töjä ja helpotetaan hankintojen tekemistä. 


Ryhmärakennuttamisen keskeiset hyödyt: 

e Asukkaat saavat olla alusta lähtien 
mukana hankkeiden suunnittelussa. 

e Rakennettavia asuntoja voidaan 
räätälöidä tarpeiden mukaan. 

e Yhteisillä hankinnoilla ja urakka- 
kilpailulla säästetään asunnon 
hankintakustannuksissa. 


Ryhmärakennuttamisesta kiinnostuneiden tu- 
lee ensin selvittää kunnan kiinteistö- tai kaavoi- 
tustoimesta, onko sillä ryhmärakentamishank- 
keisiin auki olevia hakuja. Mikäli ei ole, voi yh- 
teistyöhaluinen ryhmä ajaa asiaa eteenpäin ra- 
kennuttajankonsultin avulla. Talon rakennutta- 
minen sujuu helpommin, jos apuna on suunnit- 

Ryhmärakentamis- 
talot voivat sijaita 
esimerkiksi näin. 





teluun, rakentamiseen ja koko prosessin läpi- 
viemiseen liittyvää ammattiosaamista. 

Kustannushyötyjä ryhmärakennuttamisessa 
syntyy työmaatekniikan eli telinetöiden, ko- 
neiden ja laitteiden vuokrien ym. osalta sekä 
suunnittelun ja vastaavan työnjohtajan kus- 
tannusten jakamisesta ryhmän jäsenten kes- 
ken. Säästöjen saamiseksi ryhmän jäsenten 
tulee tehdä päätökset urakoitsijoista ja mate- 
riaalitoimituksista yhdessä. Tärkeää on myös, 
että rakennustyö etenee pääpiirteittäin sa- 
massa tahdissa. Kohdetta rakentavan urakoit- 
sijan tulee voida toteuttaa kohde kuin kysees- 
sä olisi yksi työmaa. Talojen ei kuitenkaan tar- 
vitse yleensä olla täysin samanlaisia. 


Suunnittelu 


Pientalon suunnittelu on vaihe, jossa rakennuttajan toiveet muuttuvat 
toimiviksi suunnitteluratkaisuiksi. Se on yhteistyötä, jossa eri suunnittelijoiden 
yhteistoiminnalla on tärkeä merkitys onnistuneen lopputuloksen kannalta. 
Mitä yksityiskohtaisemmin asiat on suunniteltu etukäteen, sitä sujuvammin 


varsinainen rakennusvaihe etenee. 


Suunnittelun merkitys 


Pientalon suunnitteluvaiheessa taloa suunni- 
tellaan sekä kokonaisuutena että eri osia erik- 
seen. Pääsuunnittelija huolehtii suunnittelu- 
kokonaisuudesta yhteistyössä muiden hank- 
keen osapuolten kanssa. Tavoitteena on toi- 
miva, pitkäikäinen ja kustannuksiltaan järke- 
vä pientalo. 

Suunnittelutyöt alkavat arkkitehti- eli ra- 
kennussuunnittelulla, aluksi luonnospiirus- 
tuksin ja myöhemmin pääpiirustuksin. Arkki- 
tehtisuunnittelun jälkeen tarvitaan rakenne- 
suunnittelua, lämpö-, vesi- ja viemärisuunnit- 
telua, ilmanvaihto- ja sähkösuunnittelua se- 
kä energiaselvitykset. Lisäksi tapauskohtai- 
sesti saatetaan tarvita vielä erikoissuunnit- 
telua, kuten geoteknistä suunnittelua (poh- 
jatutkimukset), sisustussuunnittelua (valais- 
tus, kalusteet, muu sisustus), vihersuunnitte- 
lua (pihasuunnitelma) sekä värien tai akustii- 
kan suunnittelua. 

Arkkitehtisuunnittelun tarve riippuu paljon 
rakennuksen koosta, ulkoasusta, monimuotoi- 
suudesta sekä halutusta toteutustavasta. Ark- 
kitehti palkataan yleensä etenkin yksilöllis- 
ten talojen suunnitteluun. Arkkitehtisuunnit- 
telun lisäksi arkkitehdin kanssa kannattaa ot- 
taa esille myös muu suunnittelun tarve. Raken- 
nesuunnitelmien, LVI- sekä sähkösuunnitelmi- 
en tekeminen ovat pientalohankkeessa yleen- 


sä melko selkeitä kokonaisuuksia, mutta ne tu- 
lee sovittaa yhteen muun suunnittelun kanssa. 
Pientalon suunnittelu edellyttää arkkitehti- 
suunnittelun lisäksi vähintään kustannus-, ra- 
kenne-, lämpö-, vesi-, ilmastointi- ja sähkö- 
suunnittelua (LVIS-suunnittelua). 


Suunnittelijoiden hakeminen 


Rakennushankkeen tärkeimmät suunnitteli- 
jat ovat pääsuunnittelija ja rakennussuunnit- 
telija, jotka tarvitaan jo rakennuslupaa var- 
ten. Muita suunnittelijoita ovat mm. raken- 
ne-, LVI- ja sähkösuunnittelijat. Suunnittelijoi- 
den nimeämisestä on hyvä neuvotella raken- 
nusvalvontaviranomaisen kanssa. 

Pientalosuunnittelua tekeviä arkkitehte- 
ja löytyy esimerkiksi Suomen Arkkitehtiliiton 
kautta (www.safa.fi). Arkkitehti voi myös koo- 
ta ammattitaitoisen suunnittelijatyöryhmän 
omien verkostojensa avulla. Rakennuttaja voi 
myös kysellä aiemmin pientalon rakentanei- 
den kokemuksia suunnittelijoista ja tutustua 
suunnittelijoiden referenssikohteisiin. 

Suunnittelun hinta ei saa olla ainoa eikä tär- 
kein valintaperuste. Suunnittelun osuus koko 
rakennushankkeen kustannuksista on vähäi- 
nen, mutta se vaikuttaa kaikkein eniten hank- 
keen kokonaiskustannusten suuruuteen. Hy- 
vällä suunnittelulla saavutettava taloudelli- 
nen hyöty voi siis olla merkittävä. 

Ennen kuin työstä tehdään sopimus, käy- 
dään suunnittelijan kanssa läpi asukkaiden 
toiveita sekä suunnittelijan työhön kuulu- 
vat tehtävät, tuotettavat dokumentit, suun- 
nittelun kustannusperusteet ja työn aikatau- 
lu. Suunnittelijan tehtäviin voidaan sisällyttää 
esimerkiksi toteutuksen aikainen työmaaval- 
vonta. 


Suunnittelusopimukset 
ja -piirustukset 


Suunnittelusta tehdään suunnittelijan kans- 
sa kirjallinen sopimus, jossa sovitaan tehtävän 
laajuus. Sopimuksessa voidaan eritellä eri osa- 
tehtäviin käytettävät tuntimäärät. Samalla so- 
vitaan myös, toimiiko arkkitehti kohteen pää- 
suunnittelijana ja mitä tehtäviä hänelle kuu- 
luu. Sopimuksessa voidaan käyttää pohjana 
arkkitehdin tehtäväluetteloa, joka löytyy osoit- 
teesta www.sopimuslomake.net. 





Pientalosuunnitelmia. 

Pientalohankkeen 
suunnittelusopimukset 
Rakennustieto Oy on laatinut valmiita so- 
pimuspohjia pientalon suunnittelusopi- 
musten laatimiseksi. Lomakkeet ovat la- 
dattavissa maksullisesta palvelusta osoit- 
teesta www.sopimuslomake.net. 
Palvelusta löytyy myös pientalohank- 
keen osapuolten tehtäväluetteloita, joi- 
den avulla hankkeen suunnittelijat ja 
työnjohtajat voivat sopia rakennushank- 
keeseen ryhtyvän kanssa niistä tehtävis- 
tä, jotka sisältyvät toimeksiantoon. Tehtä- 
väluettelot toimivat myös pääsuunnitteli- 
jan apuna. Tehtäväluettelot toimivat myös 
asiantuntijaosapuolten muistilistana hank- 
keen eri vaiheissa. 


Hankesuunnitelma 


Rakennushankkeen vaiheet jaetaan yleisesti 
hankesuunnittelu-, suunnittelu- sekä raken- 
nusvaiheeseen. Ennen varsinaisen suunnitte- 
luvaiheen käynnistymistä tarkennetaan aikai- 
sempi tarveselvitys (ks. sivu 11) hankesuunni- 
telmaksi. Hankesuunnitelma sisältää mm. 
e huonetilaohjelman laatu- ja 
ominaisuusvaatimuksineen 
e selvityksen tontista ja 
rakentamiskelpoisuudesta 
e rakennuskustannusten puitteet 
ja käyttökustannusennusteen 
e suunnittelu- ja rakentamisaikataulun. 
Lyhyesti sanottuna hankesuunnitelmassa luo- 
daan edellytykset rakentamiselle. Vastaava 
työnjohtaja auttaa rakennuttajaa edellytys- 
ten arvioinnissa, ja pääsuunnittelija tiloille 
asetettavien vaatimusten määrittelemisessä. 
Rakennusta luonnostellaan ja hahmotel- 
laan hankesuunnitelmassa vielä väljästi. Kun 
rakennuksen laajuus ja ulkomuoto on saatu 
määriteltyä riittävän tarkasti, aletaan edetä 
kohti tiettyä suunnitelmaa ja toteutusta. 











Hankesuunnitelma syntyy eri osapuolien 
yhteistyönä. Yksilöllisen pientalon suunnitte- 
lu alkaa eri vaihtoehtojen tarkastelulla. Han- 
kesuunnitelman sekä rakennuttajan kanssa 
käytyjen keskusteluiden perusteella arkkiteh- 
ti laatii ehdotuksia pientalosta. Rakennuttaja 
valitsee ehdotuksista yhden tarkempaa suun- 
nittelua varten. 


Luonnokset 


Luonnossuunnitteluvaiheessa talolle haetaan 
jo muotoa. Aluksi tarkistetaan, mitä aiemmin 
on kirjattu ylös. Luonnossuunnittelussa arkki- 
tehti käyttää apunaan tilaohjelmaa sekä asu- 
mistarpeista tehtyä tarkempaa selvitystä (ks. 
kirjan sivut 12-13). Suunnitelmia tarkenne- 
taan yhteisillä keskusteluilla. 
Luonnossuunnitteluvaiheen jälkeen on yleen- 
sä selvillä rakennuksen sijoittelu tontille, tilajär- 
jestelyt sekä rakennuksen ulkonäkö. Piirustus- 
ten perusteella voidaan alkaa laskea hankkeen 
kustannuksia aikaisempaa tarkemmin. 


Talon pohjakuvaan merkitään kiinteiden kalusteiden li- 
säksi jo suurimpien huonekalujen sijainnit. Kuvassa on 
Jyväskylän asuntomessuille vuonna 2014 valmistuneen 
hirsitalon pohjapiirros. 


Pääpiirustukset 


Rakentamiseen ja isoimpiin muutostöihin tar- 
vitaan aina rakennuslupa. Arkkitehti laatii ra- 
kennettavasta talosta rakennuslupapiirustuk- 
set, jos näin on sovittu. Hän voi myös hankkia 
lupaan tarvittavat liitteet ja asiakirjat yhdessä 
rakennuttajan kanssa. 

Rakennuslupaan tarvittavat ns. pääpiirustuk- 
set ovat yleensä mittakaavassa 1:100. Pääpiirus- 
tuksiin kuuluvat mm. asemapiirros sekä pohja-, 
julkisivu- ja leikkauspiirustukset. Rakennuslu- 
van hakemisesta kerrotaan kirjan sivulla 44. 

Viimeistään tässä vaiheessa tarvitaan myös 
muita suunnittelijoita. Rakennetekniikka tulisi 
olla jo mietittynä, samoin kuin vaihtoehdot ja 
mahdolliset vertailut rakennuksen teknisistä 
järjestelmistä (lämmitystapa, ilmanvaihto, säh- 
kö, valaistus yms.). Pääsuunnittelija johtaa eri- 

Suunnittelu 


koissuunnittelijoiden työtä. Hän huolehtii, et- 
tärakennussuunnitelma ja erityissuunnitelmat 
muodostavat kokonaisuuden (MRL 120 a 8). 
Rakennushankkeeseen ryhtyvän tulee huo- 
lehtia siitä, että hankkeessa on tarvittavat eri- 
koissuunnittelijat, joilla on tehtävään tarvitta- 
va ammattitaito (MRL 119 8). 


Työpiirustukset 


Pääpiirustusten laatimisen ja rakennusluvan 
saamisen jälkeen arkkitehti laatii rakentamis- 
ta varten pääpiirustuksia tarkemmat työpii- 
rustukset. Erityissuunnittelijat laativat raken- 
ne-, sähkö- ja LVI-suunnitelmat työpiirustus- 
ten pohjalta. Kaikkia suunnitelmia tarvitaan 
urakkatarjousten pyytämistä varten. 


Detaljipiirustukset 

Detaljipiirustukset kuvaavat tiettyjen yksityis- 
kohtien suunnitelmia. Detaljipiirustuksia tarvi- 
taan kohteen mukaan esim. kalusteista, portaista, 
kaiteista sekä rakenteellisesti haastavista liitok- 
sista (esim. kahden ikkunan väliin jäävästä 
ulkonurkasta). 


Työpiirustukset 

Työpiirustukset koostuvat pohjapiirustuksista 
sekä julkisivu- ja leikkauspiirustuksista yleensä 
mittakaavassa 1:50, tarkemmista detaljipiirustuk- 
sista mittakaavassa 1:25—1:2 sekä rakennusselos- 
tuksesta (kirjallinen kuvaus toteutustavoista 

ja materiaaleista). 


Suunnittelijoiden tehtävät 


Pääsuunnittelija 


Jokaisessa rakennushankkeessa tulee olla ni- 
metty pääsuunnittelija. Maankäyttö- ja raken- 
nuslain (MRL 120 a 8) vaatima pääsuunnitte- 
lija on rakennusalan asiantuntija ja rakennus- 
hankkeeseen ryhtyvän luottohenkilö. Hyvällä 
pääsuunnittelijalla on monipuolinen rakenta- 
miseen ja suunnitteluun liittyvä kokemus. 

MRA 48 § 
Pääsuunnittelijan tehtävät 
Pääsuunnittelijan on huolehdit- 


tava yhteistyössä rakennushankkeeseen ryh- 
tyvän kanssa hankkeen laadun ja laajuuden 


edellyttämällä tavalla: 


1) hankkeen aikataulusta ja 


suunnitteluajan riittävyydestä; 


2) suunnittelun lähtötietojen 
kattavuudesta ja ajantasaisuudesta 
sekä lähtötietojen toimittamisesta 


muille suunnittelijoille; 
3) suunnitelmien riittävyydestä; 


4) lupa-asiakirjojen ja erityissuunnitel- 
mien ja selvitysten laatimisesta ja 
toimittamisesta rakennusvalvonta- 


viranomaiselle; 


5) lupapäätöksen jälkeen suunnitelmiin 
tehtävien muutosten suunnittelun 
yhteensovittamisesta ja muutosten 
edellyttämän hyväksynnän tai luvan 


hakemisesta; 


6) suunnittelijoiden vastuunjaosta ja 
yhteistyöstä sekä suunnittelun yhteen- 


sovittamisen menettelyistä. 


Sen lisäksi, mitä 1 momentissa säädetään, 
pääsuunnittelijan tehtävänä on 
yhteistyössä rakennushankkeeseen 
ryhtyvän kanssa korjaus- ja muutostyön 
laadun ja laajuuden edellyttämällä 

tavalla selvittää ennen suunnittelun 
aloittamista rakennuksen rakennushistoria, 
rakennuksen ominaispiirteet ja kunto, 
aiemmin tehdyt korjaukset ja muutokset ja 
rakennustyön aikana rakenteita avattaessa 
tai purettaessa ilmi tulevien seikkojen 


vaikutukset suunnitteluun. 








Pääsuunnittelija huolehtii yhteistyössä mui- 
den hankkeen osapuolten kanssa suunnitte- 
lun kokonaisuudesta ja laadusta. Hänen tulee 
myös huolehtia siitä, että rakennushankkee- 
seen ryhtyvä saa tiedon huolehtimisvelvolli- 
suutensa kannalta merkityksellisistä suunnit- 
telua koskevista asioista. 

Pääsuunnittelija on rakennushankkeessa 
mukana yleensä koko hankkeen ajan. Tehdas- 
valmisteisen tyyppitalon rakennushankkeessa 
hän toimii asiantuntijana taloa valittaessa se- 
kä arvioitaessa rakennuksen soveltuvuutta ja 
sijoittumista rakennuspaikalle. 

Pääsuunnittelijan yleisistä tehtävistä sääde- 
tään maankäyttö- ja rakennuslaissa (MRL 120 
a §) ja yksityiskohtaisista tehtävistä maankäyt- 
tö- ja rakennusasetuksessa (MRA 48 8). 


Arkkitehti 


Arkkitehdin tehtävänä on tehdä suunnitelma 
talon perusratkaisuksi tilaajan kanssa sovittu- 
jen tavoitteiden pohjalta. Hänen vastuullaan 
on suunnitella talosta toiminnallisesti ja ulko- 





Arkkitehti käyttää suunnittelussa apunaan aiemmin 
tehtyä hankesuunnitelmaa ja tilaohjelmaa ja tekee nii- 
den ja rakennuttajan kanssa käytyjen keskusteluiden 
perusteella ehdotuksia rakennettavasta pientalosta. 


Suunnittelu 


näöllisesti hyvä kokonaisuus. Arkkitehti voi 
myös toimia pääsuunnittelijana. Tehtävistä 
sovitaan kirjallisesti etukäteen. 

Arkkitehti tekee yleensä rakennushankkee- 
seen luonnokset, rakennuslupakuvat sekä työ- 
piirustukset selostuksineen. Arkkitehtisuunnit- 
telua kutsutaan myös rakennussuunnitteluksi. 

Arkkitehdin ja rakennesuunnittelijan on 
tehtävä yhteistyötä tarvittaessa jo luonnos- 
vaiheessa. Esimerkiksi arkkitehtonisesti näyt- 
tävät ratkaisut tulevat sitä edullisemmiksi mi- 
tä aikaisemmassa vaiheessa rakennesuunnit- 
telija ja arkkitehti ovat yhdessä miettineet nii- 
den toteuttamisesta. 

Suomen Arkkitehtiliittoon kuuluvat arkki- 
tehdit noudattavat yleisiä rakentamista ja ym- 
päristöä koskevia säännöksiä sekä liiton omia 
ohjeita ja säännöksiä. 


Muistilista arkkitehdin kanssa 
sovittavista asioista 
e tuotettavat suunnitelmat 
e detaljien ja luonnosten määrä 
e mitä lähtötietoja arkkitehdille annetaan 
e mahdollinen työmaavalvonta 
e mahdolliset pääsuunnittelijan 
tehtävät ja vastuu 
e kuinka paljon aikaa työhön varataan 
e työn kustannusperusteet. 


Rakennesuunnittelija 


Rakennesuunnittelija vastaa rakennuksen lu- 
juuslaskelmista ja rakenteiden lämpö- ja kos- 
teusteknisestä toimivuudesta. Hän myös hy- 
väksyttää rakennesuunnitelmat ja laskelmat 
rakennusvalvonnassa ennen rakennustöiden 
aloittamista. 

Yksilöllisesti suunnitelluissa pientaloissa ra- 
kennesuunnittelija vastaa koko talon raken- 
teiden suunnittelusta, kun taas talopakettitoi- 
mituksissa talopakettitehtaan rakennesuun- 
nittelija suunnittelee yleensä rungon raken- 

Taulukko 9. Suunnitteluvaiheessa huomioitavia asumisen turvallisuuteen vaikuttavia tekijöitä. 


Tulisijat Suunnittelijan tulee mainita jo lupapiirustuksissa tulisijojen ja piippujen 
tyyppi. Tulisijan ja piipun yhteensopivuus tulee varmistaa. Tulisijasta piippuun 
lähtevä lämpöteho ei saa olla liian suuri piipun rakenteeseen nähden. 


Uudisrakentamisessa edellytetään, että uusiin asuntoihin asennetaan 
huoneistokohtaiset sähköverkkoon kytketyt palovaroittimet. Asunnon 
jokaiseen kerrokseen on laitettava vähintään yksi palovaroitin. Lisäksi 
asunnon jokaisen kerroksen alkavaa 60 m? kohden on oltava vähintään 
yksi palovaroitin. Laitteiden tai laitteiston sijoittelu tulee huomioida jo 
sähkösuunnittelussa. 


Palovaroittimet 


Katolle asennettavat kattoturvatuotteet ovat lakisääteisiä (Suomen 


Kattoturvatuotteet nsa Orhan 
rakentamismääräyskokoelman osa F2). Tällaisia turvatuotteita ovat 
mm. lumiesteet, kattosillat ja lapetikkaat. 

I KTEUIS Rakennus varustetaan lopullisella lukituksella heti, kun se on mahdollista. 
Rakentamisen aikana arvokkaimmat materiaalit ja koneet varastoidaan 
lukkojen taakse. 

Turvatekniikka Mikäli taloon halutaan esimerkiksi sammutusjärjestelmä, kannattaa asia 


ottaa esiin jo suunnitteluvaiheessa. Turvatekniikan järjestäminen tulee siten 
edullisemmaksi kuin jos se lisättäisiin rakentamisen loppuvaiheessa. 


teet. Tällöin perustusten suunnittelua varten œ rakennetyyppikuvaukset (voivat olla 


tulee palkata erillinen rakennesuunnittelija. myös leikkauspiirustuksissa esitetyt) 
Rakennesuunnittelija voi löytyä esimerkiksi — e märkätilojen rakenteiden ja 
arkkitehdin kautta, sillä usein pientaloja suun- liitosten suunnittelu 


nittelevat arkkitehdit ovat tottuneet työsken- e vesikattopiirustus 

telemään tutun rakennesuunnittelijan kans- e pintavesisuunnitelma 

sa. Myös talopakettitoimittajilla on yhteistyö- (voi olla myös arkkitehdin tehtävä). 
kumppaneina osaavia rakennesuunnittelijoita. 


; k E LVI-suunnittelija 
Rakennesuunnitelmiin kuuluvat yleensä uunnitteli 


e työselostukset LVl-suunnittelija suunnittelee pientalon läm- 
e salaojasuunnitelma pö-, vesi- ja ilmastointijärjestelmät, toisin sa- 
e radonin torjunta noen lämpö-, vesi- ja ilmastointiputkien ja vie- 
e mahdolliset louhintapiirustukset märien reitit ja niiden mitoitukset. LVI-suun- 
e mahdolliset paalutussuunnitelmat nittelijat voivat joskus toimia myös rakennus- 
e rakennuksen perustusten, kerrosten ja automaatiosuunnittelijoina. 
kattorakenteiden pohjapiirustukset LVI-suunnittelija kannattaa palkata jo hank- 
e leikkauspiirustukset rakennuksen keen alkuvaiheessa, jotta laitteiden ja järjes- 
pääkohdista, joissa näkyvät mm. telmien vaatimat tilavaraukset voidaan ot- 
e perustukset taa huomioon arkkitehdin luonnoksissa. LVI- 
e alapohjan ja seinärakenteiden liittymät suunnittelijasta on apua myös laitteistojen va- 
e välipohjan ja seinärakenteiden liittymät linnassa, vaikka tilaaja päättääkin itse vesika- 
e yläpohjan ja seinärakenteiden liittymät lusteista, lämmitysmuodosta ja lämmönjako- 
e liittymät terasseihin, katoksiin tavasta sekä ilmanvaihtojärjestelmästä. 

LVI-suunnittelussa tehdyt valinnat voivat 
vaikuttaa merkittävästikin seuraavien vuosi- 
kymmenien käyttökustannuksiin, sillä esimer- 
kiksi vesikalusteiden valinnalla vaikutetaan 
tulevaan veden kulutukseen. 


LVI-suunnitelmat sisältävät mm. 

e LVI-työselostuksen, joka sisältää mm. 
kohteen yleistiedot, urakkarajat ja 
muiden urakoitsijoiden velvollisuudet, 
tiedot vesi- ja viemärilaitteista, 
ilmanvaihtolaitteista, eristyksistä 

sekä lämmitysjärjestelmästä 
LVI-asemapiirustuksen 

kiinteistön vesi- ja viemärilaitteisto- 
piirustukset (KVV-piirustukset) 
kaivopiirustukset 

piirustuksen lämpöjohtojen sijainnista 
pohjapiirustuksen ilmanvaihdosta 
kaikista kerroksista. 


Sähkösuunrittelija 


Sähkösuunnittelutyö lähtee käyntiin yhtei- 
sellä palaverilla sähkösuunnittelijan ja raken- 
nushankkeeseen ryhtyvän välillä, jotta sähkö- 
suunnittelija saa käsityksen asukkaan toiveis- 
ta ja asunnon eri tilojen sähköistyksen ja va- 
laistuksen tarpeista. Hyvä sähkösuunnittelija 
ehdottaa myös itse sekä yleisesti hyväksi ha- 
vaittuja ratkaisuja että suunniteltavaan koh- 
teeseen sopivia yksityiskohtia. Sähkösuun- 
nitteluvaiheessa päätetään esimerkiksi, ha- 
lutaanko taloon ns. älytaloratkaisuja. Järjes- 
telmätoimittajien älytalojärjestelmien avulla 
asunnon valoja ja sähköistystä voidaan ohjata 
keskitetysti ja ohjelmoida eri tavoilla. 

Sähkösuunnittelijat suunnittelevat kaiken 
rakennukseen liittyvän sähköistyksen ja kaa- 
peloinnin, kuten tietotekniikkakaapeloinnit 
ja valaistuksen. He myös avustavat tarvittaes- 
sa valaisinten tyypittämisessä. 

Pientalon sähkösuunnitelmassa esitetään 
talon sähköistyksen järjestäminen, kuten pis- 





Pientalon sähkösuunnitelmassa näkyvät mm. pistorasi- 
oiden, valaisimien ja katkaisimien paikat. 


torasioiden, valaisimien ja katkaisimien pai- 
kat. Nykyisin myös murtohälytys- ja turvajär- 
jestelmien, lukituksen, kaiutinjärjestelmien 
sekä datajohdotusten osuus sähkösuunnitel- 
missa on kasvanut. 

Valaistuksen suunnittelu on tärkeä osa pien- 
talon sähkösuunnittelua. Kiinteät valaisimet, 
kuten ledit ja halogeenit, piha- ja ulkovalot 
sekä saunatilojen valokuituratkaisut, valitaan 
tässä vaiheessa ja esitetään osana sähkösuun- 
nitelmia. Mikäli valaistuksella halutaan eri- 
tyistä näyttävyyttä, edellyttää se sijoittamista 
suunnitteluun ja valaisimien valintaan. Tällöin 
sähköurakan kustannukset saattavat helposti 
nousta jopa useilla tuhansilla euroilla. Tarvit- 
taessa palkataan erillinen valaistus- tai sisus- 
tussuunnittelija. 


Sähkösuunnitelmissa esitetään mm. 

e sähköselostus 

e asemapiirustus 

e kerrosten ryhmityspiirustukset 

e hälytysjärjestelmän tiedot 

e antennikaavio 

e yleiskaapelointijärjestelmä 

e pääkaaviot pääkeskukselle ja 
ryhmäkeskuksille. 

Rakennusluvan hakeminen 


Suomessa rakennuslupaa haetaan kirjallises- 
ti kunnan rakennusvalvontavirastosta. Lupaa 
hakee rakennuspaikan haltija, joko omista- 
ja tai hänen valtuuttamansa sitä vuokra- tai 
muun sopimuksen perusteella hallitseva. Ton- 
tinomistajan edellytetään ilmoittavan myös 
naapureille rakennusluvan hakemisesta. 

Rakennuslupaa haetaan yleensä arkkitehti- 
suunnitelmilla, jolloin rakenne-, LVI- ja sähkö- 
suunnitelmat tulee esittää lupaviranomaisil- 
le myöhemmin. Maankäyttö- ja rakennuslaki 
mainitsee tarvittaviksi suunnitelmiksi raken- 
nussuunnitelmat, joihin sisältyvät pääpiirus- 
tukset (MRL 131 8). Näillä tarkoitetaan juuri 
edellä mainittuja arkkitehtisuunnitelmia. 

Rakennusvalvontaviranomaisiin on syytä 
olla yhteydessä jo tonttia hankittaessa. Näin 
saadaan tieto mm. rakentamista mahdollisesti 
rajoittavista säännöistä ja määräyksistä. Kun- 
nilla on yleensä omat paikalliset ohjeensa ra- 
kennusluvan hakemiseksi. Ohjeita ja neuvoja 
luvan hakemiseksi saa kunnan rakennusval- 
vontavirastosta ja rakennustarkastajilta. Ra- 
kennuslupahakemus laaditaan asemakaavan, 
kunnan ja kunnan lupakäsittelijän antamien 
ohjeiden mukaisesti. 

Rakennusluvan käsittelyaika vaihtelee kun- 
nittain. Mikäli hakuasiakirjoissa ei ilmene täy- 
dennettävää, niin luvan saaminen kestää noin 
kuukauden. Monesti lupa-asiakirjat eivät kui- 
tenkaan ole kerralla kunnossa, jolloin käsit- 
telyaika voi venyä moneksikin kuukaudeksi. 
Syynä ajan pitkittymiseen voi olla esimerkik- 
si epätäydellinen tai kokonaan puuttuva poh- 
jatutkimus. Luvan saanti voi kestää pitkään 
myös, jos naapureiden kuulemista ei ole to- 
teutettu oikein tai kiinteistön muodostukses- 
sa on epäselvyyksiä. 

Rakennushanketta ei saa käynnistää ennen 
kuin rakennuslupa on lainvoimainen. 

Rakennusluvilla on luvan myöntämisen jäl- 
keen ns. valitusaika, jonka pituus on yleen- 

MRL 131 § 
p y Rakennuslupahakemus 
Rakennuslupaa haetaan 
kirjallisesti rakennusvalvontaviranomaiselta. 
Rakennuslupahakemukseen on liitettävä: 
1) selvitys siitä, että hakija hallitsee 
rakennuspaikkaa; 
2) rakennussuunnitelmaan sisältyvät 
pääpiirustukset, jotka rakennussuun- 


nittelija varmentaa nimikirjoituksellaan. 











sä 14 vuorokautta. Mikäli rakennuslupaan ei 
haeta muutosta tämän ajan sisällä, luvasta tu- 
lee lainvoimainen. Töiden aloittamisesta on 
kuitenkin vielä ilmoitettava rakennusvalvon- 
tavirastoon. Rakennustyöt on aloitettava kol- 
men vuoden kuluessa ja loppuunsaatettava 
viiden vuoden kuluessa lupapäätöksestä. 
Lupahakemuksen liitteiksi tarvittavat asia- 
kirjat vaihtelevat hieman kunnittain. Tarvitta- 
via liitteitä ovat esimerkiksi 
e pääsuunnittelijan ja vastaavan 
työnjohtajan hakemukset 
osoitus hakijan omistus- tai 
hallintaoikeudesta tonttiin 
ote asemakaavamääräyksistä 
kiinteistörekisteriote 
pääpiirustukset asemapiirustuksineen 
selvitys naapurien kuulemisesta 
energiaselvitys 
perustamis- ja pohjaolosuhdeselvitys 
tapauskohtaisesti myös muita rakennus- 
hankkeeseen liittyviä asiakirjoja. 


Rakennusluvan myöntämisen edellytykset on 
määritelty maankäyttö- ja rakennuslainsää- 
dännössä. Lupa on myönnettävä, jos edelly- 
tykset täyttyvät. Normaalissa pientalohank- 
keessa rakennuslupa myönnetään, mikäli tar- 
vittavat asiakirjat ovat olemassa ja rakennet- 
tavalle alueelle on olemassa asemakaava, jon- 
ka mukainen rakennettava rakennus on. 


Suunnitte 

MRL 131 S:n mukaan 
Rakennusvalvontaviranomainen 
voi hankkeen laatu ja laajuus huo- 


mioon ottaen tarvittaessa edellyttää, että ra- 
kennuslupahakemukseen liitetään myös: 

1) ote alueen peruskartasta tai asemakaava- 
alueelle rakennettaessa ote asemakaavasta se- 
kä kiinteistörekisterin ote ja tarvittaessa tont- 
tikartta, jos ne eivät jo ole rakennusvalvontavi- 
ranomaisen käytettävissä; 

2) selvitys rakennuspaikan perustamis- ja 
pohjaolosuhteista sekä näiden edellyttämästä 
perustamistavasta ja tarvittavista muista 
toimenpiteistä; 

3) energiaselvitys; 

4) selvitys rakennuspaikan terveellisyydestä 
ja korkeussuhteista; 

5) pätevän henkilön laatima selvitys 
rakennuksen kunnosta; 

6) muu rakennuslupahakemuksen 
ratkaisemiseksi tarvittava olennainen selvitys. 
Ympäristöministeriön asetuksella voidaan 
antaa tarkempia säännöksiä pää-piirustusten 


ja selvitysten sisällöstä ja esitystavasta. 








Rakentamiselle asetettavat 

vaatimukset (maankäyttö- 

ja rakennuslaki, 117 8) 
Rakennuksen tulee soveltua rakennettuun ympä- 
ristöön ja maisemaan sekä täyttää kauneuden ja 
sopusuhtaisuuden vaatimukset. 

Rakennus on suunniteltava ja rakennettava ja 
rakennuksen muutos- ja korjaustyöt tehtävä sekä 
rakennuksen käyttötarkoituksen muutos toteutet- 
tava siten, että rakennus täyttää siihen yleisesti 
ennakoitavissa oleva kuormitus ja rakennuksen 
käyttötarkoitus huomioon ottaen 117 a -117 g 
8:ssä tarkoitetut olennaiset tekniset vaatimukset. 
(21.12.2012/958) 

Rakennuksen tulee olla tarkoitustaan vastaa- 
va, korjattavissa, huollettavissa ja muunneltavissa 
sekä, sen mukaan kuin rakennuksen käyttö edel- 
lyttää, soveltua myös sellaisten henkilöiden käyt- 
töön, joiden kyky liikkua tai toimia on rajoittunut. 

Korjaus- ja muutostyössä tulee ottaa huomioon 
rakennuksen ominaisuudet ja erityispiirteet sekä 
rakennuksen soveltuvuus aiottuun käyttöön. Muu- 
tosten johdosta rakennuksen käyttäjien turvalli- 
suus ei saa vaarantua eivätkä heidän terveydelli- 
set olonsa heikentyä. Rakentamisessa tulee lisäksi 


muutoinkin noudattaa hyvää rakennustapaa. 











Maankäyttö- ja rakennuslain 135 8;n mukaan 


Rakennusluvan myöntämisen edellytyksenä asemakaava-alueella on, että: 


1) rakennushanke on voimassa olevan asemakaavan mukainen; 


2) rakentaminen täyttää sille 117 8:ssä säädetyt sekä muut tämän lain 


mukaiset tai sen nojalla asetetut vaatimukset; 


3) rakennus soveltuu paikalle; 


4) rakennuspaikalle on käyttökelpoinen pääsytie tai mahdollisuus 


sellaisen järjestämiseen; 


5) vedensaanti ja jätevedet voidaan hoitaa tyydyttävästi ja ilman 


haittaa ympäristölle; sekä 


6) rakennusta ei sijoiteta tai rakenneta niin, että se tarpeettomasti haittaa 


naapuria tai vaikeuttaa naapurikiinteistön sopivaa rakentamista. 

Tarvittavat piirustukset 


Lupasuunnitelmat tehdään rakennusvalvon- 
nan ohjeiden mukaan ja niiden pohjalta hae- 
taan rakennuslupaa. Rakennuslupaa varten 
tarvitaan ns. pääpiirustukset. 


Pääpiirustuksiin sisältyvät 

e asemapiirustus, yleensä 
mittakaavassa 1:200 tai 1:500 

e rakennuksen pohjapiirustukset eri 
kerroksista, yleensä 1:50 tai 1:100 

e rakennuksen pääleikkauspiirustukset, 
yleensä 1:50 tai 1:100 

e julkisivupiirustukset, yleensä 1:50 tai 1:100 

e mahdollinen hormipiirustus, yleensä 1:20 

e rakenneleikkaukset. 


Asemapiirustus sisältää asemapiirroksen tai 
-piirroksia. Asemapiirrosta voidaan tarvitta- 
essa täydentää erillisellä pihasuunnitelmalla. 
Asemapiirros kuvaa tontin rajoja, ympäröiviä 
tontteja, tontin korkeussuhteita (korkeuskäy- 
rät) ja rakennuksien sijaintia tontilla. Alusta- 
va pintavesisuunnitelma voidaan myös vaatia 
esitettäväksi. Asemapiirustuksen tekeminen 
voidaan ostaa erillisenä palveluna tai se voi- 
daan antaa pääsuunnittelijan tehtäväksi. 

Ohjeet piirustusten tekemiseen löytyvät mm. 
RT-kortiston ohjekorteista. Kunnilla ja kau- 
pungeilla saattaa olla tarkempia määräyksiä ja 
ohjeita piirustusten koosta, yksityiskohtaisem- 
masta sisällöstä ja ulkoasusta. Kaikissa raken- 
nussuunnitelmissa tulee olla piirustusnimiö, jo- 
ka on piirustuksen oikeassa alakulmassa. Pää- 
piirustusten tulee olla pääsuunnittelijan alle- 
kirjoittamia. Asemapiirroksesta löytyy lisätie- 
toja myösympäristöministeriön asetuksesta ra- 
kentamista koskevista suunnitelmista ja selvi- 
tyksistä. 

Ympäristöministeriön ohje rakentamis- 
ta koskevista suunnitelmista ja selvityksistä 
(YM3/601/2015) antaa ohjeita siitä, mitä ra- 
kennuslupaan liitettäviltä pääpiirustuksilta 
vaaditaan. 

Ympäristöministeriön asetus 
rakentamista koskevista 
suunnitelmista ja selvityksistä 


2 § Pääpiirustusten sisältö ja esitystapa 
Rakennuslupahakemuksen liitteenä oleviin 
pääpiirustuksiin on sisällyttävä riittävät tiedot 
sen arvioimiseksi, täyttävätkö ne rakentamis- 
ta koskevat säännökset ja määräykset sekä hy- 
vän rakennustavan vaatimukset. Lisäksi pääpii- 
rustuksiin on sisällyttävä tiedot seikoista, joilla 
voi olla vaikutusta rakennuksen tai rakennus- 
paikan turvallisuuteen tai terveydellisiin oloi- 
hin taikka naapurien asemaan sekä tiedot ra- 
kentamisen soveltuvuudesta rakennuspaikalle 
ja ympäristöönsä. 

Kuhunkin piirustukseen on sisällyttävä ni- 
miö, joka sisältää suunnitelman yksilöintitiedot 
ja tiedot suunnittelijasta. Piirustuksiin on sisäl- 
lyttävä materiaalimerkinnät ja käytetyt mer- 
kinnät on tarvittaessa selitettävä. 

Pääpiirustusten on oltava yhtenäisenä asia- 
kirjana. Piirustusten mittakaavan on oltava asi- 
an käsittelyn kannalta tarkoituksenmukainen 
ja piirustusten on oltava ilmoitetun mittakaa- 


van mukaisia. 











Naapurien kuuleminen 


Rakennuslupahakemuksen vireille tulosta on 
ilmoitettava naapureille, jollei ilmoittaminen, 
hankkeen vähäisyys tai sijainti tai kaavan sisäl- 
tö huomioon ottaen ole naapurin edun kan- 
nalta ilmeisen tarpeetonta. Naapurilla tarkoi- 
tetaan viereisen tai vastapäätä olevan kiin- 
teistön tai muun alueen omistajaa ja haltijaa. 
Kunnan rakennustarkastajan ohjeen mukaan 
rakennusluvan hakijan tulee tarvittaessa kiin- 
nittää rakennuspaikalle näkyvälle paikalle kir- 
jallinen tiedote rakennushankkeesta ja hake- 
muksen vireilletulosta. Yleensä tontille pys- 





Tontinomistajan edellytetään ilmoittavan rakennuslu- 
van hakemisesta naapureilleen. Naapurilla tarkoitetaan 
viereisen tai vastapäätä olevan kiinteistön omistajaa. 


tytetään näkyvälle paikalle vähintään A3-ko- 
koinen ilmoitustaulu. Tarkemmat tiedot vaa- 
ditusta taulun koosta sekä sisällöstä saa kun- 
nan rakennusvalvonnasta. 

Rakennuslupahakemuksen vireilläolosta 
kerrotaan yleensä, että ”Tälle kiinteistölle on 
haettu rakennuslupa nro xx-xx-xx. Lisätietoja 
Maija Meikäläiseltä tai x:n kunnan rakennus- 
valvonnasta”. 

Rakennusluvan saamisen jälkeen ilmoite- 
taan myös kohteen osoite, rakentamisen aloi- 
tusajankohta (esim. 5/2015), arvioitu valmis- 
tusaika (esim. 8/2016) sekä rakennuttajan tai 
rakennuttajien nimi, osoite ja yhteystiedot. 

Maankäyttö- ja rakennusasetuksen (MRA) 
65 8:n mukaan kunnan rakennusvalvontavi- 
ranomaisen on annettava rakennuslupahake- 
muksesta tieto naapureille. Luvanhakija voi 
kuitenkin ottaa itsekin naapureiden kuulemi- 
sen hoitaakseen. Tällöin hän myös vastaa sii- 
tä, että kuuleminen on hoidettu oikein, ts. et- 
tä naapurit ovat saaneet oikeat piirustukset ja 
heille on varattu mahdollisuus kommentoida 


Suunnittelu 


suunnitelmaa. Jos rakennuslupaviranomainen 
hoitaa naapureiden kuulemisen, työstä peri- 
tään kaupunginhallituksen hyväksymän ra- 
kennusvalvontataksan mukainen maksu. 


Energiaselvitys 
Uuden rakennuksen rakennusluvan liittee- 
nä tulee olla energiaselvitys. Se voidaan teet- 
tää joko omilla suunnittelijoilla tai tilata ener- 
giaselvityksiä tekeviltä yrityksiltä. Myös talo- 
pakettitoimittaja voi tehdä laskelman tai an- 
taa siihen tarvittavia tietoja. Lisätietoja ener- 
giaselvityksestä ja sen teettämisestä saa kun- 
nan rakennusvalvontavirastosta. 
Energiaselvitys sisältää yleensä lähtötietolo- 
makkeen, laskelmien lopputulokset, varsinai- 
set laskelmat ja energiatodistuksen. 


Energiaselvitys sisältää yleensä seuraavat 

tarkastelut (RakMk D3): 

e rakennuksen kokonaisenergian 
kulutus (E-luku) 

e energialaskennan lähtötiedot ja tulokset 

e kesäaikainen huonelämpötila ja 
tarvittaessa jäähdytysteho 

e rakennuksen lämpöhäviön 
määräystenmukaisuus 

e rakennuksen lämmitysteho 
mitoitustilanteessa 

e rakennuksen energiatodistus. 


Energiaselvityksen laskelmilla voidaan verra- 
ta, miten rakenteiden tai lämmitysjärjestel- 
män muutos vaikuttaa energiankulutukseen. 
Rakennuttaja voi siis käyttää selvitystä apu- 
naan rakennuksen energiatehokkuutta suun- 
niteltaessa. Laskelmasta nähdään esimerkiksi, 
kuinka paljon seinän lämmöneristeen paksuu- 
den muutos vaikuttaa koko talon lämmitysku- 
luihin. Myös muutos seinärakenteen kustan- 
nuksissa saadaan laskettua. 

Laskelman avulla voidaan myös verrata, mi- 
ten lämmitysjärjestelmän muutos suorasta 

Suunnittelu 


ENERGIATODISTUS 


Rakennuksen nimi ja osoite 


Rakennani tunnus 
Rakennuksen valmistumisvuoss 


Rakonnaksen käyttötarkoitusiuoaka: 


Todiatuksen laatija 


Maan, Masa 


Allekirjoitus: 


Todistuksen laatimispälvä 
742015 


Energiatodistus perustuu lakiin rakennuksen energiatodistuksesta (50/2013). 


Energiatodistus. 


sähköstä maalämpöön vaikuttaa rakennus- ja 
käyttökustannuksiin. Tällöin voidaan päättää, 
panostetaanko rakennuskustannuksissa esi- 
merkiksi maalämpöjärjestelmään vai parem- 
paan ulkovaipan eritykseen. 

Energiatodistus on yksi energiaselvityksen 
osa. Energiatodistuksessa rakennukset luoki- 
tellaan asteikolla A:sta G:hen. Energiatehok- 
kaimmat rakennukset kuuluvat A-luokkaan. 
Energiatodistuksen tekijällä tulee olla tehtä- 
vän vaatima pätevyys. Asumisen rahoitus- ja 
kehittämiskeskus ARA ylläpitää energiatodis- 
tusten laatijoista rekisteriä. Energiatodistuk- 
sen hankinnasta vastaa rakennuksen omistaja. 

Ennen rakennuksen käyttöönottoa ener- 
giaselvitys on päivitettävä ja pääsuunnitteli- 
jan on varmennettava se allekirjoituksellaan. 
Lisätietoa energiatodistuksesta: 

energiatodistus.motiva.fi 
http://www.energiatodistus.info/ 

laki rakennuksen energiatodistuksesta 
50/2013 

e ympäristöministeriön asetus rakennuksen 
energiatodistuksesta 176/2013 

Suomen rakentamismääräyskokoelma 
osa D3 (1.7.2012). 


Perustamis- ja pohjaolosuhdeselvitys 


Perustamis- ja pohjaolosuhdeselvityksen tarve 
ja sisältö riippuu rakennuspaikan olosuhteis- 
ta ja hankkeen ominaisuuksista. Perustiedot 
pohjaolosuhteista sisältävät maaperän laa- 
dun, pohjaveden korkeuden vaihtelun, tulva- 
vesikorkeuden ja sade- ja viemärivesien pado- 
tuskorkeuden. Selvityksenä on yleensä pohja- 
tutkimus. Pienehkössä rakennuskohteessa ja 
helpoissa maaperäolosuhteissa voi selvitykse- 
nä olla pääpiirustuksien pohja- ja leikkauspii- 
rustuksissa esitetyt maaperätiedot. 


Ympäristöministeriön 
asetus rakentamista 
koskevista suunnitelmista 


ja selvityksistä (YM3/601/2015) 
9 § Perustamis- ja pohjaolosuhde- 
selvityksen sisältö 


Perustamis- ja pohjaolosuhdeselvitykseen on 





tarvittaessa sisällyttävä seuraavat tiedot: 
1) maaperän laatu: 

2) rakennuksen korkeusasema rakennus- 
paikalla todettuna; 

3) pohjaveden pinta ja sen muutoksesta 
aiheutuvat haitat; 

4) rakennuspaikasta tai vesistön 
läheisyydestä aiheutuva tulvariski; 

5) radonhaitan torjumisesta; 

6) rakennuspaikan saastuneet maamassat 


ja niiden käsittely tai sijoitus. 











Suunnittelu 








Suunnittelukauden muistilista 

Rakennushankkeeseen ryhtyvän tehtävät 
rakennuksen suunnittelun aikana ohjetie- 
doston RT10-10833 mukaan. Tehtäväluet- 
teloon on merkitty tummennettuna ne 


e Asiantuntijoiden hankkiminen 
(kirjalliset sopimukset) 
e Pääsuunnittelija 
e Vastaava työnjohtaja 
e Rakennussuunnittelija 
e Rakennesuunnittelija 
e Kiinteistön vesi- ja 
viemärilaitteiston suunnittelija 
e Ilmanvaihtosuunnittelija 
e Sähkösuunnittelija 
e Muut tarvittavat suunnittelijat 
e Kiinteistön vesi- ja viemärilaitteiston 
työnjohtaja 
e Ilmanvaihtotyönjohtaja 
e Sähkötyön suorittaja 
e Muut tarvittavat osapuolet 
e Tilantarve, tontin hankinta, 
kustannusarvio ja hankkeen rahoitus 


RT10-10833 


HANKESUUNNITTELU 


SUUNNITTELUN AIKANA 
(yhdessä pääsuunnittelijan kanssa) 


e Tarvittavien lähtötietojen 

kartoitus ja hankkiminen 

e vertailu asemakaavaan ja muuhun 
kartta-aineistoon ja ohjeistukseen 

e tontilla käynti ja tontin olosuhteiden 
selvittäminen (esim. korkeuserot, 
ilmansuunnat, naapurirakennukset) 

e pohjaolosuhteiden selvittäminen tai 


tehtävät, jotka lain nojalla kuuluvat asian- 
omaiselle osapuolelle ja siten liittyvät suo- 
ranaisesti viranomaisvalvontaan. 
Muistilista rakentamisajan tehtävistä on 
sivulla 85 ja takuuajan tehtävistä sivulla 91. 


pohjatutkimuksen tilaaminen 
e vesi-, viemäri-, tie-, sähkö-, puhelin- 
ym. tarpeellisten liittymien tilaaminen 
e suunnittelun ja rakentamisen 
aikataulun laatiminen 


e Suunnittelun ohjaus 
e rakennustyypin ja 
rakentamistavan valitseminen 
e laatu- ja elinkaaritavoitteiden 
määrittäminen 
e sisäilmaston tavoitearvojen 
määrittäminen 
e LVIS-järjestelmien valinnat 
(esim. lämmitys-, ilmanvaihto-, 
sähkö-, automaatio-, kulunvalvonta-, 
puhelin-, tietotekniikka-, sauna-) 
e suunnitteluaikataulusta 
huolehtiminen 
e purkusuunnitelmasta 
huolehtiminen 
e suunnittelijoiden palautteiden 
aiheuttamista toimenpiteistä 
huolehtiminen 
e Rakennuslupahakemuksen vireille 
tulosta ilmoittaminen naapureille 
e Rakentamisesta tiedottaminen 
tontilla 
e Rakennusluvan lainvoimaisuuden 
varmistaminen. 

Rakentamisen valmistelu 


Rakentamisen valmisteluvaiheessa tehdään erilaisia sopimuksia ja hankintoja 
pian alkavaa rakentamista varten. Viimeistään nyt on päätettävä rakentamis- 
tavasta, hankittava rakentajat ja kaikin tavoin luotava hyvät edellytykset 
rakentamisen aloitukselle. Hyvä valmisteluvaihe edesauttaa rakennushanketta 
pysymään aikataulussa ja pitämään kustannuksia kurissa. 


Työnsuunnittelu 


Mikään rakennustyö ei voi alkaa, ennen kuin 
tietyt aloitusedellytykset ovat kunnossa. Ra- 
kentamista ei esimerkiksi saa aloittaa tai jat- 
kaa, ellei hankkeessa ole hyväksyttyä vastaa- 
vaa työnjohtajaa. Hän pitää puolestaan huol- 
ta siitä, että tarpeelliset suunnitelmat ovat 
olemassa ennen töiden aloittamista, ja että 
työt aloitetaan ja tehdään suunnitelmien ja 
rakennusluvan mukaan. 

Pientalohankkeessa rakentamisen valmis- 
telu alkaa viimeistään silloin, kun rakennus- 
lupa-asiakirjat ovat lupakäsittelyssä. Viimeis- 
tään tässä vaiheessa päätetään toteutusmuo- 
dosta ja rakentamistavasta, hankitaan raken- 
tamiselle toteuttajat ja suunnitellaan tulevat 
työt ja työnohjaus. 

Jokainen rakentamisen vaihe vaatii työn- 
suunnittelua. Useimpiin työvaiheisiin liittyy 
useita urakoitsijoita, tavarantoimittajia, viran- 
omaisia tai esimerkiksi vesilaitoksen asentajia. 
Rakentamisen vaiheet ovat tiukasti toisistaan 
riippuvaisia. Töiden yhteensovittaminen ja te- 
kijöiden oikeaan aikaan saaminen työmaalle 
on suuri haaste rakennusalan ammattilaiselle- 
kin. Työtä varten tuleekin aina laatia aikatau- 
lu, josta selviävät tärkeimmät työvaiheet sekä 
niiden väliset riippuvuudet ja kestot. Aikatau- 
lussa tulee esittää ainakin ne työvaiheet, jot- 
ka ovat taloudellisesti, ajallisesti, laadullisesti, 

hankinnoiltaan tai muiden töiden yhteenso- 
vittamisen kannalta merkityksellisiä. 

Pientalorakennuttajan kannattaa turvau- 
tua aikataulun laadinnassa vastaavan työn- 
johtajan tai mahdollisen valvojan apuun. Ra- 
kennusalan ammattilaiset pystyvät myös jo 
kokemuksesta arvioimaan, kuinka kauan työ 
kestää käytettävissä olevalla työporukalla. He 
auttavat myös kustannuslaskennassa, jota täs- 
sä vaiheessa tarvitaan ainakin tarjousten arvi- 
ointiin ja vertailuun sekä kokonaiskustannus- 
ten määrittämiseen. 

Kun työmaalla tarvitaan työvoimaa, tulee 
päättää, palkataanko työntekijät vai anne- 
taanko työ urakoitsijan suoritettavaksi. Vali- 
taan siis joko työsuhde tai urakkasuhde. Va- 
linta vaikuttaa paitsi kustannusten kertymi- 
seen myös vastuisiin ja velvoitteisiin. Molem- 
missa suoritusmuodoissa kaikki sopimukset 
tulee tehdä kirjallisina ja riittävän yksityiskoh- 
taisina. 


Urakkamuodot 


Urakkamuoto kertoo, miten rakennuttaja eli 
työn tilaaja on sopimussuhteessa hänelle töitä 
tekeviin ihmisiin ja miten eri tehtävät jakautu- 
vat eri tekijöiden välillä. Urakkamuoto vaikut- 
taa siis siihen, mitä velvollisuuksia rakennutta- 
jalle kuuluu ja missä laajuudessa eri asiakirjo- 
ja tulee laatia. Urakkamuodon valintaan liitty- 


Taulukko 10. Eri urakkamuotoja ja niissä huomioitavia asioita. 


Urakkamuoto Kokonaisurakka 


Sopimus yksi selkeä sopimus 


pääurakoitsijan kanssa 


Töiden yhteensovitta- 
minen ja hallinto 


nopea töiden 
yhteensovittaminen, 
hankinnat 
urakoitsijalla 
Edellytykset hyvät suunnitelmat ja 
tarjouspyyntöasiakirjat 


Hinta Aliurakoiden ja 
hankintojen hinta- 
kilpailuetu jää urakoitsi- 
jalle. Hinta nousee, 

jos suunnitelmat ovat 
epämääräisiä ja jos 
urakoitsijan on 
varauduttava suuriin 
riskeihin. 


Oman työn 
mahdollisuus 


ei juuri mahdollisuuksia 
omaan työhön 


Edut tilaajalle selkeä 


vissä asioissa auttavat hankkeen pääsuunnit- 
telija ja vastaava työnjohtaja. 


Urakkamuoto määrittelee 

e mitä urakoitsijan tulee tehdä 
ja missä laajuudessa 

e miten urakoitsijoille maksetaan 

e miten hankitaan tarjoukset 

e kuinka valmiita suunnitelma- 
asiakirjojen tulee olla. 


Kokonaisurakka 


Kokonaisurakassa yksi urakoitsija ottaa vastuun 
koko hankkeen toteutuksesta. Kokonaisvas- 


Jaettu urakka 


muutamia sopimuksia 
urakoitsijoiden kanssa 


enemmän 
yhteensovittamista 
ja hallintoa kuin 
kokonaisurakassa 


yksityiskohtainen 
piirustusten tarve 
ja urakkarajojen 
määrittely 


Laajan hintakilpailun 
edut jäävät pien- 
rakentajalle. 


jonkin verran mahdolli- 
suuksia omaan työhön 


edullinen ja 
suhteellisen vaivaton 


Osaurakka 


useita eri sopimuksia 
urakoitsijoiden kanssa 


töiden sujuva 
yhteensovittaminen 
ja valvonta pientalon 
rakentajalla 


ammattitaitoa 
rakennustöiden 
yhteensovittamisessa, 
ajallista panostamista 
ja riskien tiedostamista 


Hintakilpailun kautta 
saadaan säästöä, mut- 
ta kilpailuttaminen vaa- 
tii aikaa ja asiantunte- 
musta. Hinta nousee, 
jos aikataulut pettävät 
tai jos urakoiden ulko- 
puolelle jääneitä töitä 
joudutaan teettämään 
tuntitöinä. 


paljon mahdollisuuksia 
omaan työhön 


edullinen, mutta 
riskialtis eli toteutuksen 
riski tilaajalla. 


tuun kantava urakoitsija on pientalohankkees- 
sa yleensä rakennustöiden tekijä, joka teettää 
LVI- ja sähkötyöt aliurakkana. Pientalon raken- 
nuttajalla on tällöin sopimussuhde yhteen pää- 
urakoitsijaan ja tarvittaessa suunnittelijoihin. 


Jaettu urakka 


Vaikka pientalo toteutettaisiin pääosin ko- 
konaisurakkana, voidaan taloudellisista tai 
muista syistä erottaa urakasta joku kokonai- 
suus erilliseksi urakaksi. Näin voidaan mene- 
tellä esimerkiksi maarakennustöissä, koska ne 
voidaan tehdä muita töitä aikaisemmin. 
Jaetussa urakassa sopimussuhteita on enem- 

män. Esimerkiksi rakennus-, LVI- ja sähkötyöt 
voidaan eriyttää toisistaan ja kilpailuttaa ne 
itse. Tällöin rakennusurakoitsija toimii pää- 
urakoitsijana ja rakennusteknisten töiden to- 
teuttajana. LVI- ja sähköurakoitsijat ovat sopi- 
mussuhteessa tilaajaan eli sivu-urakoitsijoita. 


Osaurakka 


Osaurakassa töitä pilkotaan enemmän kuin 
jaetussa urakassa. Rakennustyöt jaetaan to- 
teutettaviin kokonaisuuksiin eri työvaiheiden 
tai erikoisurakoitsijoiden mukaan. Pientalon 
rakennuttajalla on erillinen sopimussuhde 
kaikkiin urakoitsijoihin. Osaurakoitsijoita voi 
pientalohankkeessa olla toistakymmentä. 


Urakan maksuperusteet 


Urakkamuodon lisäksi urakoita ja työkauppo- 
ja voidaan jaotella maksuperusteen mukaan. 
Maksuperusteita ja hinnan määräytymistapo- 
ja on kaksi: suorite- ja kustannusperusteinen. 


Suoriteperusteinen hinnoittelu 


Suoriteperusteisessa urakassa urakoitsijan 
kanssa sovitaan tehtäväksi tietty työkokonai- 
suus tiettyyn hintaan. Työkokonaisuudelle 
voidaan määritellä kiinteä hinta tai yksikkö- 
hinta. Urakalla tarkoitetaan yleensä kiinteä- 
hintaista urakkaa, jossa urakoitsijan kanssa on 
sovittu työkokonaisuudesta ja sitä vastaavasta 
kiinteästä kokonaishinnasta. 

Esimerkiksi talopakettitoimitus vesikattee- 
seen tietyillä sisäpuolisilla tarvikkeilla voidaan 
sopia tehtäväksi kiinteään kokonaishintaan. 
Mikäli määrät ovat tiedossa, voidaan työ sopia 
tehtäväksi tiettyyn yksikköhintaan. Esimerkik- 
si muurauksen hinnaksi voidaan määrittää yk- 
sikköhinta 0,50 euroalftiili. 

Suoriteperusteisessa hinnoittelussa talou- 
dellinen riski on työn tekijällä. Rakennuttajan 
kannattaa kuitenkin huomioida, että suorite- 

perusteisessa urakassa työn laadussa voi olla 
isoja eroja. 


Kustannusperusteinen hinnoittelu 


Kustannusperusteisessa hinnoittelussa pienta- 
lon rakennuttaja maksaa urakoitsijalle synty- 
neistä kuluista. Maksuerät voidaan hoitaa las- 
kutustyönä tai urakalle voidaan sopia jokin 
tavoitehinta. Laaturiskit ovat rakennuttajan 
kannalta pienemmät kuin suoriteperusteises- 
sa hinnoittelussa, mutta vastaavasti hintaris- 
kiä on enemmän. 


Laskutustyö 

Laskutustyöstä puhutaan silloin, kun pienta- 
lon rakennuttaja maksaa urakoitsijalle kaik- 
ki syntyneet todelliset kulut sitä mukaa kuin 
niitä syntyy. Taloudellista riskiä jää tässäkin 
tapauksessa paljon tilaajalle. Laskutustyössä 
työtunneille sovitaan tietyt hinnat ja materi- 
aalit korvataan tavarantoimittajan kuittien ja 
yleisten sopimusehtojen mukaisen yleiskus- 
tannuslisän mukaan tai ne hankitaan suoraan 
rakennuttajan lukuun esimerkiksi tämän rau- 
takauppatilille. 

Laskutustyön etuna on, että siinä makse- 
taan tehdystä työstä ja näin ollen tiedetään 
mitä maksetaan. Maksuerät tulee sopia niin, 
että peruste on selkeästi nähtävissä, esimer- 
kiksi "kun ovet on maalattu”. Viimeinen mak- 
suerä maksetaan yleensä sitten, kun kaikki 
työt on tehty. Viimeinen maksuerä voi olla esi- 
merkiksi 10 % urakan suuruudesta. 


Tavoitehinta 

Urakalle voidaan sopia tavoitehinta, jolloin 
urakoitsijalle on asetettu tavoite pyrkiä kus- 
tannussäästöihin. Tilaaja ja urakoitsija jaka- 
vat tavoitehinnan ylityksen tai alituksen sopi- 
muksensa mukaisesti. Tavoitehinnan määritys 
ei ole helppoa, mutta etuna on, että pienta- 
lon rakennuttajalla on ennakkoon jonkinlai- 
nen varmuus kustannustasosta ja että toteu- 


tuksen taloudellinen riski jaetaan. Käytäntö 
edellyttää luottamuksellisia välejä ja ammat- 
timaista toimintaa molemmilta osapuolilta. 


Esimerkki perustustöiden maksuerätaulukosta 


1. erä kun anturat on valettu 30 % 

2. erä kun perusmuuri on muurattu 40 % 

3. erä kun maanvarainen alapohja on 
valettu 20 % 

4. erä kun työ on kokonaisuudessaan 


hyväksytty 10 %. 


Pientalon rakennuttaja 
työnantajana 


Työsuhteesta on kysymys silloin, kun omakoti- 
talon rakennuttaja palkkaa työmaalle työnte- 
kijöitä, jotka tehdyn sopimuksen mukaisesti te- 
kevät rakennustyötä rakennuttajan johdon ja 
valvonnan alaisina. Tällöin rakennuttajalle tu- 
levat kaikki normaalit työnantajavelvoitteet. 
Työnantajan on aina maksettava lakisääteiset 
työnantajasuoritukset, joita ovat ennakonpidä- 
tykset ja palkanmaksun oheiskustannuksin suo- 
ritettavat työnantajamaksut. Lisäksi työnanta- 
jaa velvoittavat työturvallisuussäännökset. 
Työsuhde säilyy työsuhteena, vaikka raken- 
nuttaja laiminlöisi rakennustyön johtamisen 
tai valvonnan tai palkkaisi työnjohtajan val- 
vomaan työsuoritusta. Myöskään työsopi- 
muksen nimeäminen urakaksi ei muuta sitä, 
että kyseessä on työsuhde. Esimerkiksi pienta- 
lotyömaan maarakennustyöt voidaan toteut- 
taa urakkana tai omajohtoisena konepalvelu- 
na. Urakkatyössä rakennuttaja tilaa valmiin 
tuotteen, jolloin urakoitsija vastaa sopimuk- 
sen mukaisen ja suunnitelmissa esitetyn ra- 
kenteen aikaansaamisesta sekä siihen liitty- 
vistä työnjohtovelvollisuuksista. Konepalve- 
lulla tarkoitetaan puolestaan koneen vuok- 
raamista kuljettajineen tilaajan käyttöön. Täl- 
löin työnsuunnittelu-, työnjohto- ja työturval- 
lisuusvelvoitteet ovat työn tilaajalla. 


Työntekijän palkka koostuu sovitusta tun- 
ti- tai urakkapalkasta, työnajan lyhennyksistä 
ja arkipyhistä maksettavasta erillisestä palka- 
nosasta sekä lomarahasta. Peruspalkan lisäksi 
työnantajalle tulee maksettavaksi työehtoso- 
pimuksen mukaiset matkakorvaukset, työka- 
lukorvaukset sekä sovellettavaksi määräykset 
koskien vähimmäistuntipalkkaa. 


Työnantajan maksettavaksi tulevat myös laki- 
sääteiset sivukulut, joita ovat 

e työnantajan sosiaaliturvamaksut 

e eläkemaksut (TyEL) 

e työttömyysvakuutusmaksu 

e tapaturmavakuutusmaksu 

e ryhmähenkivakuutusmaksu 

e muut mahdolliset kulut. 


Työntekijän palkasta pidätetään 
e työttömyysvakuutusmaksu 
e työeläkemaksu. 


Työnantajana voit käyttää palkkojen laskemi- 
seen Palkka.fi-palvelua. Se on Verohallinnon, 
työeläkeyhtiöiden ja Työttömyysvakuutusra- 
haston ylläpitämä maksuton yritysten ja koti- 
talouksien palkanlaskentaohjelma. Lisäksi Ra- 
kennusliitto on suunnitellut Palkkaus.fi-pal- 
velun sisään laskurin, joka soveltuu käytettä- 
väksi erityisesti silloin, kun maksetaan palkkaa 
Rakennusliiton jäsenille. 

Kotitalouksien on tehtävä ilmoitus Vero- 
hallinnolle rakennusluvan = alaisista töistä 
(1.7.2014 lähtien). Ilmoitus annetaan yksityis- 
henkilöiden tapauksessa yhdellä kertaa. Ilmoi- 
tus on tehtävä ennen loppukatselmusta tai 
käyttöönottotarkastusta. Työmaalla työskente- 
levien tiedot annetaan Verohallinnolle käytän- 
nössä silloin, kun talo alkaa valmistua. Kun ky- 
se on talkootyöstä, annetaan ainoastaan raken- 
nuskohdetta koskevat tiedot ja tieto siitä, ettei 
palkkoja tai muita vastikkeita ole maksettu. Tal- 
kootyöntekijöiden nimiä ei tarvitse ilmoittaa. 

Rakennuttajan on esitettävä loppukatsel- 

Taulukko 11. Esimerkki maksuista. Työntekijä on alle 50-vuotias kirvesmies ja työ on sovittu tehtäväksi 
1 000 eurolla. Tämän lisäksi on sovittu työkalukorvaukseksi 100 euroa ja matkakorvauksia 80 euroa. 


Työntekijän palkka Lisä- ja pidätysprosentit Summat 
vuonna 2015 


Sovittu palkkaerä (bruttopalkka) 1 000,00 
lomakorvaus (TES-lisä) 18,50 % +185 
erillinen palkanosa työajan 7,70 % +77 
lyhennyksistä ja arkipyhistä 

(TES-lisä) 

Bruttopalkka + TES-lisät 1262 
Ennakonpidätys ja 20 % -252,40 


sosiaaliturvamaksut 


työntekijän osuus 0,65 % -0,82 
työttömyysvakuutusmaksusta 


Lisät, joista ei makseta 
ennakonpidätystä 


sovittu työkalukorvaus +100 
sovittu matkakorvaus +80 
Työntekijän nettopalkka 1116,85 


Työnantajan maksut 


Kirvesmiehen kokonaiskorvaus 1262 
urakasta (bruttopalkka ja 
verolliset TES-lisät) 


sosiaaliturvamaksu 2,08 % +26,25 
työeläkemaksu 18 % +227,16 
(TyEL, keskimääräinen) 

työttömyysvakuutusmaksu 0,80 % +10,10 
tapaturmavakuutus (vaihtelee 6% +75,72 


toimiala- ja yrityskohtaisesti) 


ryhmähenkivakuutus 0,06 % +0,76 
(maksu vakuutusyhtiökohtainen) 

sovittu työkalukorvaus +100 
sovittu matkakorvaus +80 
Maksettavaa yhteensä 1 781,98 

muksessa rakennusvalvontaviranomaiselle Ve- 
rohallinnon antama todistus siitä, että hän on 
täyttänyt tiedonantovelvollisuutensa. Ilmoit- 
taja saa Verohallinnolta postitse todistuksen 
tietojen toimittamisesta. 

Säilytä työsuhteesta vähintään työsopimuk- 
sen tiedot (kuka teki kenelle, mitä ja milloin) 
sekä kopiot palkkalaskelmista. 


Hankintojen suunnittelu 


Jos talopaketti tilataan avaimet käteen -toi- 
mituksella tai rakennustyöt teetetään koko- 
naisurakkana, voidaan kaikki materiaalihan- 
kinnat määritellä kuuluvaksi urakkaan. Täl- 
löin ei tarvitse erikseen huolehtia materiaali- 
en hankkimisesta työmaalle. 

Materiaaleista ainakin osan voi hankkia it- 
se. Hankintojen suunnittelussa voi käyttää 
apuna suunnittelijoita, vastaavaa työnjohta- 
jaa tai jo tiedossa olevia urakoitsijoita ja ma- 
teriaalitoimittajia. 

Hankintojen aikatauluttamisesta voi huo- 
lehtia esimerkiksi vastaava työnjohtaja tai pää- 


Rakentamisen valmistelu 


suunnittelija. Töiden etenemisen kannalta on 
tärkeää, että työn toteuttajilla on kaikki tar- 
peelliset materiaalit ajallaan saatavilla. Jotta 
hankinnat olisivat oikeaan aikaan työmaalla, 
kannattaa niistä tehdä aikataulusuunnitelma. 


Suunnitelmaan merkitään ainakin 

e materiaalin nimike, laatu ja määrä 
e toimitusaika työmaalle 

e sitovan tilauksen ajankohta 

e sovittu hinta ja toimittaja 

e kuljetus ja purku työmaalla. 


Materiaalien tilaamisessa kannattaa huomioi- 
da niiden toimitusajat ja mahdollinen viivästys. 
Jos materiaali myöhästyy työmaalta, saattaa 
koko työmaa seisoa. Lisäksi yleisten sopimus- 
ehtojen mukaan tilaajan toimituksen viivästy- 
essä ja urakoitsijan työnteon vaikeutuessa ura- 
koitsija on oikeutettu korvauksiin. Työ tulee siis 
kalliimmaksi ja vaikeuttaa tilaajan ja urakoitsi- 
jan välisiä suhteita. Etenkin vilkkaaseen raken- 
tamisaikaan osuvassa työssä on syytä huolehtia 
sovitun toimitusajan toteutumisesta. Ikkunat, 





Töiden etenemisen kannalta on tärkeää, että työn toteuttajilla on kaikki tarpeelliset materiaalit ja laitteet saata- 
villa silloin, kun niitä tarvitaan. 

Rakentamisen valmistelu 





Ulos tulevat materiaalit voi säilyttää ulkona sateelta 
suojattuina. 


ulko-ovet, kalusteet ja tilauspintamateriaalit 
edellyttävät siis hyvissä ajoin tehtyä tilausta. 


Mahdollisesti itse hankittavia tuotteita 
e ikkunat 

kalusteet 

e laatat 

laitteet 

lattiamateriaalit 

e tapetit 

e varusteet 

e takka 

e portaat. 


Materiaalit kannattaa ajoittaa työmaalle niin, 
että ne saadaan mahdollisimman pian käyt- 
töön. Jos niitä varastoidaan työmaalla, on työ- 
maalla oltava selkeät toimintaohjeet ja -tavat 
materiaalien suojauksesta ja varastoinnista. 
Lisäksi etenkin raskaiden toimitusten osalta 
on tärkeää sopia, kuka kuormat purkaa ja mi- 
hin ja miten tuotteet työmaalla varastoidaan. 
Ulos tulevat materiaalit voi säilyttää ulkona, 
kunhan ei päästä niitä kastumaan, mutta si- 

sälle tulevat materiaalit pitää säilyttää sisällä. 

Jos pientalon rakentaja vastaa itse lähes kai- 
kista hankinnoista, kannattaa yhden tai use- 
amman puutavaraliikkeen ja rautakaupan 
kanssa neuvotella rakentajan alennuksista ja 
tileistä. Vähänkin merkittävämmät hankin- 
nat, kuten esimerkiksi ikkunat tai kalusteet, 
voi kilpailuttaa usealla eri toimittajalla. Va- 
lintaa tehtäessä tulee kuitenkin muistaa, et- 
tä hinta on vain yksi arviointikriteeri. Hinnan 
alhaisuutta tärkeämpää on kiinnittää huomio 
hyvään hinta-laatusuhteeseen. 

Kaikista merkittävistä materiaaleista ja tar- 
vikkeista tulee koota rakennustyömaalla tuo- 
tekansio, joka jää asukkaille rakennuksen 
huoltokirjan osaksi. Materiaaleista tulee ilme- 
tä vähintään toimittaja- ja valmistustiedot. 


Kustannusten ohjaus 


Jotta kustannuksia pystytään ohjaamaan, on 
hankkeelle pitänyt laatia realistinen kustan- 
nustavoite. Parhaiten kustannuksiin voidaan 
vaikuttaa suunnitteluvaiheessa, jolloin muu- 
toksia voidaan tehdä sekä hankkeen laajuu- 
teen että yksityiskohtiin. Vastaava työnjohtaja 
voi auttaa alustavan kustannusarvion ja myös 
täsmällisemmän tavoitearvion tekemisessä. 
Käytännössä kustannusten arvioinnissa 
päästään riittävään tarkkuuteen, kun koh- 
teesta laaditaan rakennusosapohjainen kus- 
tannusarvio. Tällöin suunnitelmista mitataan 
rakennusosien määrät, jotka lasketaan ra- 
kennusosittain yhteen. Rakennusosat hinnoi- 
tellaan yksikkökustannuksilla, ja laskelmas- 
sa otetaan huomioon kohteen laatutaso, ra- 
kentamisolosuhteet sekä paikkakuntakohtai- 
set tekijät. Arviossa eritellään kustannukset 
tarvittavista töistä, tarvikkeista, työkaluista ja 
-välineistä sekä työmaan ylläpidosta. 
Työmaavaiheessa kustannustavoitteiden 
saavuttaminen edellyttää aktiivista rakenta- 
misen ohjausta. Kaikkia saatuja tarjouksia ver- 
rataan laadittuun kustannusarvioon. Tarvitta- 


essa kustannusarviota muokataan niin, että se 
saadaan vastaamaan saatuja tarjouksia. Tarjo- 
uksessa voi olla mukana työ ja materiaali tai 
vain jompikumpi. 

Jos saadut tarjoukset ovat kalliimpia kuin 
kustannusarvion summa, voi lisätarjouksia tie- 
dustella muilta urakoitsijoilta tai tavarantoimit- 
tajilta tai vaihtaa materiaaleja edullisimpiin. Jos 
jokin hankinta ylittää kustannukset, voi vastaa- 
vaa säästöä yrittää saada muista hankinnoista, 
ellei halua hankkeen kustannusten ylittyvän. 

Ylimääräisiä kustannuksia voi syntyä lisätöis- 
tä eli töistä, jotka eivät ole kuuluneet urakkaso- 
pimukseen. Tarjouspyyntöihin kannattaakin si- 
sällyttää kaikki halutut työvaiheet. Urakoitsijoi- 
denkin on helpompi laskea tarjouksensa, kun 
työt on selkeästi yksilöity. Jos lisätöistä sovitaan 
vasta työmaavaiheessa, ne tulevat rakennut- 
tajalle yleensä kalliimmaksi kuin jos kyseisistä 
töistä olisi sovittu jo urakkaneuvotteluvaihees- 
sa. Täsmällisillä tarjouspyynnöillä sekä riittäväl- 
lä määrällä tarjoajia varmistetaan oikea hinta- 
taso ja vähennetään tarvetta lisätöihin. 


Tarjouspyynnöt 


Urakoitsijoita tai tavarantoimittajia on mah- 
dollista kilpailuttaa tarjouspyynnöillä. Tar- 
jouspyynnön voi muotoilla itse, mutta sitä var- 
ten on myös olemassa valmiita malleja esimer- 
kiksi RT-kortistossa. Valmiiden mallien käyttö 
on suositeltava, jotta kaikki oleelliset asiat tu- 
levat pyyntöön mukaan. Oleellista on, että 
tarjouksesta käy ilmi kaikki tarjoamista varten 
oleellinen tilaajasta, kohteesta ja työstä. 
Tarjous olisi hyvä saada vähintään neljäl- 
tä tarjoajalta, mutta yleensä tarjouspyyntöjä 
joutuu lähettämään enemmän, sillä kaikki ei- 
vät tarjousta välttämättä jätä. Jos vain mah- 
dollista, kannattaa selvittää jo etukäteen tar- 
joajien halukkuus tarjouksen jättämiseen. 
Myös luottokelpoisuus voidaan selvittää. Suo- 
messa luottotietorekisteriä pitävät (v. 2015) 
Bisnode sekä Suomen Asiakastieto Oy. 


Tarjouspyyntö toimitetaan kaikille urakoit- 
sijoille samanaikaisesti ja samansisältöisenä. 
Samoin laskenta-aikana ilmenneet muutokset 
ja lisäykset ilmoitetaan kaikille tarjouspyyn- 
nön saaneille. Urakoitsijalle on hyvä jättää 
noin kolme viikkoa aikaa antaa tarjous riippu- 
en hieman rakennushankkeen koosta ja tar- 
jouksen ajankohdasta. Tarjouksen viimeinen 
jättöpäivä esitetään tarjouspyynnössä. 

Tarjouspyyntöön liitetään usein suunnitel- 
ma-asiakirjojen (piirustukset ja selostukset) li- 
säksi valmis tarjouslomake, jolla varmistetaan, 
että annettavat tarjoukset ovat samanmuotoi- 
sia eivätkä sisällä erilaisia ehtoja. Lomakkeessa 
voidaan myös pyytää yksikköhintoja urakkaan 
kuuluvista töistä tai erillishintoja urakkaan 
kuulumattomista töistä. Kun mahdollisia lisä- 
ja muutostöitä on enemmän, liitetään tarjous- 
pyyntöasiakirjoihin yksikköhintaluettelo. Ura- 
koitsijan täyttämällä luettelolla varmistetaan 
lisä- ja hyvityslaskujen kohtuullisuus. Urakoit- 
sijalta voidaan myös pyytää enemmän tai vä- 
hemmän sitova arvio urakka-ajasta. 


Tarjouspyynnössä on hyvä olla 

e rakennuttajan tiedot ja yhteystiedot 

e hanke/kohdetiedot 

e tarjouksen tekninen sisältö: mitä työvaiheita 
ja materiaaleja urakkaan kuuluu 

e miten työmaatekniikka hoidetaan 

e urakka-aika, välitavoitteet 

e määräaika tarjouksen jättämiselle 

e osoite, johon tarjous on jätettävä 

e mahdolliset pätevyystodistusvaatimukset. 


Tarjouksesta sopimukseen 


Urakkatarjouspyyntöjen kautta saadaan ura- 
koitsijoiden sitovat tarjoukset työn tekemises- 
tä. Kaikki tarjoukset on hyvä saada kirjallisi- 
na. Annetun tarjouksen tulisi vastata mahdol- 
lisimman hyvin tarjouspyyntöä, jotta tarjouk- 
sia voidaan verrata keskenään. Tarjous kan- 
nattaa käydä huolellisesti läpi, sillä tarjoajat 

Urakkaneuvottelut 
Urakkaneuvotteluissa urakoitsija voi tarkentaa 
jo annettua tarjoustaan. 


Sopimusneuvottelu 
Sopimusneuvotteluissa tehdään tai jätetään 
tekemättä urakkasopimus. 


5 § Tilaajan selvitysvelvollisuus 

Ennen kuin tilaaja tekee sopimuksen vuokratun 
työntekijän käytöstä tai alihankintasopimukseen 
perustuvasta työstä, tilaajan on pyydettävä sopi- 
muspuolelta ja tämän on annettava tilaajalle: 

1) selvitys siitä, onko yritys merkitty ennakkope- 
rintälain (1118/1996) mukaiseen ennakkoperintä- 
rekisteriin ja työnantajarekisteriin sekä arvonlisä- 
verolain (1501/1993) mukaiseen arvonlisävelvollis- 
ten rekisteriin; (10.8.2012/469) 

2) kaupparekisteriote tai kaupparekisteristä muu- 
toin saadut kaupparekisteriotetta vastaavat tie- 
dot; (10.8.2012/469) 

3) todistus verojen maksamisesta tai verovelkato- 
distus taikka selvitys siitä, että verovelkaa koskeva 
maksusuunnitelma on tehty; 

4) todistukset eläkevakuutusten ottamisesta ja 
eläkevakuutusmaksujen suorittamisesta tai selvi- 
tys siitä, että erääntyneitä eläkevakuutusmaksuja 
koskeva maksusopimus on tehty; sekä 

5) selvitys työhön sovellettavasta työehtosopimuk- 
sesta tai keskeisistä työehdoista. 





Laki tilaajan selvitysvel- 
vollisuudesta ja vastuusta 
ulkopuolista työvoimaa 
käytettäessä 1233/2006 











saattavat asettaa omia ehtojaan ja lisäyksiään 
pyydettyyn urakkakokonaisuuteen. Huomioi, 
että ainoastaan annettu tarjous on tarjoajaa 
sitova, ei itse tarjouspyyntö. 

Hyvä käytäntö on kutsua yksi tai kaksi pa- 
rasta tarjouksen antajaa urakkaneuvottelui- 
hin, joissa urakan sisältöä voidaan vielä täs- 
mentää. Nämä neuvottelut voidaan pitää ton- 
tilla, jolloin samalla voidaan käydä läpi työn 
aloitustila. Neuvotteluiden tarkoituksena on 
varmistaa, että tarjouspyyntö on ymmärretty 
molemmin puolin oikein. Urakkaneuvotteluis- 

sa urakoitsija voi tarkentaa antamaansa tar- 
jousta. Jos urakassa on joitakin vaikeasti to- 
teutettavia asioita, urakoitsijalta voi neuvot- 
teluissa kysyä, miten hän aikoo ne toteuttaa. 

Ennen lopullisen sopimuksen tekemistä voi- 

daan vielä pitää sopimusneuvottelut, joissa 
käydään läpi oleelliset kohdat urakasta ja so- 
vitaan vielä mahdolliset epäselvät asiat. 
Kun urakkaan liittyvistä yksityiskohdista on 
päästy yhteisymmärrykseen, urakasta teh- 
dään kirjallinen sopimus. Kirjallinen sopimus 
kannattaa tehdä aina, vaikka osapuolten vä- 
lillä olisikin hyvä luottamus. Sopimuksessa so- 
vitaan tavallisesti hinnasta, toimitusajasta ja 
laadusta. Sopimus velvoittaa kumpaakin osa- 
puolta toimimaan sovitun mukaisesti: Vastaa- 
va mestari tai rakennuttaja huolehtii siitä, et- 
tä työssä päästään sovittuun aikatauluun ja 
laatutasoon. Rakennuttajan tulee esimerkik- 
si maksaa sopimuksen mukaiset maksuerät ja 
tehdä sovitut avustavat työt. 

Sopimus tehdään kahtena samansisältöise- 
nä kappaleena, yksi kummallekin sopijapuo- 
lelle. Sopimuksen tekemisen yhteydessä huo- 
lehditaan siitä, että sen liitteiksi tulevat asia- 
kirjat ovat koottuina yhteen, ja että molem- 
pien sopijapuolten liiteasiakirjat ovat keske- 
nään samansisältöiset. Tapana on, että ra- 
kennuttaja kerää kaikki sopimukseen tar- 
vittavat asiapaperit. RT-kortistossa on eri- 
laisia urakkamuotojen sopimusmalleja se- 
kä ohje sopimuksen laadintaan, esimerkik- 
si Rakennusurakkasopimuksen laatiminen 
(RT 16-10703). Mallit löytyvät osoitteesta 
www.sopimuslomake.net. Palvelun käyttö on 
maksullista. 

Urakkasopimuksen tärkein kohta on urakan 
sisältö. Se tulee kirjoittaa ylös mahdollisimman 
yksiselitteisesti viitaten yksilöityihin kohteen 
piirustuksiin. Työhön liittyvien piirustusten päi- 
vämäärä kannattaa myös kirjoittaa sopimuk- 
seen, sillä työnaikaiset muutokset ovat mah- 
dollisia. Työosuuksien ja materiaalien lisäk- 
si sopimuksissa tulisi mainita, kuka vastaa työ- 


maatekniikan kustannuksista. Sovittavia asioi- 
ta ovat mm. telineiden ja kaiteiden tekeminen, 
sähkön, veden ja lämmityksen hoitaminen sekä 
koneiden ja kaluston kustannukset. 

Urakkasopimukseen on myös hyvä kirjata 
urakoitsijan työmaan turvallisuudesta vastaa- 
va henkilö, lisä- ja muutostöistä sopiminen se- 
kä niiden maksuperusteet, työmaakokouskäy- 
täntö, vakuutukset, työnaikaiset ja takuuajan 
vakuudet. 


Kirjallisessa urakkasopimuksessa 
tulee määritellä ainakin 
e sopimuksen laajuus 


toimiiko urakoitsija työmaan 
päätoteuttajana 
työturvallisuudesta vastaavat 
henkilöt ja vastuut 
rakentamisen aikataulu 
maksuerien suoritus 
rakennusaikainen vakuus 
rakentajan vastuuvakuutus 
yhteiskunnallisten velvoitteiden 
suoritustodistukset 

työn valvoja 
suunnitelmamuutoksista päättäminen 
viivästyskorvaukset 

takuuaika ja takuuajan vakuus. 


Taulukko 12. Maankäyttö- ja rakennuslaissa (MRL) sekä maankäyttö- ja rakennusasetuksessa (MRA) 
määritellään rakennushankkeeseen ryhtyvän vastuut ja velvollisuudet. 


Rakennushankkeeseen ryhtyvän velvollisuudet ja vastuut 


huolehtimisvelvollisuus siitä, että rakennus suunnitellaan ja rakennetaan 


Laki 


MRL 119 § 


säännösten ja määräysten sekä myönnetyn luvan mukaisesti 


oltava hankkeen vaativuus huomioiden riittävät edellytykset sen toteuttamiseen 


huolehdittava rakennuslupahakemuksen vireillä olosta tiedottamisesta rakennuspaikalla 


huolehdittava katualueen tai muun yleisen alueen sekä kunnallisteknisten ja näitä 
vastaavien laitteiden varjelemiselta vahingolta ja vahinkojen korjaamisesta 


oltava käytettävissään pätevä henkilöstö 


nimettävä yksi erityisalan suunnittelijoista erityisalan kokonaisuudesta 
vastaavaksi erityissuunnittelijaksi 


sovittava rakennusvalvontaviranomaisen kanssa aloituskokouksen ajankohdasta 


kutsuttava aloituskokous koolle ennen rakennustyön aloittamista 


oltava läsnä aloituskokouksessa (itse tai tämän edustaja) 


rakennusluvassa tai rakennustyön aloituskokouksessa voidaan täsmentää, mitä 
rakennushankkeeseen ryhtyvältä edellytetään huolehtimisvelvollisuutensa täyttämiseksi 


laatia tarvittaessa erillinen laadunvarmistusselvitys toimenpiteistä 
rakentamisen laadun varmistamiseksi (rakennusvalvontaviranomainen 
voi edellyttää rakennusluvassa tai aloituskokouksessa) 


rakennushankkeeseen ryhtyvän edustajan tulee olla läsnä katselmuksissa 


MRL 119 § 


MRL 133 8, 
MRA 65 § 


MRA 83 § 


MRL 119 & 


MRL 120 c & 


MRA 74 § 


MRA 74 8, 
MRL 121 & 


MRA 74 § 


MRL 121 § 


MRL 121a8 


MRA 76 8 

Tunne lait 

e maankäyttö- ja rakennuslaki 
(123/1999) 

e maankäyttö- ja rakennusasetus 
(895/1999) 

Maankäyttö- ja rakennuslaki sekä 

-asetus määrittelevät rakennus- 

hankkeeseen ryhtyvälle vastuita, 

joista hänen tulee huolehtia. 

e valtioneuvoston asetus rakennustyön 
turvallisuudesta (205/2009) 

Myös valtioneuvoston asetus rakennus- 

työn turvallisuudesta määrittelee työtur- 

vallisuuteen kuuluvia velvollisuuksia. 


Valtiovalta on antanut rakennushankkeita var- 
ten varsin yksityiskohtaisia säädöksiä. Yleensä 
sopimuksissa ei ole syytä poiketa näistä yleisis- 
tä määräyksistä. Yleiset sopimusehdot on hy- 
väksytty käyttöön sekä julkisten että yksityis- 
ten rakennuttajien keskuudessa. Kuluttajaso- 
pimusehdot ovat kuluttaja-asiamiehen tarkis- 
tamat ja hyväksymät. 


Rakennushankkeeseen ryhtyvän 
velvollisuudet rakentamisessa 


Rakennushankkeeseen liittyy paljon erilai- 
sia velvollisuuksia, joista eri osapuolten tu- 
lee huolehtia. Pientalon rakennuttajankin tu- 
lee tietää, mitä häneltä laissa vaaditaan. Lais- 
sa ja määräyksissä käytetään juridista nimi- 
tystä ”rakennushankkeeseen ryhtyvä”. Lain 
ja viranomaisten näkökulmasta hän on se, jo- 
ka hakee rakennuslupaa, pientalohankkeessa 
hän on siis yleensä talon tuleva asukas. 
Rakennettavan pientalon asukas on tavalli- 
sesti myös talon rakennuttaja, sillä rakennut- 
tajalla tarkoitetaan "henkilöä tai organisaa- 
tiota, joka ryhtyy rakennushankkeeseen tai 
muuta, joka ohjaa tai valvoo rakennushan- 
ketta taikka jos edellä mainittuja ei ole, tilaa- 

Käytössä olevat kuluttajasopimusehdot 

e Rakennusurakan yleiset sopimusehdot 
YSE 1998. 1998. (RT 16-10660) 

e Rakennusalan töitä koskevat yleiset 
kuluttajasopimusehdot RYS-9 1998. 
2002. (RT 16-10783) 

e Rakennusalan erikoistöitä koskevat 
yleiset kuluttajasopimusehdot REYS-8 
1995. 1998. (RT 16-10686). 


jaa”. Määritelmä tulee suoraan Valtioneuvos- 
ton asetuksesta rakennustyön turvallisuudes- 
ta (VNa 205/2009). 

Päätoteuttajalla tarkoitetaan asetuksen 
mukaan ”rakennuttajan nimeämää pääura- 
koitsijaa tai pääasiallista määräysvaltaa käyt- 
täväa työnantajaa taikka sellaisen puuttuessa 
rakennuttajaa itseään”. 

Turvallisuuskoordinaattorilla tarkoitetaan 
asetuksessa "rakennuttajan rakennushank- 
keeseen nimeämää tehtävistään vastuullista 
edustajaa, joka huolehtii rakennuttajalle sää- 
detyistä velvoitteista”. 


Työmaan turvallisuudesta 
huolehtiminen 


Rakennuttaja vastaa työmaan turvallisuudes- 
ta, ellei työturvallisuusvastuita siirretä sopi- 
muksilla muille henkilöille. Suositeltavaa on- 
kin, että rakennuttaja sopii työturvallisuusasi- 
oista vastaavan työnjohtajan kanssa ja siirtää 
työturvallisuusvastuut kirjallisesti hänelle. 

Kannattaa kuitenkin muistaa, että mahdol- 
lisesta siirrosta huolimatta työturvallisuudesta 
on viime kädessä vastuussa rakennuttaja, sillä 
hänen tulee huolehtia ja varmistaa, että asiat 
toteutuvat. Hänen tulee myös antaa työmaal- 
la toimiville tarvittavat turvallisuustiedot. Li- 
säksi jokaisen rakennushankkeeseen osallistu- 
van on osaltaan huolehdittava siitä, ettei työs- 
tä aiheudu vaaraa kenellekään. 


Taulukko 13. Rakennuttajan keskeisiä tehtäviä työturvallisuuden osalta. 


Vaihe 


Yleisiä keskeisiä 
tehtäviä 


Suunnittelu- ja 
rakentamisen 
valmisteluvaihe 


Rakentamisvaihe 


Tehtävä 


tarvittaessa rakennuttajan 
vastuiden siirtäminen tehtävinä 
asiantuntijoille 


päätoteuttajan nimeäminen 


turvallisuuskoordinaattorin 
nimeäminen 


turvallisuusasioiden esittäminen 
tarjouspyynnöissä ja 
urakkasopimuksissa 


suunnitelmien yhteensovittaminen 


turvallisuusasioiden 
huomioiminen suunnitelmissa 


turvallisuusasiakirjan laatiminen 


turvallisuus tietojen välittyminen 


työmaan turvallisuussuunnittelu 
ja valvonta 


turvallisuudesta vastaavat nimetty 


viikoittainen työmaan 
kunnossapitotarkastus 


käyttö- ja huolto-ohjeen laatiminen 


Lisätietoja 


Tehtävät tulee siirtää sopimuksilla 
muille. Tämän jälkeen varmistamis- 
vastuu on kuitenkin edelleen 
rakennuttajalla. 


Huomioi, että päätoteuttaja voi 
vaihtua hankkeen aikana. 


Pientalohankkeessa turvallisuus- 
koordinaattorina voi toimia esim. 
vastaava työnjohtaja tai pääsuunnit- 
telija. Rakennuttajan on kuitenkin 
varmistettava, että turvallisuus- 
koordinaattori huolehtii tälle 
kuuluvista tehtävistä. 


Edellytetään, että työturvallisuus ote- 
taan suunnitelmissa huomioon. Lisäksi 
jokaisella urakoitsijalla tulee olla nimet- 
ty henkilö, joka vastaa turvallisuudesta. 


Kokonaisuudesta ja suunnitelmien 
ristiriidattomuudesta vastaa raken- 
nuttajan palkkaama pääsuunnittelija. 


Suunnittelusopimuksissa tulee 
edellyttää, että työturvallisuus 
otetaan suunnitelmissa huomioon. 
Rakennuttajan on annettava suunnit- 
telutoimeksiannoissa sellaiset tiedot, 
joita suunnittelija tarvitsee työturvalli- 
suuslain mukaisen vastuunsa toteutta- 
misessa. Jokainen suunnittelija vastaa 
omien suunnitelmien osalta. 


Voidaan sopimuksella siirtää pääsuun- 
nittelijalle tai vastaavalle työnjohtajalle 


Rakennuttajan tulee varmistaa, että 
turvallisuusasiakirjan tiedot välittyvät 
urakoitsijoille ja että se liitetään 
tarjouspyyntöasiakirjoihin. 


Rakennuttajan tulee varmistaa, 

että kohteen päätoteuttaja huolehtii 
työmaan turvallisuussuunnittelusta 
ja valvonnasta. 


Jokaisella urakoitsijalla tulee olla nimet- 
ty henkilö vastaamaan turvallisuudesta. 


On hyvä varmistaa viikoittain, että 
turvallisuusasiat ovat kunnossa. 


Voidaan siirtää sopimuksilla pääsuunnit- 
telijalle tai vastaavalle työnjohtajalle. 

Työnantaja vastaa myös työsuojelusta työ- 
suojelulainsäädännön mukaisesti. Rakennut- 
tajan tai urakoitsijan palveluksessa oleva 
työnjohtaja on yleensä työnantajan edustaja 
työpaikalla. Työsuojelun laiminlyönnit koske- 
vat yleensä myös vastaavaa työnjohtajaa. 

Rakennuttajan lisäksi päävastuu raken- 
nushankkeen työturvallisuuskysymyksistä on 
päätoteuttajalla. Rakennuttajan tulee nime- 
tä työmaalle päätoteuttaja. Rakennuttaja on 
itse päätoteuttaja, jos rakennettava pienta- 
lo toteutetaan osaurakoina. Jos rakennuttaja 
toimii myös rakennushankkeen päätoteutta- 
jana, hän voi siirtää päätoteuttajan työturval- 
lisuustehtävät sopimuksella palkkaamalleen 
vastaavalle työnjohtajalle. 

Pientalotyömaalla tulee varautua ensiavun 
antamiseen, tulipalon sammutukseen ja sen 
leviämisen estämiseen, pelastautumiseen se- 
kä työmaan ominaisuuksista aiheutuviin eri- 
tyisiin onnettomuusriskeihin (esim. räjäytys- 
ja louhintatyöt, paalutus, telineet). Ensiapu- 
valmius edellyttää koulutusta ja ensiapuvä- 
lineitä. Työmaan palontorjunta ja tulipaloon 
varautuminen puolestaan edellyttää palovaa- 
rallisten töiden, kuten tuli-, hitsaus- ja räjäy- 
tystöiden asianmukaista toteutusta ja turval- 
lisuuden varmistamista, palovaarallisten ai- 
neiden asianmukaista käsittelyä ja varastoin- 
tia sekä palontorjunnan ja sammutus- ja pe- 
lastustoiminnan suunnittelua. 


Lisätietoa: 

e Ajantasainen lainsäädäntö: www.finlex.fi 

e Työsuojeluhallinto www.tyosuojelu.fi 

e Suomen rakentamismääräyskokoelma sekä 
ympäristöministeriön asetukset ja ohjeet 
(www.ymparisto.fi). 

e Pientalotyömaan työturvallisuus, 
tilaajan opas. 2. Uudistettu painos. Rakennus 
mestarit ja -insinöörit AMK RKL. 2012. 
Saatavana verkkojulkaisuna. 

e Pientalorakennuttajan työturvallisuusopas. 
Työsuojeluhallinto. Saatavana verkkojulkaisuna. 


62 


Vakuutukset 


Rakentamiseen liittyy riskejä, joihin voi varau- 
tua osaksi vakuutuksilla. Rakennettavalle ta- 
lolle kannattaa ottaa oma vakuutus heti, kun 
hankkeen aikataulu on selvillä ja rakentami- 
nen tontilla alkaa. Myös valmiin talopaketin 
rakennusaikaisesta vakuuttamisesta vastaa 
talon tilaaja. Talo kannattaa vakuuttaa vähin- 
tään palovahinkojen varalta heti, kun talopa- 
ketti saapuu tontille. Kuljetusliike vastaa kul- 
jetuksen aikaisista vahingoista. 

Rakennuskohde vakuutetaan omalla koti- 
vakuutuksella, joka jatkuu tavallisena kotiva- 
kuutuksena rakennuksen valmistuttua. Koti- 
vakuutuksen voi yleensä valita pelkkänä palo- 
vakuutuksena tai joko perusmallisena tai laa- 
jana kotivakuutuksena. 

Rakennustarvikkeet ovat rakennuksen va- 
kuutuksen piirissä, kun ne ovat rakennuspai- 
kalla. Tavanomaiset työkalut kuuluvat yleen- 
sä vakuutukseen ilman erillistä mainintaakin, 
mutta ammattityökalut, kuten parkettiko- 
neet, piikkauskoneet ja nostolavat pitää va- 
kuuttaa erikseen. Myös ulkopuolisten työnte- 
kijöiden työmaalla olevat vaatteet, työkalut, 
tilapäiset työmaarakennukset sekä vuokratut 
koneet voidaan vakuuttaa. 

Rakentajaperheen henki- ja tapaturmava- 
kuutukset on syytä olla kunnossa ja myös tal- 
kooväki on hyvä vakuuttaa ainakin tapatur- 
mien varalta. 

Jos palkkaat työvoimaa, huolehdi myös 
työnantajavelvoitteista, kuten tapaturma- ja 
eläkevakuuttamisesta. Työtä suorittavan yri- 
tyksen sen sijaan tulee vakuuttaa oma toimin- 
tansa ja omaisuutensa. Rakennuttajan on kui- 
tenkin hyvä varmistaa, että yrityksellä on va- 
kuutusturva kunnossa. 

Rakennustyömaan = johtovelvollisuuksista 
vastaava urakoitsija on yleensä velvollinen va- 
kuuttamaan jälleenhankinta-arvosta työkoh- 
teen ja työtä varten hankitut rakennustuot- 
teet ja käyttötarvikkeet. 


Tontti työmaana 


Pientalon rakennuttajan on hyvä tuntea ainakin rakennustöiden 
tärkeimmät vaiheet rakennustyömaalla. Tässä luvussa käydään lyhyesti 
ja pääpiirteittäin läpi pientalorakentamisen eri vaiheet: maa- ja 
pohjarakenteiden teko, runkotyöt, sisärakenteet ja LVIS-asennukset. 


Aloituskokous 


Rakennustyöt voidaan aloittaa, kun rakennus- 
lupa on lainvoimainen valitusajan jälkeen, ra- 
kennusvalvonnan aloituskokous on pidetty ja 
vastaavat työnjohtajat hyväksytty rakennus- 
valvonnassa. Rakennustöiden alettua tontis- 
ta tulee työmaa. 


Edellytyksiä rakentamisen aloittamiselle: 
e hankkeella on hyväksytty ja 
voimassaoleva rakennuslupa 

työllä on kunnan hyväksymä 
vastaava työnjohtaja 

rakennuksen paikka on merkitty 
kunnan toimesta maastoon 
suunnitelmat on hyväksytty 
rakennusvalvonnassa, 

(vähintään perustusten osalta) 
työsuunnitelmat ovat olemassa 
töiden suorittamisesta ja työmaasta. 


Aloituskokouksesta määrätään rakennuslu- 
vassa. Rakennushankkeeseen ryhtyvän tulee 
sopia rakennusvalvontaviranomaisen kans- 
sa kokouksen ajankohdasta ja kutsua kokous 
koolle. Paras ajankohta aloituskokoukselle on 
rakennusluvan myöntämisen jälkeen ennen 
varsinaisten rakennustöiden aloittamista. 
Kunnan rakennusvalvontaviranomainen mää- 
rittelee, ketkä aloituskokoukseen osallistuvat. 
Mukana on yleensä rakennusvalvontaviran- 


omainen, rakennuttajan edustaja, vastaava 
työnjohtaja ja pääsuunnittelija. Aloituskokouk- 
sessa eri osapuolet käyvät läpi keskeisiä pienta- 
lohankkeen toteuttamiseen liittyviä asioita, ku- 
ten aikataulua. Lisäksi sovitaan rakentamisen 
valvontaan ja tarkastuksiin liittyvät vastuu- ja 
tehtäväjaot, menettelytavat ja raportoinnit asia- 
kirjoineen. 

Rakennusluvassa voidaan määrätä myös erik- 
seen pidettävä KVV-aloituskokous. Kokousten 
tarve selviää rakennusluvasta. Suositeltavaa 
on pitää vastaavia kokouksia myös ennen mui- 
ta rakennusvaiheita. Näihin kokouksiin raken- 
nusvalvontaviranomainen ei osallistu. 


Esimerkki aloituskokouksen asialistaksi 

e järjestäytyminen ja osallistujat 

e lupa-asiakirjojen, luvan erityispiirteiden 
sekä lupaehtojen läpikäynti 

e rakennuttajan asiantuntijat 

e rakennuttajan valvonta 

e suunnittelijat 

e vastaava työnjohtaja 

e muut vastuulliset työnjohtajat, kuten KVV 

e urakoitsijat 

e työmaa 

e tilanne työmaalla 

e rakennuksen asema 

e viranomaiskatselmukset 

e hankkeen keskeiset osa-alueet 
ja niiden vastuuhenkilöt 

e muut asiat. 

Esimerkki pientalon työmaasuunnitelmasta. 


Työmaa-alueen suunnittelu 


Rakentaminen alkaa työmaan perustamisel- 
la. Pientalon rakentajan tulee rajata työmaa 
muusta alueesta, varoittaa sivullisia työmaas- 
ta esimerkiksi kyltein ja rakentaa ajoliittymä 
tontille. Työmaan käyttö tulee suunnitella hy- 
vin. Pohjana suunnitelmalle voi käyttää tont- 
tikarttaa tai asemapiirrosta, josta näkyy tule- 
van rakennuksen paikka. Työmaasuunnitelma 
voi koostua myös eri vaiheiden suunnittelusta. 


Suunnitelmassa esitetään paikat ainakin 

e työnaikaiselle tulotielle 

e kulkuneuvoille varatuille teille 

e työmaakaapeille ja varastoille 

e työnaikaiselle sähkökeskukselle 

e työnaikaiselle vesijohdolle 

e ensiapuvälineistölle 

e kiinteille rakennuskoneille, kuten 
laastimyllylle ja sirkkelipöydälle 

e materiaaleille, kuten puutavaralle, 
harkoille, tiilille, eristeille jne. 

e jätelavalle. 

Eri vaiheiden suunnittelussa 
huomioitavia asioita 

e kaivu- ja perustusvaihe 

e kaivumassojen sijoittelu 

e maaston muotoilu 

puiden suojaus 

runkovaihe 

kantavien rakenteiden valmistuminen 
sijoituspaikat materiaaleille 
ja nostokalustolle 

e sisätyövaihe 
tavarakuljetukset 

e varastointi. 


Raivaus ja mittaukset 


Raivaustyöt alkavat useimmiten rakennusalu- 
een puiden kaadolla. Säilytettävät puut tulee 
suojata esimerkiksi ympärille sidotuilla laudoil- 
la. Tontilla mahdollisesti sijaitsevat purettavik- 
si suunnitellut rakennelmat puretaan tässä vai- 
heessa. 

Kunnallinen mittausyksikkö tuo tontille ra- 
kennuspaikan ilmaisevat julkisivulinjan kul- 





Rakennuksen asema ja seinälinjat merkitään kaivualu- 
eiden ulkopuolelle sijoitettavien mittapukkien avulla. 


mamerkit sekä korkeusmerkin. Koska kulma- 
merkit jäävät useimmiten kaivualueelle, kan- 
nattaa rakennuttajan joko itse tai yhdessä vas- 
taavan työnjohtajan kanssa siirtää merkit lin- 
japukkeihin esimerkiksi luotilangan avulla. 
Pukit tehdään ja siirretään kaivutyön kan- 
nalta riittävän etäälle, vähintään kolmen met- 
rin etäisyydelle rakennuksen nurkista. Pukit 
tuetaan niin, etteivät ne pääse liikkumaan ra- 
kennustöiden aikana. Pukkien selkäpuut kiin- 
nitetään työmaan mittauksissa hyödynnettä- 
vissä olevalle korkeudelle. Selkäpuita voidaan 
jatkossa hyödyntää peruskuopan kaivusyvyy- 
den tai perustusten ja täyttöjen korkeutta 
määritettäessä. Selkäpuiden varaan viritetyt 
nailon- tai rautalinjalangat kiinnitetään kul- 
mapisteiden mukaan luotilangan avulla. 


Liittymiset verkostoihin 


Pientalotyömaalle tarvitaan vesi-, viemäri- ja 
sähköliittymä. Liittymät kannattaa suunnitel- 
la niin, että ne palvelevat myös lopullista ra- 
kennusta. Kunnalliseen vesi- ja viemäriver- 
kostoon liittyminen on kaupunkialueilla ylei- 
sin tapa vedensaannin ja jätevesien käsittelyn 
järjestämisessä. Rakennuttaja tilaa vesi- ja vie- 
märiliittymän kunnan vesi- ja viemärilaitok- 
selta ja sähköliittymän alueen sähkön toimit- 
tajalta. On varauduttava pitkiin toimitusai- 
koihin. 


Verkostoihin liittyminen voi mennä 

esimerkiksi seuraavasti: 

e Hankitaan liitoslausunto esimerkiksi 
vesi- ja viemärilaitokselta. 

e Tehdään liittymissopimukset. 

e LVI-suunnittelijan tekemät vesi- ja 
viemäröintisuunnitelmat hyväksytetään 
kunnan vesi- ja viemärilaitoksella. 

e Maanrakennusurakoitsija tekee 
tontilla tarvittavat maankaivutyöt. 

e Tilataan kiinteistön vesi- ja viemäristötyöt 
(kvv-työt) alan valtuutetulta urakoitsijalta. 

e Tilataan liitostyöt kunnan vesi- ja 
viemärilaitoksen työnjohdolta. 


Perusteelliset ohjeet liittymisestä kannattaa 
hankkia kunnan vesi- ja viemärilaitokselta. 


Vesi- ja viemärityöt 

Kunta tekee maa- ja putkityöt yleensä vain 
yleisillä alueilla ja tietylle etäisyydelle runko- 
linjoista. Kiinteistön omistajan tulee teettää 
ja kustantaa tontilla tehtävät vesi- ja viemäri- 
työt. Usein vesijohto edellytetään hankittavan 
vesi- ja viemärilaitokselta, joka myös asentaa 
vesimittarin. Jos tulevan rakennuksen ei ole 
mahdollista liittyä yleiseen viemäriin, jäteve- 
det käsitellään kunnan terveyslautakunnan 
määräämin järjestelmin. 


sSähköliittymä 

Pientalon sähkösuunnittelun voi teettää säh- 
kösuunnittelijalla tai -urakoitsijalla. Pientalon 
sähkötöistä vastaavan tulee olla viranomais- 
ten (Turvatekniikan keskus) hyväksymä ura- 
koitsija. Turvallisuus- ja kemikaalivirasto (Tu- 
kes) ylläpitää www-sivuillaan sähköurakoitsi- 
jarekisteriä. Energiayhtiö tarkistaa suunnitel- 
mista liittymään ja mittaukseen liittyvät asi- 
at. Tarkastettujen suunnitelmien perusteella 
energiayhtiö laatii liittymistarjouksen ja -so- 
pimuksen. Kunta voi vaatia, että energiayh- 

tiön ennakkolausunto tulee olla jo rakennus- 
lupaa haettaessa. 

Liittymisjohdon rakentamisesta on eri kun- 
nilla ja energiayhtiöillä erilaisia ohjeita. Kaa- 
pelien sijoitukseen ja kaivamiseen tulee kui- 
tenkin aina hankkia luvat maanomistajilta, 
kunnalta ja tienpitäjältä. Lisäksi rakennutta- 
jan tai hänen edustajansa tulee selvittää ole- 
massa olevien kaapeleiden sijainnit. Johtojen 
rakentamisessa on noudatettava energiayh- 
tiön teknisiä ohjeita. 

Sähköasennusten — käyttöönottotarkastuk- 
sen tekee sähköurakoitsija aina ennen sähkö- 
asennusten käyttöönottoa. Sähköurakoitsijal- 
ta tulee pyytää käyttöönottotarkastus- ja mit- 
tauspöytäkirja sekä loppupiirustukset ja säh- 
kölaitteiden käyttöohjeet. Asennuksien var- 
mennustarkastus on myös mahdollista teet- 
tää valtuutetulla tarkastajalla tai valtuutetul- 
la laitoksella. Turvatekniikan keskuksen inter- 
netsivuilta löytyy luettelo tarkastajista ja tar- 
kastuslaitoksista. Energiayhtiö kytkee liitty- 
misjohdot jännitteiseksi, kun tarvittavat asen- 
nukset on tehty ja tarkastettu. 


Kaukolämpö 


Mikäli alueella on mahdollisuus kaukoläm- 
pöverkostoon ja siihen halutaan liittyä, tulee 
lämpölaitokselle toimittaa tiedot kiinteistös- 
tä. Lämpölaitos laskee tietojen perusteella ar- 
vion kiinteistön liittymis- ja käyttökustannuk- 
sista. Tämän pohjalta laaditaan mahdollinen 
lämmöntoimitussopimus. Kiinteistön omista- 
ja tekee ja yleensä kustantaa liittymisjohdon 
rakennustekniset työt ja hankkii lämmön vas- 
taanottamisessa tarvittavat siirtimet ja säätö- 
venttiilit. 

Lämpöenergia siirretään kaukolämpöver- 
kosta kiinteistön lämpöjohto- ja käyttövesi- 
verkkoon lämmönsiirtimillä. Kaukolämpölait- 
teita voivat asentaa vain hyväksytyt urakoit- 
sijat. Urakoitsija toimittaa kytkentäkaaviot ja 
sijaintipiirustukset lämpölaitokselle tarkastet- 

tavaksi. Ennen lämmöntoimituksen aloitta- 
mista lämpölaitos suorittaa laitteiden käyt- 
töönottokatselmuksen. 


Tontilla olevat kaapelit ja johdot 


Ennen tontilla tai siihen liittyvällä katualu- 
eella tehtäviä kaivutöitä rakennuttajan tu- 
lee tarkistaa olemassa olevien kaapelien, joh- 
tojen ja putkistojen sijainti. Maakaapelit on 
yleensä asennettu alle metrin syvyyteen (n. 
50-100 cm) ja osittain suojattu kouruilla tai 
putkilla. Tarkistus tehdään asianomaisesta ja- 
kelulaitoksesta, esimerkiksi vesi- ja sähkölai- 
tokselta. 

Myös ilmassa kulkevat johdot voivat pien- 
talotyömaalla olla vaarassa. Työkoneiden liik- 
keissä niin maankaivun kuin materiaalien toi- 
mittamisen yhteydessä on toimittava huolel- 
lisesti ja sähkölaitoksen ohjeita noudattaen. 


Rakentamisvaiheet 


Mikään rakennustyön vaihe ei ole irrallinen 
muista vaiheista, vaan kaikki tehty työ vaikut- 
taa seuraaviin työvaiheisiin. Mahdolliset vir- 
heet aiheuttavat näin ollen vaikeuksia seu- 
raavissa vaiheissa. Työn laatuun ja töiden su- 
juvaan etenemiseen vaiheesta toiseen tulee- 
kin kiinnittää erityistä huomiota. 


Tarkista ennen maa- ja 

pohjarakennetöiden aloittamista 

e onko pohjatutkimuksen tiedoissa 

jotain, mitä pitää ottaa huomioon? 

onko rakennuslupa voimassa? 

e onko rakennuspaikalla vanhoja 

putkia, johtoja yms. joita 

tulee varoa? 

onko säilytettäväksi aiottu 

puusto suojattu? 

e onko maa-ainekselle ja purkujätteelle 
olemassa sijoituspaikat tontilla sekä 
lopulliset sijoituspaikat? 





Maarakennustyöt menossa. 


Mikäli tontilla tarvitsee tehdä 

räjäytystöitä, tarkista 

e onko niihin tarvittavat luvat 
ja pätevyydet 

e onko naapuritaloissa pidetty 
kuntokatselmukset 

e oletko tiedottanut 
naapureita räjäytyksistä. 


Maa- ja pohjarakenteet 


Maa- ja pohjarakennusvaiheessa tehdään suu- 
rin osa maarakentamisesta ja ulkopuolisista 
putki- ja sähkötöistä. Tulevalle talolle rakenne- 
taan perustukset. Maa- ja pohjarakenteita teh- 
täessä kytkeydytään kunnallisiin verkostoihin 
(lämpö, vesi, viemäri, sähkö, puhelin). Liittymi- 
en lisäksi huolehditaan maanalaisten salaojien 
sekä sadevesijärjestelmien rakentamisesta. 
Vaihe pohjustaa myös myöhemmin tehtäviä 
pihatöitä, sillä ilman huolellisesti tehtyjä poh- 


Tontti työmaana 


jakerroksia pintarakenteet voivat routia. Viher- 
suunnittelijan ja -urakoitsijan sekä maaraken- 
tajan kannattaa siis pitää yhteisiä kokouksia jo 
alkuvaiheessa, vaikka itse vihertyöt pintaraken- 
teiden osalta tehdään vasta viimeisinä töinä. 
Kannattaa myös muistaa, että maa- ja poh- 
jatöiden tekeminen ei yleensä kuulu talopa- 
kettitoimitukseen. Seuraavassa on listattuina 
joitakin seikkoja, joita tulee huomioida pien- 
talon maa- ja pohjatyövaiheen eri vaiheissa. 


Raivaus ja purku 

e Selvitä mahdollisten putkien, 
kaapeleiden ja johtojen sijainnit 
ennen kaivutöiden aloittamista. 

e Jos tontille tulee purkujätteitä aiemmista 
rakennuksista, selvitä mihin ne viedään. 

e Varmista tontin aikaisemman käyttö- 
tarkoituksen perusteella, ettei tontilla 
ole ongelmajätteitä tai saastunutta 
maaperää. 

e Rakennusluvassa yleensä ilmoitetaan 
kaadettavaksi sallitut puut. Suojaa 
tontille jäävät puut rakennustöiltä. 

e Tulevan uuden rakennuksen alta poiste- 
taan kaikki humuspitoinen pintamaa. 


Louhinta 

e Louhintaa joudutaan tekemään, jos 
tontilla on kalliota tai suuria kiviä. 
Louhinnasta aiheutuva tärinä kallio- 
pohjassa voi vahingoittaa viereisiä 
rakennuksia, minkä vuoksi naapuri- 
rakennuksissa tulee tehdä katselmukset 
ennen ja tarvittaessa jälkeen louhinnan. 
Tilaa louhintakatselmus ja tärinä- 
mittarit naapurirakennuksiin alaan 
erikoistuneesta yrityksestä. 

Räjäytystyöt ovat erikoisammattilaisen 
töitä, joihin vaaditaan pätevyys ja lupa. 
Louhittuun rakennuspohjaan ei saa jäädä 
vettä kerääviä syvänteitä. Louhe kuljete- 
taan pois ja täyttöihin käytetään ostettavis- 
sa olevaa pienempää kiviainesta. 

Paalutus 

e Jos maaperä on savea tai silttiä niin 
syvälle, ettei maa-aineksen vaihtaminen 
kantavaan maahan asti kannata, joudu- 
taan rakennus paaluttamaan. Selvitä 
paalutusyrityksiltä tonttisi paalutusurakan 
hintataso ja keskustele rakenne- 
suunnittelijan kanssa, onko teräs- vai 
teräsbetonipaalut järkevämpi vaihtoehto. 
Paalujen paikkojen merkitsemisen 


ja tarkemittaukset voit tilata paaluttajalta. 


e Toimita paalutuksesta tehtävä paalutus- 
pöytäkirja rakennesuunnittelijalle ja 
esitä se rakennustarkastajalle. 

e Keskustele paaluttajan kanssa ennen 
paalutustöihin alkamista, tuleeko 
lähirakennuksissa suorittaa 
katselmukset ja tuleeko viereisiin 
rakennuksiin asentaa tärinämittareita. 


Maamassojen vaihto 

e Maamassojen vaihtoa tehdään tonteilla, 
joissa maa-aines ei sovi rakennuspohjak- 
si. Vaihdossa rakennuspohjassa poistetaan 
esimerkiksi savea tai muuta routivaa maa- 
ainesta ja korvataan se routimattomal- 
la maa-aineksella, kuten soralla. Maamas- 
sojen vaihto parantaa maapohjan kanta- 
vuutta sekä vähentää routasuojauksen ja 
salaojituksen tarvetta. 


Maankaivu 

e Maankaivun yhteydessä varotaan 
vaurioittamasta tontilla jo olevia johtoja 
ja kaapeleita. Varaa maamassojen 
läjitykselle tontilla riittävästi tilaa ja 
pohdi mahdollisuutta käyttää maa- 
ainesta tontin täyttömaana. Pienillä 
tonteilla maamassat kannattaa kuljettaa 
pois. Kiinnitä erityistä huomiota 
kaivantojen luiskiin. Ne tulee tehdä 
riittävän loivina, jotta sortumisen tai 
maan vierimisen vaaraa ei ole. 

e Tue tarvittaessa kaivannon reunat. 

Salaojitus 

e Maanvaraisten lattioiden alle ja 
perusmuurin viereen tehdään sorasta 
salaojituskerros, joka kuivattaa rakennus- 
pohjaa. Salaojituskerros katkaisee veden 
kapillaarisen nousun ja ohjaa valumave- 
det salaojaputkiin. Salaojituksessa käyte- 
tään karkeaa, routimatonta soraa, jossa ei 
ole maatuvaa tai hienojakoista maa-aines- 
ta, lunta tai jäätä. Ympäröivien hienojakois- 
ten maa-ainesten sekoittuminen salaojitus- 
soraan estetään suodatinkankaalla. Salaoji- 
tuskerros tiivistetään huolella suunnitelmi- 
en mukaiseen kaltevuuteen. 

Alustan tiivistys, kallistukset ja liittyminen 
salaojakaivoihin tarkistetaan ennen kuin 
putket tuetaan sivuilta ja päältä salaojitus- 
hiekalla. Rakennuksen kulmiin ja nurkkiin 
sijoitetaan tarkastuskaivot ja -putket. Huol- 
lon helpottamiseksi kaivojen kannet jäte- 
tään näkyviin maanpintaan. 


Perustusten viereinen routasuojaus ja täyttö 
e Rakennuksen routasuojauksen tarkoituk- 
sena on estää rakennuksen vauriot, jotka 
aiheutuvat maan liikkeestä sen routiessa. 
Routasuojaukseen käytetään tarkoituk- 
seen hyväksyttyjä eristelevyjä. Suojaus 
tehdään asentamalla suunnitelmien mu- 
kaiset eristelevyt rakennusten perustus- 
ten viereen salaojaputkien päälle. Raken- 
nuksien nurkkien kohdalla routasuojausta 
yleensä lisätään noin kahden metrin 
matkalla. Routasuojauslevyt tulee 
kallistaa talosta poispäin. 
Täyttömateriaaleina käytetään yleensä 
routimattomia luonnonmateriaaleja, 
kuten kalliosta murskaamalla valmistettuja 
kiviaineksia ja louhetta, joka täyttää koh- 
teen rakeisuus- ja vedenläpäisevyysvaati- 
mukset. Rakennusten alla tulee aina käyt- 
tää sellaista kiviainesta, josta hienoaines 
on seulottu tai pesty pois. Hienoaines voi 
nostaa kiviaineksessa vettä kapillaarisesti 


Taulukko 14. Pientalon perusrakenteiden suunnitteluohjeita. 
Lähde: RT 81-10854 Pientalon perustukset ja alapohjien liittymät. 2005. 


Rakennuspohja 


Pohjaolosuhteet 


Rakennuspaikan pohjatutkimuksilla selvitetään mm. pohjavesipinnan keski- 
määräinen korkeus ja vaihtelurajat, maamateriaalien kapillaarisuus, pilaan- 
tuneen maaperän ja radonin esiintymismahdollisuus. 


Perusmaa rakennuksen alla ja ympärillä kallistetaan salaojiin. Maanpinta ra- 
kennuksen ympärillä kallistetaan noin 3:n metrin etäisyydeltä rakennuksesta 
poispäin viettäväksi kaltevuudella 1:20. 


Salaojaputken tulee joka kohdassa olla matalaan perustetun seinä- tai perus- 
muurianturan alapuolella. Roudattomaan syvyyteen perustettuja paalu-, pi- 
lari- tai perusmuurianturoita käytettäessä salaojat tulisi sijoittaa sokkelipal- 
kin alapuolelle. Salaojien peitesyvyyden rakennuksen ulkopuolella tulisi aina 


Salaojien suositeltava kaltevuus on 1:100, mutta vähimmäiskaltevuuden tu- 


Kuivatus 

Salaojat 
olla vähintään 0,5 m. 
lee olla 1:200. 

Radon 


Rakennuspaikan radonriskit on otettava huomioon suunnittelussa ja raken- 
tamisessa. Asunto suunnitellaan ja rakennetaan niin, että radonpitoisuus ei 
ylittäisi arvoa 200 Bg/m3. Ryömintätilaisissa ratkaisuissa esiintyy huomatta- 
vasti vähemmän radonpitoisuuksien ylityksiä kuin maanvaraisissa ratkaisuis- 
sa. Ryömintätilaisissakin ratkaisuissa tulee alapohjan ja sen liittymien ja läpi- 
vientien olla tiiviitä. Maanvaraisen laatan alle salaojituskerrokseen asennet- 
tavan rakennuspohjan tuuletusjärjestelmän vuoksi harkkoperusmuurin pinta 


tiivistetään molemmin puolin. 


Orgaaninen aines 


Rakennuspohjaan, vierustäyttöihin ja ryömintätilaan ei saa jäädä rakennus- 


jätettä eikä lahoavaa orgaanista ainesta. 


ylöspäin ja kostuttaa rakennuksen alapoh- 


jan. Perusmuurin vierellä ja salaojien ympä- 


rillä käytetään myös samanlaista kiviaines- 
ta, kuten salaojasoraa tai sepeliä. Hienom- 
pijakoiset maa-ainekset, kuten multa, 
moreeni tai hiekka, erotetaan suodatin- 
kankaalla (kuitukankaalla) talon alapuo- 
lella ja vierustäytöissä. 

Rakennuksen viereen maapintaan tehdään 
tiivis maakerros, joka kallistuu rakennuk- 
sesta poispäin ja ohjaa sadevedet poispäin 
perustuksista. Lopullisen maapinnan tulee 


jäädä tulevan lattian yläpinnan alapuolelle. 


Huomioi, että perustusten vierusta peite- 
tään maa-aineksen sijaan esimerkiksi sepe- 
lillä, kivillä tai soralla, jolloin kasvillisuus ja 
roiskuvat sadevedet eivät likaa tai kastele 
perustuksia tai julkisivua. 


e Rakennustöiden aikaan tulee esimerkiksi 
työkoneilla perustusten vieressä liikuttaes- 
sa varoa rikkomasta asennettuja routasuo- 
jauslevyjä. 


Perustukset 


Perustusten tehtävänä on siirtää rakennuksen 
ja sen käytöstä aiheutuvat kuorma maapoh- 
jan kannettavaksi. Perustamistapoja on usei- 
ta ja toteutustavan valintaan vaikuttavat mm. 
maapohja, tontin muoto, maaperätutkimuk- 
set, viemäreiden liittymäkorko sekä perus- 
tusten yläpuoliset rakenteet ja kuormitukset. 
Pohjatutkimuksessa kerrotaan mitkä perus- 
tamistavat ovat suositeltavia tontille. Yleen- 
sä rakennesuunnittelija valitsee perustamis- 
tavan. 

Tontti työmaana 


Perustuksiin kuuluvia osia ovat anturat, pe- 
rusmuurit (sokkelit), paalut, pilarit sekä ala- 
pohjarakenteet. Tavallisimmin perustukset 
valetaan muottien ja raudoitteiden kanssa 
paikan päällä betonista tai kootaan harkois- 
ta. Painavat rakenteet, kuten hormit, takat ja 
kantavat väliseinät, vaativat vahvistetut pe- 
rustukset. Huomioi, että jäässä olevalle maa- 
pohjalle ei saa perustaa. Perustukset tulee 
myös vesieristää. 


Tarkista ennen työn aloitusta 
e onko maapohja tarvittavan tiivis 
e onko maapohjan kaltevuus kunnossa 
e ovatko perustukset oikealla kohdalla 
e onko pohjakatselmus tehty. 
e mitkä ovat olosuhteet 
(maapohjan tulee olla sula). 
e missä työmaalle saapuva 
tavara varastoidaan 
e kuka ottaa työmaalle saapuvat 
tavarat vastaan. 





art si 


Puisia anturamuotteja tontilla. 

Ala- ja välipohjarakenteet 


Alapohjarakenne voidaan tehdä joko maan- 
varaisena tai kantavana. Maanvaraisen ala- 
pohjan rakennekerrokset ovat esimerkiksi sa- 
laojitussora, lämmöneriste ja betoninen ala- 
pohjalaatta. Yleisin maanvarainen perusta- 
mistapa on tehdä noin 600 mm leveä antura, 
jonka päälle muurataan kevytsora- tai beto- 
niharkoista sokkeli. Rakennuksen alapuoliset 
sähkö-, vesijohto- ja viemärityöt tai niiden va- 
raukset on syytä asentaa ennen maanvaraisen 
betonilaatan valua. Laatta voidaan valaa jo 
ennen kuin vesikatto on tehty, mutta sateen 
sattuessa valun pinnasta ei saada helposti ta- 
saista. 

Kantava alapohja voi olla sokkeleiden va- 
raan tehty koolattu puinen palkisto, työmaal- 
la betonista valettu tai elementtirakenteinen. 
Elementit voivat olla puisia, betonista tehty- 
jä ontelolaattoja, kevytbetonilaatasto tai liit- 
tolaattoja, joissa käytetään useampaa materi- 
aalia yhdessä. Rossipohjalla tarkoitetaan tuu- 
lettuvaa puupalkkirakenteista tai kivimateri- 
aalista tehtyä kantavaa alapohjaa. 

Välipohjat jakavat niille tulevat kuormituk- 
set kantavien seinien kautta alempiin kanta- 
viin rakenteisiin. 

Välipohjien lämmön- ja kosteudeneristys- 
kyvyllä ei ole kovin suurta merkitystä kahden 
lämpimän sisätilan välissä. Olennaista väli- 
pohjissa on kuitenkin niiden ääneneristys- 
kyky. 


Runkotyö 


Pientalon runkotyövaiheessa valmistuvat ra- 
kennuksen kantavat rakenteet. Vaihe on hie- 
man erilainen eri runkotyypeillä (esimerkiksi 
puu, harkko tai betoni) sekä valituilla rungon 
toteutustavoilla. Pientalon runko voidaan ra- 
kentaa paikalla esimerkiksi puusta, tiilestä, 
betonista tai harkoista tai se voidaan koota 
paikalle tuotavista elementeistä. Elementti- 
ratkaisulla voidaan rungon pystytykseen työ- 





Sitä mukaa kuin runko nousee, talon muoto hahmottuu yhä paremmin. 


71 


maalla kuluvaa aikaa lyhentää. Talo voi myös 
tulla valmiina talopakettitoimituksena työ- 
maalle. 

Kivirakenteiset seinät voidaan tehdä muu- 
rattuina tiili- tai harkkoseininä, betonisina 
paikalla valaen tai elementteinä. Paikalla va- 
letut ja betonielementtiratkaisut ovat harvi- 
naisempia pientaloissa. Vaikka kivimateriaa- 
li ei lahoa, tulee rakenne suojata mm. maas- 
ta ja perustuksista nousevalta kosteudelta. 
Huokoisina materiaaleina tiilet ja harkot ime- 
vät itseensä vettä ja kuljettavat kosteutta her- 
kemmin vaurioituviin rakenteisiin. Tiiliä valit- 
taessa on paljon valinnanvaraa mm. mittojen, 
valmistustavan, värin ja pinnan muodon suh- 
teen. Harkkoja on saatavissa lämmöneristet- 
tyinä ja pontattuina, jolloin muurattu raken- 
ne on tiivis ja eristää hyvin lämpöä. 

Puurunkoiset talot tehdään paikallaraken- 
taen, määrämittaisista osista (ns. pre-cut) tai 
valmiista elementeistä. Puurungon rakenteet 
eivät saa jäädä suunnitellun maanpinnan, tu- 
levan betonivalun tai lattiatasoitteen yläpin- 
nan alapuolelle. 

Teräsrunkoiset pientalot tehdään määrä- 
mittaisista osista (pre-cut) tai elementeistä. 
Teräsrankaisen rungon, kuten muidenkin esi- 
valmistettujen rungon osien, asennuksen no- 
peus perustuu siihen, että työmaan järjeste- 
lyt ja valmius eivät haittaa rungon asennusta. 
Perustusten tulee olla valmiit ja mittatarkat. 


Vesikatto ja -katteet 


Rungon asentamisen jälkeen rakennetaan tu- 
levan rakennuksen suojaksi ulkokatto eli ns. 
vesikatto. Pientalon vesikattorakenteet voi- 
daan rakentaa paikalla tai asentaa valmii- 
na kattoristikoina. Kantavina rakenteina voi- 
daan käyttää kattoristikoita, palkkeja, ontelo- 
laattoja sekä kevytbetonilaattoja. Paloturval- 
lisuuden varmistamiseksi tiiliset savuhormit 
erotetaan puurakenteisista kattorakenteista. 

Vesikate voi olla mm. peltiä, tiiltä, bitumi- 

Runkoa tehtäessä työmaalle tarvitaan rakennustelineet. 


kermiä tai kuitusementtilevyä. Katteen valin- 
taan vaikuttaa kaavamääräysten lisäksi katto- 
kaltevuus ja katon muoto. Katemateriaali vai- 
kuttaa myös yläpohjarakenteisiin. Esimerkiksi 
tiilikaton omapaino asettaa kantaville raken- 
teille enemmän vaatimuksia ja konesaumattu 
peltikate vaatii tiheämmän koolauksen kuin 
muotolevykate. Riittävän leveällä räystäällä 
suojataan julkisivuverhous viistosateelta. 

Vesikaton ja aluskatteen asennus vaikuttaa 
koko rakennushankkeen aikatauluun, sillä ra- 
kennuksen sisätöihin päästään vasta, kun vesi- 
katto tai tiivis aluskate on asennettu. Ikkunoi- 
ta ei kannata asentaa ennen kuin katto on val- 
mis, koska sisäkarmit saattavat vaurioitua sa- 
teessa. 


Ikkunat ja ovet 


Vesikaton rakentamisen jälkeen asennetaan 
ikkunat ja ulko-ovi paikalleen. Kun nämä 
kaikki on tehty, sanotaan rakennuksen vaipan 
olevan ummessa. Silloin rakennukseen voi- 
daan laittaa lämmitys päälle ja töitä voidaan 


siirtyä tekemään sisätiloihin. Lämmitys ja kui- 
vatus edistävät rakenteiden, esimerkiksi vale- 
tun betonin kuivumista rakentamisen aikana. 
Julkisivujen pinnoittaminen, esimerkiksi tii- 
liverhous, voidaan tehdä tässä vaiheessa tai 
vasta myöhemmin. 

Usein kannattaa jättää vähintään yksi ovi 
asentamatta ja tehdä aukkoon väliaikainen 
ovi työmaan käyttöön. Tällä estetään lopulli- 
sen oven kolhiintuminen. 

Ikkunat ovat rakennuksen vaipan huonoim- 
min lämpöä eristävä rakenneosa, joten niiden 
energiatehokkuuteen, kokoon ja suuntauk- 
seen kannattaa kiinnittää huomiota jo suun- 
nittelun alkuvaiheessa. Ikkunoiden kautta ra- 
kennukseen saadaan auringonsäteilyä, joka 
pienentää valaistukseen ja lämmitykseen tar- 
vittavaa energiaa. 


Julkisivu 


Julkisivuverhous viimeistelee rakennuksen ul- 
konäön ja suojaa ulkoseinärakenteita ulkoil- 
man rasituksilta. Kaavoituksessa annetaan 
yleensä ohjeistusta tontilla käytettävistä julki- 
sivutyypeistä. Vaihtoehtojen mietinnässä kan- 





Kun ikkunat ja ovet ovat paikallaan, siirrytään sisäval- 
mistustöihin. 


Tontti työmaana 


nattaa mielessä pitää rakennus- ja elinkaari- 
kustannukset, sillä julkisivumateriaali vähitel- 
len kuluu ja kaipaa huoltoa. 

Seinärakenne ja julkisivuverhous tulee suo- 
jatariittävän leveillä räystäillä ja korkealla sok- 
kelilla, jonka viereen ja päälle kiinnitetään ve- 
deneristys. Veden kulkua rakenteeseen ei voi- 
da kuitenkaan täydellisesti estää. Tämän takia 
rakenteen tulee päästä kuivumaan ja tuulet- 
tumaan. Tästä voidaan huolehtia esimerkiksi 
siten, että julkisivun takana oleva tuuletusvä- 
li on riittävästi auki koko julkisivun matkalta. 


Sisärakenteet 


Kun rakennuksen ulkorunko on pystyssä, siir- 
rytään rakentamaan täydentäviä sisäraken- 
teita, esimerkiksi kevyitä väliseiniä ja sisäovia. 
Täydentäviin tässä vaiheessa tehtäviin raken- 
teisiin kuuluvat myös mm. hormit ja portaat. 
Pientalon sisävalmistusvaiheessa tehdään 
mm. tasoite-, maalaus-, vedeneristys-, laatoi- 
tus-, parketti- ja mattotöitä. Sisävalmistustyöt 
käsittävät tilojen pintamateriaalien laiton niin 
lattioihin, seiniin kuin kattoonkin. Myös ra- 
kenteisiin kiinnitettävät kalusteet (ns. kiinto- 





Sisävalmistustöihin kuuluu muiden muassa tilojen pin- 
tamateriaalien laitto. 

LVIS-työvaihe 


ulkopuoliset putkistot 


pohjaviemärit 


aluesähköistys 


lämpö- ja vesijohdot 
sekä viemärit 


sähköputkitukset ja 
-rasioinnit 


iv-kanavat 


sähköjohdotukset 


sähkökeskusasennukset 


lämmönjakohuoneen 
asennukset 


iv-koneasennukset 


lämmityspatterit 
sähkökalustus 
ilmastoinnin päätelaitteet 


lämpö päälle -valmius 


vesi- ja viemärikalusteet 


LVI-eristystyöt 


ilmavirtojen säätö 


ja mittaus 


luovutus 

Taulukko 15. LVIS-töiden valmiusvaatimuksia rakennustöille. Lähde: Pientalon rakentaminen. 


Edeltävät työvaiheet 


kaivannot tiivistetty ja tasoitettu, kaivot asennettu 
ja kaivojen lävistykset valmiina 


pohjan täytöt tehty, alapohjan alapuoliset rakenteet valmiit, 
seinälinjat ja lattiankorot selkeästi merkitty, kantavaan tuulettuvaan 
lattiaan ripustettaville pohjaviemäreille tehty väliaikainen kannatus 


maarakennustyöt, kunnallistekniikka, kaapeliojat 


korkomerkinnät olemassa, lävistykset auki, kannakointipohjat kunnossa, 
kevyitten väliseinien uppoasennuksissa levytys vain toisella puolella, 
alakatot levyttämättä 


kevyiden väliseinien runko ja toisen puolen levytys, roilot kiviseinissä, 
muotit valuissa, alakaton runko, rasioiden pohjat 


runko valmis, kattorakenteet valmiit, väliseinien paikat merkitty 


sähköputkitukset, rakenteet avoinna kaapeleita varten, 
pinnat valmiit pinta-asennuksia varten 


rakennustekniset työt, pinnat, sähkön syöttö keskustilaan, johdotukset 


rakenteet ja pinnat valmiit, mahdollinen kaukolämpö tuotu 
putkiurakoitsijan toimitusrajaan asti 


kiinnitysalustat ja koneiden sijoituspaikat valmiit, vesikatto valmis 
ennen huippuimurin asennusta, pellitykset tehty 


kiinnitysalustat ja -tuet kunnossa, taustat maalattu 
rasiat, maalaus- ja muut sisustustyöt, ripustukset 
kiinnitysalustat, väliseinätyöt, alakatot ja pintatyöt valmiit 


pitävä vesikate, ikkunat ja ulko-ovet, rakenteiden eristys 
pääosin tehty, lämmityskytkennät, tarkastukset pidetty 


tarvittavat aukot ja kiinnitysalustat, pintarakenteet 
ja kiintokalusteet paikallaan 


paine- ja tiivistyskokeet tehty, asennukset hyväksytty 
ja pintarakenteet valmiit 


rakennus tiivis; ovet ja ikkunat paikallaan, 
ei pölyäviä työvaiheita 


säädöt sekä omat ja viranomaistarkastukset tehty. 


Tontti työmaana 





Vedeneristys- ja laatoitustöitä. Punainen nauha on tuoreen vedeneristyskerroksen päälle tuleva vahvikenauha, jon- 
ka päälle tulee uusi vedeneristyskerros. Toisessa kuvassa laatoitusta saumanarun avulla. 


kalusteet) kuuluvat sisävalmistusvaiheen töi- 
hin. Kiintokalusteita ovat ainakin keittiön ja 
märkätilojen kalusteet ja kaapistot. Sisäval- 
mistusvaiheen päätteeksi talo on viranomais- 
tarkastuksia vaille muuttovalmis. 


LVIS-asennukset 


Oma suuri kokonaisuutensa on pientalon tek- 
nisten järjestelmien asentaminen. Näitä ovat 
ilmastointi-, vesi- ja viemäri-, lämmitys-, sähkö- 
sekä puhelinjärjestelmät (LVIST, lämpö, vesi, il- 
ma, sähkö, tekniikka). Nykyisissä pientalois- 
sa on huomattavasti enemmän teknisiä järjes- 
telmiä kuin esimerkiksi 1950-luvulla rakenne- 
tuissa taloissa. Tämä asettaa vaatimuksia mm. 
työn suunnittelulle ja yhteensovittamiselle. 
Rakennuttajan tulee asettaa vaatimukset 
ja tavoitteet LVIS-asennuksille jo hankkeen 
suunnitteluvaiheessa ja tehtävä yhteistyötä 
mahdollisen arkkitehdin ja LVIS-suunnitteli- 
joiden kanssa. Yhteistyö suunnittelijoiden vä- 
lillä on tärkeää, jotta asennukset saadaan so- 
vitettua yhteen muiden rakennustöiden ja ra- 
kennusteknisten ratkaisujen kanssa. Laite- ja 
tarvikehankinnat kuuluvat yleensä LVIS-ura- 
koihin. Jos rakennuttaja hoitaa itse hankin- 


nat, tarjouksia kannattaa pyytää useammalta 
eri toimittajalta. 

Kiinteistön vesi- ja viemärilaitteistojen asen- 
nukset (KVV-työt) suorittaa yleensä yksi asen- 
nusliike urakkana ja ilmanvaihtotyöt erillinen 
urakoitsija. Asennusliikkeen työnjohtaja toi- 
mii usein KVV-työnjohtajana vastaten asen- 
nustöistä. Hän suorittaa myös tarkastukset yh- 
dessä tarkastajien kanssa. 

Sähköjärjestelmien rakentaminen pienta- 
loihin edellyttää paikallisen sähkölaitoksen 
hyväksymää henkilöä johtamaan töitä. Jotta 
sähkötöitä päästään tekemään, on rakennus- 
teknisten töiden oltava rakenteiden ja pinto- 
jen osalta määrätyllä valmisasteella. Osa säh- 
kötöistä tulee myös tehdä ennen rakenteiden 
peittämistä. 

Sähkötöiden aikatauluttamisessa on otet- 
tava huomioon ilmanvaihtokojeiden ja läm- 
pökeskuksen valmistumisaikataulu. Sähkö- 
urakoitsijalle kuuluvat laite- ja asennustapa- 
tarkastukset sekä tarvittavat toimintakokeet 
työn aikana. Pientaloissa sähköurakoitsija te- 
kee myös sähköjärjestelmän lopputarkastuk- 
sen ennen rakennusvalvonnan pitämää lop- 
putarkastusta. 

Taulukko 16. Rakennushankkeen pääpiirteiset rakentamisvaiheet ja niiden sisältö. 


Työmaan vaihe 


Työmaan perustaminen 


Raivaus 


Maarakentaminen ja ulko- 
puoliset putki- ja sähkötyöt 


Perustukset 


Rungon pystytys 


Vaipan umpeen laittaminen 


Vesikatto 


LVIS-asennukset 


Pintalattiat 


Täydentävien rakenteiden 
tekeminen 


Julkisivu 


Sisävalmistusvaihe 


Pihatyöt 


Siivous 


Säädöt ja mittaukset 


Käytön opastus 


Rakennusvalvonnan 
tarkastukset 


Loppusiivous 


Loppukatselmus 

Vaiheen karkea sisältö 


rakennusalueen aitaaminen, sosiaalitilat 


puunkaato, kantojen poisto, pintamaan poistaminen 


maankaivu- ja täyttötyö tiivistyksineen, mahdolliset louhinta- 
tai paalutustyöt, routaeristeiden laitto, tontin tien tekeminen, 
vesi- viemäri ja sähköliittymät ym. 


anturoiden ja perusmuurin tekeminen 


talopakettitoimitus / puurungon pystyttäminen / 
rungon muuraaminen / hormit, betoniportaat 


ovet, ikkunat, lämmöneristeet 


vesikaton kantavat rakenteet, aluskate ja vesikate 


töitä tehdään rakentamisen etenemisen mukaan joka vaiheessa 


betonilattioiden valaminen 


kevyiden väliseinien tekeminen, terassit, katokset, 
takka, kevytrakenteiset portaat 


puujulkisivu heti, rappaus ensimmäisen lämmityskauden jälkeen 


tasoitus, maalaus, vesieristys, laatoitus, lattiapinnoitteet, 
ovet, listat, kalusteet, varusteet 


ilmanvaihdon testaamiseksi talo pölyttömäksi 


ilmanvaihdon säätö ja mittaus, sähköjen mittaus 


LVIS-järjestelmien opastaminen käyttäjälle 


KVV-katselmus, käyttöönottokatselmus 


siivous ja muutto 


jos ei saatu pidettyä käyttöönoton yhteydessä 
(esimerkiksi puuttuvien pihatöiden takia), pidetään 
rakennusvalvonnan loppukatselmus, kun kaikki on valmista. 


Työmaan valvonta ja johtaminen 


Viranomaiset määrittelevät rakennustyömaalla tehtäväksi tiettyjä valvonta- 
toimenpiteitä, mutta työmaalla kannattaa olla myös oma valvoja valvomassa 
laatua. Työmaan johtaja puolestaan huolehtii paitsi rakennustöiden johtamisesta, 
myös erilaisista turvallisuusasioista, lupamääräyksistä ja viranomaisyhteyksistä. 
Tässä luvussa keskitytään erilaisiin valvonta- ja johtamistehtäviin ja -vastuisiin. 


Viranomaisvalvonta 


Kunnallisia rakennusvalvontaviranomaisia o- 
vat rakennuslautakunta ja sen alainen raken- 
nusvalvontavirasto. Lautakunta mm. valvoo, 
että rakentamisessa noudatetaan maankäyt- 
tö- ja rakennuslakia sekä sen nojalla annettu- 
ja ja muita rakentamista koskevia säännöksiä 
ja määräyksiä. Lautakunta valvoo myös, ettei 
luvanvaraiseksi säädettyyn tai määrättyyn toi- 
menpiteeseen ryhdytä ilman lupaa. 

Rakennusvalvontaviranomaiset valvovat ra- 
kennustyötä katselmuksin. Rakennusluvas- 
sa määritellään katselmukset, jotka kunnan 
rakennusvalvonnan tarkastajat tulevat työ- 
maalla pitämään. Yleensä vastaava työnjoh- 
taja kutsuu tarkastajan katselmuksiin. Raken- 
nusluvan katselmuksetkaan eivät yksin rii- 
tä takaamaan, että rakennus on laadukkaas- 
ti tehty, vaan tarvitaan myös työmaalla jatku- 
vasti suoritettavaa valvontaa. Tarkastusten to- 
dentamiseksi rakennustyömaalla pidetään ra- 
kennustyön tarkastusasiakirjaa. Siihen teh- 
dään merkinnät katselmuksista, viranomais- 
ten toimittamista tarkastuksista sekä pienta- 
lorakentajan vastattavaksi määrätyistä töiden 
tarkastamisesta. Yleensä vastaava työnjohta- 
ja ja KVV-vastaava työnjohtaja täyttävät tar- 
kastusasiakirjaa ja omalla allekirjoituksellaan 
vahvistavat, että kyseinen työvaihe ja materi- 
aalit ovat ovat suunnitelmien mukaiset. 


Rakennusvalvonta voi vaatia myös valvonta- 
suunnitelman laatimista. Siinä esitetään koh- 
teessa tehtävät valvontatoimenpiteet, valvot- 
tavat rakennusvaiheet ja mainitaan valvon- 
nan suorittaja. Usein rakennushankkeeseen 
ryhtyvä ja vastaava työnjohtaja laativat val- 
vontasuunnitelman yhdessä. 


Rakennusvalvontaviranomaisten kannalta 
keskeisiä asioita laadun varmistamisessa ovat 
e aloituskokous 

e rakennustyön tarkastusasiakirja 

e valvontasuunnitelma 

e katselmukset ja tarkastukset. 


Rakennushankkeeseen ryhtyvän huolehtimisvel- 





Ympäristöministeriön ohje 
rakennustyön suorituksesta ja 
valvonnasta (YM5/601/2015) 


vollisuus merkitsee vastuuta rakentamisen kelvol- 
lisuudesta. Työn suorituksen valvonta ja työn tar- 
kastaminen ovat rakennushankkeeseen ryhtyvän 
huolehtimisvelvollisuuden ulottuvuuksia. Käytän- 
nössä rakennushankkeeseen ryhtyvä täyttää huo- 
lehtimisvelvollisuutensa hankkimalla hankkeen 
suunnitteluun, toteutukseen ja tarkastukseen 
riittävän asiantuntemuksen yksityisoikeudellisin 


sopimuksin. 

Taulukko 17. Uudisrakentamisen katselmukset ja tarkastukset. 


Katselmus tai tarkastus 


rakennuksen paikan ja 
korkeusaseman merkitseminen 


aloituskokous 
pohjakatselmus 


sijaintikatselmus 


salaojakatselmus 


perustuskatselmus 


rakennekatselmus 


hormikatselmus 


pintavesikatselmus 


KVV- ja IV-katselmukset 


sähkötarkastus 


lämmityslaitteiston katselmus 


osaloppukatselmus (käyttöönottokatselmus) 


loppukatselmus 


Milloin 


ennen rakentamisen aloittamista 


ennen rakentamisen aloittamista 
kun perustuksen kaivaminen ja louhinta on tehty 


kun rakennuksen perustustyöt tai sitä 
vastaava rakentamisvaihe on valmis 


kun salaojat on asennettu, kuitenkin 
ennen niiden peittämistä 


ennen täyttötöitä, kun perustustyö on loppuun saatettu 


kun rakennuksen runko ja muut kantavat rakenteet 
on tehty ja rakenteet ovat vielä näkyvissä eikä 
sisävalmistusvaiheeseen ole ryhdytty 


kun hormit on muurattu tai muuten valmiit, 
kuitenkin ennen hormien rappausta 


kun tontin pinta on suunnitelmien mukaiseksi muotoiltu 
ja katto- sekä pintavesien pois johtaminen järjestetty 


katselmukset tai tarkastukset kussakin seuraavista vaiheista: 
ulkoviemärit, ohjaviemärit, vesijohtojen painetarkastus 
(urakoitsija tekee), KVV- ja IV-loppukatselmus 


käyttöönottotarkastus urakoitsijan toimesta. 


kun öljylämmityslaitteisto tai 
kaukolämmönvaihdin on asennettu. 


ennen rakennuksen tai sen osan käyttöönottamista 


rakennuksen ja piha-alueiden valmistuttua, jolloin 
myös kaikkien muiden rakennuslupapäätöksessä 
mainittujen katselmusten on oltava pidettynä. 


Rakentamista koskevia keskeisiä säädöksiä ovat maankäyttö- ja rakennuslaki (132/1999, MRL) 


ja maankäyttö- ja rakennusasetus (895/1999, MRA). Lisäksi rakentamista koskevia säännöksiä 


on ympäristöministeriön asetuksissa. Rakentamisen valvontaa käsittelee ympäristöministeriön 


ohje rakennustyön suorituksesta ja valvonnasta (YM5/601/2015). 

Katselmuksen pitäminen 

edellyttää yleensä, että 

e vastaava työnjohtaja ja muut 
sovitut vastuuhenkilöt ovat paikalla 
rakennuslupaan liittyvät 
pääpiirustukset ovat käytettävissä 
katselmukseen liittyvät, rakennus- 
valvonnan leimalla varustetut 
erityispiirustukset, selvitykset ja 
muut asiakirjat ovat käytettävissä 
työvaiheeseen liittyvät tarkastukset 
ja selvitykset on ennalta tehty 
havaittujen epäkohtien tai 
puutteiden johdosta edellytetyt 
toimenpiteet on tehty 
tarkastusasiakirja on asianmukaisesti 
täytetty ja käytettävissä. 


Työmaalla tapahtuva valvonta 


Viranomainen tarkastaa katselmuksissaan, et- 
tä sovitut valvontatoimenpiteet on tehty. Vi- 
ranomaisten tekemät katselmukset eivät kui- 


Taulukko 18. Valvontaan osallistuvat osapuolet. 
Osapuoli 


Työmaan vastaava työnjohtaja 


tenkaan takaa yksinään rakentamisen laatua. 
Pientalon rakennuttajan kannattaakin järjes- 
tää työmaalle myös oma valvoja valvomaan 
tarkemmin rakentamisen laatua. Valvojana 
voi toimia kuka vain asian osaava ammattilai- 
nen, usein työmaan vastaava työnjohtaja toi- 
mii myös työmaan valvojana. Mikäli vastaava 
työnjohtaja on työmaalla urakoitsijan edusta- 
ja, kannattaa palkata oma erillinen valvoja. 

Yleisten sopimusehtojen mukaan rakennut- 
tajan valvonta ei rajoita eikä vähennä urakoit- 
sijan sopimuksenmukaista vastuuta lopputu- 
loksesta. Urakoitsijan tulee siis osaltaan huo- 
lehtia lopputuotteen hyvästä laadusta. Tästä 
huolimatta valvontatyöhön kuuluu olennai- 
sesti työn kuluessa tapahtuvaa aineiden ja tar- 
vikkeiden, työsuoritusten ja työmenetelmien 
hyväksymistä. Valvojalla tulee olla mahdolli- 
suus tarkastaa kaikki piiloon jäävät rakenteet 
ennen niiden peittämistä. 

Valvojan on hyvä dokumentoida kirjallisesti 
ja valokuvin kaikki tarkastukset. Urakoitsijan 
on pyydettävä vastaava työnjohtaja ja mah- 


Tehtävät 


Työmaan vastaava työnjohtaja valvoo osaltaan töiden 


toteutusta. Hän johtaa rakennustyötä ja vastaa, että 
rakennushankkeeseen ryhtyvälle säädetyt ja määrätyt 
toimenpiteet tehdään. 


Kiinteistön vesi- ja viemärilaitteistojen 
työnjohtaja (KVV-työnjohtaja) 


Pääsuunnittelija 


KVV-työnjohtaja valvoo osaltaan töiden toteutusta. 
Hän vastaa vesi- ja viemärilaitteiden asennuksista. 


Rakennuksen suunnittelun kokonaisuudesta vastaa 


pääsuunnittelija. Hän huolehtii siitä, että rakennus- 
suunnitelma ja erityissuunnitelmat muodostavat 
kokonaisuuden, joka täyttää sille asetetut vaatimukset. 
Pääsuunnittelijan toimeksiantoon voidaan sisällyttää 
osallistuminen työmaalla tehtävään valvontaan 

ja tarkastuksiin. 


Rakennuttajan valvoja 


Mikäli vastaava työnjohtaja on urakoitsijana 


työmaalla, rakennuttajan kannattaa palkata 
erillinen valvoja työmaalle. 

dollinen erillinen valvoja tarkastamaan raken- 
teet ennen niiden peittämistä. Kattava raken- 
teiden tarkastus tarkoittaa valvojan käyntejä 
työmaalla 1-5 kertaa viikossa riippuen työvai- 
heesta. 


Työmaavalvonnan RT-ohjekortteja 
RT 16-11121 Talonrakennustyön 
työmaavalvonnan tehtäväluettelo 2013 

RT 16-11123 Talotekniikkatöiden valvonnan 
tehtäväluettelo 2013 

RT 16-11122 Maa- ja vesirakennustyön 
työmaavalvonnan tehtäväluettelo 2013. 


Työmaakokoukset 


Oleellinen osa rakentamisen valvontaa ovat 
työmaakokoukset. Työmaakokouksissa on hy- 
vä olla läsnä niin rakennusvaiheen suunnitte- 
lijat kuin toteuttajatkin. 


Työmaakokouksissa käsiteltäviä asioita ovat 

e työmaan edistyminen ja aikataulut 

e eri urakoitsijoiden yhteistoiminta ja 
töiden yhteensovittaminen 

e suunnitelmien yksityiskohtien 
täsmennykset ja tarvittavista 
lisäsuunnitelmista sopiminen 

e valmistuneet työ- ja osasuoritukset 
sekä korjaus- ja täydennystarpeista 
päättäminen 

e muutos-, parannus- ja lisäysehdotukset 
eri osapuolilta 

e työntekijöiden lukumäärä ja 
siinä tapahtuneet muutokset. 


Kokouksen tapahtumista ja päätöksistä laadi- 
taan pöytäkirja. Pöytäkirja tarkastetaan ja al- 
lekirjoitetaan yleensä seuraavassa kokoukses- 
sa. Kokouspöytäkirjat on syytä säilyttää huo- 
lellisesti, sillä niistä nähdään mitä asioista on 
työn aikana sovittu. Päätöksistä tarvitaan tie- 
toa esimerkiksi vastaanotto- ja takuutarkas- 
tusten yhteydessä. 

Rakennustuotteiden tarkastaminen 


Materiaalien ja rakennustuotteiden kelpoi- 
suus tulee selvittää jo suunnitelmia laaditta- 
essa. CE-merkintä on ensisijainen tapa osoit- 
taa rakennustuotteen ominaisuudet. Merkin- 
tä ei kuitenkaan takaa, että tuotetta käytet- 
täessä rakennuksen turvallisuudelle ja terveel- 
lisyydelle asetetut vaatimukset täyttyisivät. 
Tuotteen ilmoitettuja ominaisuuksia tulee ai- 
na verrata Suomessa ja suunnitelmissa asetet- 
tuihin vaatimuksiin. 

Rakennustuotteen kelpoisuuden osoitta- 
minen on ensisijaisesti rakennushankkeeseen 
ryhtyvän vastuulla. Tuote on kelpoinen, kun 
se on suunnitelmanmukaisessa käyttötarkoi- 
tuksessaan sille soveltuvissa olosuhteissa. Vas- 
taavan työnjohtajan on huolehdittava, ettei 
tuotetta asenneta rakennukseen ennen kuin 
tuotteen kelpoisuus suunniteltuun tarkoituk- 
seen on varmistettu. 

Tuotteen CE-merkinnän asiakirjoineen tu- 
lee olla kunnossa. CE-merkintätietojen tulee 
osoittaa tuotteen täyttävän sille asetetut vi- 
ranomaisvaatimukset ja tuotteen täytyy täyt- 
tää tilaajan omat vaatimukset. Työnjohtajan 
on huolehdittava myös, että kelpoisuuden 
osoittamiseen liittyvät asiakirjat sekä asen- 
nus-, käyttö- ja huolto-ohjeet arkistoidaan ja 
säilytetään työmaalla. 


Työvaiheiden tarkastaminen 


Työvaiheet tarkastetaan ja hyväksytään kun- 
kin vaiheen valmistuttua. Piiloon jäävät työ- 
vaiheet tarkastetaan ennen niiden päälle tu- 
levan kerroksen asennusta. Jotkut työvaiheet 
voivat myös edellyttää silmämääräisen tarkas- 
tamisen lisäksi mittauksia ennen töiden jatka- 
mista. Esimerkiksi betonilattian kosteuspitoi- 
suus tulee tarkastaa ennen sen pinnoittamista. 
Valvonnan vaatimusten ja urakoitsijan toi- 
menpiteiden on perustuttava urakkasopimus- 
asiakirjoihin. Tulkintakysymyksissä on pyrittä- 
vä löytämään urakka-asiakirjojen henkeen ja 
kohtuullisuuteen perustuva ratkaisu. 


Työn viivästyminen 
Urakkasopimukseen kannattaa kirjata myö- 
hästymissakot urakan viivästymisestä. 
Rakennusurakan yleisten sopimusehtojen 
mukainen myöhästymissakko on pientalon 
urakoissa erittäin pieni, joten sakko kannat- 
taa asettaa euromääräisenä. Yleisin myöhäs- 
tymissakko on prosentti/viikko ja maksimis- 
saan 10 viikkoa. Muutakin korvausta voi saa- 
da, mutta vain jos myöhästymisestä on aiheu- 
tunut todellista haittaa, jonka voi näyttää to- 
teen. Tällaisia voivat olla esimerkiksi muuton 
viivästymisestä aiheutuvat tai ylimääräiset 
suojaus- ja tarkastuskustannukset. 


Laatuvirheet 


Rakentamisessa laatu määritellään pääasias- 
sa mitattavien suureiden ja laatumääräysten 
kautta. Tyypilliset virheet on määräysten kaut- 
ta helppo havaita ja perustella. Selvästi mitat- 
tavissa olevia laatuvirheitä ovat esimerkiksi 
ruuvien puuttuminen, kolhut, väärään paik- 
kaan asennetut lista yms. Hankalampia laatu- 
asioita ovat esimerkiksi pinnan laatu ja mah- 
dolliset värierot. Tällöin lopputuotteen laa- 
tu on usein mielikuva eikä mitattavissa oleva 
asia. Hyvänä käytäntönä on tehdä etukäteen 
asiasta malli, johon lopputulosta sitten verra- 
taan. Erillistä mallia ei tarvita, jos työn alussa 
sovitaan ensimmäisenä tehtävä huone malli- 
huoneeksi, johon loppuja huoneita verrataan. 

Tavarantoimittajalla on oikeus ja velvolli- 
suus korjata virhe. Tilaaja ja toimittaja voivat 
myös sopia, että virhe jätetään korjaamatta ja 
että tilaaja saa hyvityksenä virheen haittaa tai 
arvoa vastaavan korvauksen. Usein toimittajat 
haluavat ensisijaisesti korjata virheen kuin so- 
pia sen rahallisesta merkityksestä. 


Tarkastusasiakirja 


Maankäyttö- ja rakennuslaki edellyttää tar- 
kastusasiakirjan pitämistä (MRL 150 f 8). Sii- 


hen tehdään merkinnät katselmuksista, viran- 
omaisen toimittamista tarkastuksista sekä yk- 
sityisen vastattaviksi määrätyistä työn suori- 
tuksen tarkastuksista. Rakennushankkeeseen 
ryhtyvän tulee huolehtia, että vastaava työn- 
johtaja pitää työmaalla ajan tasalla olevaa tar- 
kastusasiakirjaa. 

Tarkastusasiakirjan pitämisestä tehdään 
merkintä loppukatselmuspöytäkirjaan ja sen 
yhteenveto arkistoidaan myös rakennusval- 
vontavirastossa rakennuksen lupa-asiakirjo- 
jen yhteyteen. 


Työmaapäiväkirja 

Viranomaisten vaatiman tarkastusasiakirjan 
lisäksi työmaalla on hyvä pitää työmaapäi- 
väkirjaa, johon merkitään rakentamisen olo- 
suhteisiin, hankintoihin ja työsuorituksiin liit- 
tyviä asioita. Merkinnät kirjaan tekee yleensä 
työmaan vastaava työnjohtaja. Myös työmaa- 
päiväkirja on hyvä tarkastusväline esimerkiksi 
lopputarkastuksessa. 


Päivittäin työmaapäiväkirjaan merkitään 

päivämäärän ja säätilan lisäksi mm. 

e kunkin työn tilanne ja työvaihe 

e töitä haittaavat häiriöt, 
niiden ajankohdat ja vaikutukset 

e tarvike-erien tilaukset, niiden 
saapuminen sekä varastointi ja 
suojaustoimet 

e suunnitelmien tilaukset ja 
niiden saapuminen työmaalle 

e merkittävät tapahtumat 
eri urakoitsijoiden töissä 

e muutos- ja lisätöiden kirjallisten 
tai suullisten määräysten saaminen 

e eri urakoitsijoiden ja rakennuttajan 
huomautukset ja muistutukset 

e maksuerien maksukelpoisuus, 
saapuneet laskut ja niiden maksaminen 
sekä muut työmaan talouteen 
liittyvät seikat. 

Mallit 


Urakka-asiakirjoissa voidaan urakoitsijoiden 
tehtäväksi määrätä laatukokeita, mallikappa- 
leita ja työmalleja tms. Mikäli suunnitelmissa 
ja asiakirjoissa ei ole esitetty selviä vaatimuk- 
sia jonkin suorituksen lopputulokselle, on hy- 
vä tehdä malli tai työnäyte laatutason mää- 
rittelyä varten. Malleja voidaan tehdä esimer- 
kiksi muurauksesta, erilaisista pintakäsittelyis- 
tä, ovien ja ikkunoiden asennuksista, heloi- 
tuksista tai elementtien asennuksesta. 


Käyttö- ja huolto-ohje 
Käyttö- ja huolto-ohjeet niin teknisistä lait- 
teista ja järjestelmistä kuin myös käytetyistä 
rakennusmateriaaleista ja tarvikkeista on syy- 
tä ottaa talteen. Tällaisia ovat esimerkiksi il- 
manvaihtojärjestelmän huolto-ohjeet ja lat- 
tiapintamateriaalien hoito-ohjeet. Tavaran- 
toimittajien ja urakoitsijoiden tuotekohtai- 
set hoito-, huolto- ja kunnossapito-ohjeet lii- 
tetään rakennuksen käyttö- ja huolto-ohjee- 
seen. Sen tulee sisältää myös ohjeita siitä, mi- 
tä toimenpiteitä talon kunnossapito edellyt- 
tää ja kuinka usein toimenpiteitä tulee tehdä. 
Rakennuksen käyttö- ja huolto-ohjeesta on 
säädetty maankäyttö- ja rakennuslaissa (117 
i 8) sekä Suomen rakentamismääräyskokoel- 
man osassa A4 (2000). 


Oleellisia hankkeen eri vaiheissa 

koottavia tietoja ja ohjeita ovat 

e kaikki suunnitelmat päivitettyinä 
rakennusaikaisin muutoksin 

e huollettavat kohteet ja niiden 
sijainti merkittynä suunnitelmiin 

e takuutodistukset, rakennustuotteen 
kelpoisuustodistukset ja hoito-ohjeet 
materiaaleista ja laitteista 

e salaojien ja varsinkin kosteudelle 
alttiiden rakenteiden, kuten katteen, 
ulkoseinien ja -märkätilojen rakennus- 
aikaiset tarkastustoimenpiteet ja 

ajankohdat, käyttö- ja huolto-ohjeet 
sekä todennäköinen uusimisikä 
LVIS-järjestelmien laitetiedot sekä 
käyttö- ja huolto-ohjeet 

lämmön, sähkön, veden, yms. 
vuosikulutusten tavoitearvot sekä 
ohjeet käytön ja kulutuksen seurannasta 
huolto- ja tarkastuspäiväkirja. 


Työmaan johtaminen 


Työmaan johtaminen ei ole pelkästään raken- 
nustyön johtamista, vaan siihen liittyy paljon 
myös rakennuksen loppukäyttäjän turvalli- 
suuden ja terveydellisten olojen varmistamis- 
ta sekä lupamääräyksistä ja viranomaisyhteyk- 
sistä huolehtimista. Tehtävät kuuluvat työ- 
maan vastaavalle työnjohtajalle. Menestyksel- 
linen työmaan johtaminen edellyttääkin pait- 
si rakennustyön tuntemusta myös tarpeellisia 
tietoja rakentamista koskevista säädöksistä, 
määräyksistä ja ohjeista. 


Perussäännökset vastaavan työnjoh- 
tajan tehtävistä ovat MRL 122 8:n 2 

ja 3 momentissa. Vastaavan työnjohta- 
jan tehtävistä on tarkempia säännök- 
siä MRA 73 8:ssä. Vastaavan työnjoh- 
tajan ja erityisalan työnjohtajan teh- 
tävistä ja vastuista on myös säädetty 
ympäristöministeriön ohjeessa raken- 
nustyön suorituksesta ja valvonnasta 
(YM5/601/2015). 


Vastaavan työnjohtajan velvollisuudet 


Vastaavan työnjohtajan velvollisuutena on ra- 
kennustyömaalla huolehtia osaltaan siitä, et- 
tä rakennushankkeeseen ryhtyvälle sääde- 
tyt ja määrätyt tehtävät suoritetaan. Vastaa- 
van työnjohtajan velvoitteet ja vastuu alka- 





MRA 73 § 
Vastaavan työnjohtajan 
tehtävät 


Vastaavan työnjohtajan on huolehdittava hank- 
keen laadun ja laajuuden edellyttämällä taval- 
la, että; 

1) viranomaiskatselmukset pyydetään riittävän 
ajoissa ja tarkastukset ja toimenpiteet tehdään 
asianmukaisissa työvaiheissa; 

2) rakennustyömaalla ovat käytettävissä hyväk- 
sytyt pääpiirustukset, tarvittavat erityissuunni- 
telmat, rakennustyön tarkastusasiakirja ja muut 
asiakirjat; 

3) tarvittavat selvitykset rakennushankkeen riskil- 
lisistä vaiheista ja haitallisista vaikutuksista ovat 
tehdyt; 

4) ennen rakennustyön aloittamista ja sen aikana 
ryhdytään tarpeellisiin toimenpiteisiin rakennus- 
työn riskien ja haittojen välttämiseksi; 

5) rakennustyön aikana ryhdytään tarpeellisiin 
toimenpiteisiin havaittujen puutteiden tai virhei- 
den johdosta; 

6) rakennustyössä on rakennustyön vaativuuden 
edellyttämä eritysalan työnjohtaja, joka hoitaa 


hänelle säädetyt tehtävänsä. 


Sen lisäksi, mitä 1 momentissa säädetään, vastaa- 
van työnjohtajan on korjaus- ja muutostyön laa- 
dun ja laajuuden edellyttämällä tavalla rakennus- 
työn aikana huolehdittava rakenteita avattaessa 
ja purettaessa ilmi tulleiden seikkojen huomioon 
ottamisesta rakennustyössä. 

Mitä 1 momentin 1-5 kohdassa ja 2 momentissa 
säädetään vastaavasta työnjohtajasta, sovelletaan 


myös erityisalan työnjohtajaan. 








vat, kun hänet on hakemuksesta työnjohta- 
jaksi hyväksytty tai ilmoitus työnjohtajana toi- 
mimisesta on jätetty. Vastaavan työnjohtajal- 
le kuuluvat ne tehtävät, jotka hänen kanssaan 
on sovittu hänelle kuuluviksi. 


Työmaan valvonta ja johtaminen 


Vastaavan työnjohtajan ja erityisalan työn- 
johtajan hyväksyy kunnan rakennusvalvonta- 
viranomainen. Vastaavan työnjohtajan tulee 
huolehtia siitä, että erityisalojen työnjohta- 
jat hoitavat heille säädetyt ja määrätyt tehtä- 
vänsä. Vastaavalla työnjohtajalla on myös ra- 
kentamisen laatuun vaikuttavissa kysymyksis- 
sä keskeinen asema. Hän myös huolehtii, et- 
tä rakennustyömaalla pidetään rakennustyön 
tarkastusasiakirjaa. 

Huomioi, että vastaavalle työnjohtajalle ei 
kuulu työmaan turvallisuudesta huolehtimi- 
nen tehtävänä ellei siitä ole hänen kanssaan 
erikseen kirjallisesti sovittu. Työturvallisuudes- 
ta huolehtiminen kuuluu lain mukaan raken- 
nuttajalle. 

Vastaavan työnjohtajan tehtävät ja vastuu 
päättyvät, kun rakennusvalvontaviranomais- 
ten lopputarkastus on pidetty. Vastuu päättyy 
myös, kun kirjallinen vapautus on pyydetty tai 
toinen henkilö on hyväksytty vastaavan työn- 
johtajan tilalle. 





Maankäyttö- ja 
rakennuslaki, MRL 122 § 
Vastaava työnjohtaja 


Rakennuslupaa edellyttävässä rakennustyössä on 


oltava rakennustyötä johtava vastaava työnjohtaja. 


Vastaavan työnjohtajan on vastattava rakennus- 
työn kokonaisuudesta ja laadusta sekä huolehdit- 
tava, että rakennustyö tehdään myönnetyn luvan, 
rakentamista koskevien säännösten ja määräysten 


sekä hyvän rakennustavan mukaisesti. 


Vastaavan työnjohtajan on huolehdittava, että ra- 
kennustyön aloittamisesta ilmoitetaan rakennusval- 
vontaviranomaiselle ja että rakennustyön tarkastus- 


asiakirja pidetään rakennustyömaalla ajan tasalla. 

Eri vaiheiden aikataulut 


Rakentamisvaiheesta laadittavaan aikatau- 
luun merkitään jokainen työvaihe ja työmaan 
edistymisen kannalta tärkeät materiaalitoimi- 
tukset ja kriittiset pisteet. Tällaisia ovat mm. 
kaukolämmön liittymä, vesikatto valmis, vaip- 
pa ummessa, pintalattia valettu, lämmitys 
päällä, säädöt ja mittaukset sekä käyttöönot- 
tokatselmus. Jaottelua tarkennetaan samal- 
la, kun laaditaan hankinta-aikataulu. Kun ai- 
kataulun tehtävät jaotellaan riittävän pieniin 
osiin, sujuu työmaan aikataulun ja tehtävien 
etenemisen valvominen helpommin. 

Työn sujuvan etenemisen kannalta on tär- 
keätä sopia huolella eri urakoiden liittymiset 
toisiinsa — eli mikä on yhden urakan loppu ja 
seuraavan alku. Nämä urakoiden liittymiset 
aiheuttavat työmaalla suurimpia riitatapauk- 
sia. Edellinen urakka otetaan vastaan urakoit- 
sijalta viikkoa tai kahta ennen kuin seuraava 
urakoitsija aloittaa, jolloin mahdollisten vi- 
kojen korjaamiselle jää aikaa. Seuraava ura- 
koitsija kannattaa ottaa mukaan tähän työn 
luovutukseen, jolloin työtä jatkava urakoitsi- 
ja voi esittää korjausvaateensa, jos edellisissä 
työvaiheissa on moitittavaa. 

Työvaiheiden väliin on aina syytä jättää va- 
ralta aikaa joitakin päiviä tai viikkoja. Jos esi- 
merkiksi maanrakennustöissä tulee yllätyksiä, 
se aiheuttaa perustustöiden aloituksen siirty- 
misen. Perustustöissä aikataulua ei saada ku- 
rottua umpeen ylitöilläkään, jolloin voidaan 
joutua maksamaan suuret sakot talopaket- 
titoimittajalle. Talopakettitoimitus voi myös 
siirtyä kuukausilla eteenpäin asennusryhmän 
muiden töiden takia. Ajallisiin riskeihin pitää 
varautua jokaisessa työvaiheessa. 

Omakotitalotyömaalla on yleensä 2-6 ura- 
koitsijaa yhtä aikaa töissä. Yleisaikataulussa 
on määritetty kunkin urakan töiden aikatau- 
lu, mutta varsinainen töiden yhteensovitta- 
minen tapahtuu työmaalla yhteisesti sopimal- 
la. Lisäksi työn aikana ja erityisesti työmaako- 
kouksissa tulee varmistaa, että urakka on val- 


84 


mistumassa ajallaan. Jos huomataan, että so- 
vitusta aikataulusta poiketaan, ongelmaan 
puututaan heti, eikä vasta valmistuspäivä- 
määrän lähestyessä. Selvitetään, mistä viive 
johtuu ja korjataan ongelma. Tarpeen mu- 
kaan urakoitsijaa on pyydettävä lisäämään 
miehitystä tai muuten kuromaan aikataulu- 
viive umpeen. 

Jos yksi urakoitsija ei pidä sovittua aikatau- 
lua, aiheuttaa se yleensä koko työmaan työ- 
järjestyksen muutoksen ja mahdollisesti ai- 
kataulun venymisen. Rakentamisessa yksi työ 
vaikuttaa yleensä useaan muuhun työhön tai 
jopa kaikkiin työmaan tapahtumiin, joten on 
tärkeää, että kaikki osapuolet sitoutuvat yh- 
dessä sovittuihin aikatauluihin. 


Töiden viimeistely ja tarkastus 


Töiden vastaanotto voidaan tehdä vaiheit- 
tain työn etenemisen mukaan. Vastaanotol- 
la tarkoitetaan, että tilaaja hyväksyy tehdyn 
työsuorituksen ja töitä voidaan jatkaa siitä 
eteenpäin. Koko urakan vastaanotossa tode- 
taan urakan työ tehdyksi ja hyväksytyksi. Ko- 
ko urakan vastaanotossa voidaan tarkistaa 
enää lopullisia pintoja tai asennusten toimi- 
vuutta. Työn varsinainen valvonta ja laadun- 
varmistus on tehtävä työn aikana. Vastaanot- 
totarkastuksessa todetaan, miltä osin työ on 
tullut sopimuksen ja sopimusasiakirjojen (pii- 
rustukset ja työselostukset) mukaiseen kun- 
toon ja mitä puutteita työssä mahdollisesti on 
havaittu. Asioita on huomattavasti helpompi 
tarkastaa, kun yhteinen sopimus on paperilla. 

Vastaanottotarkastuksessa puutteet ja vir- 
heet kirjataan puuteluetteloksi. Tarkastukses- 
sa sovitaan myös siitä, miten ja mihin mennes- 
sä havaitut puutteet korjataan, ja onko niiden 
osalta vielä tarpeen pitää erillinen jälkitarkas- 
tus. Vastaanottotarkastuksesta laaditaan tar- 
kastuspöytäkirja, jonka kumpikin osapuoli — 
tilaaja ja työn tekijä — hyväksyvät allekirjoi- 
tuksellaan. 


Hyväksytyn koko työn vastaanottotarkas- 
tuksen jälkeen urakoitsija lähettää tavallises- 
ti loppulaskun vielä saamatta olevista mak- 
sueristä. Suositeltavaa on, että loppumaksu 
maksetaan, kun työ on vastaanottotarkastuk- 
sessa todettu hyväksytysti vastaanotetuksi ja 
puutteet korjatuiksi. Vastaanottotarkastuk- 
sen jälkeen on myös syytä pitää urakan talou- 
dellinen loppuselvitys, jossa sopijapuolten vä- 
liset tilisuhteet selvitetään. 

Kun sisävalmistustyöt ovat valmiit, voidaan 
pitää sisävalmistustöiden vastaanottotarkas- 
tus. Sisävalmistustöiden laatu arvioidaan nor- 
maalissa valaistuksessa parin metrin etäisyy- 
deltä. Mahdollisten puutteiden korjaaminen 
on nopeampaa ja helpompaa, kun talossa ei 
vielä asuta tai siellä ei ole vielä huonekaluja. 
Loppusiivousta ei kannata sopia samalle päi- 
välle kuin sisävalmistustöiden urakoiden val- 
mistuminen on sovittu. Tällöin ei jää aikaa 
vastaanottotarkastuksissa havaittujen puut- 
teiden ja virheiden korjaamiseen. 

Ennen —LVIS-järjestelmien käyttöönottoa 
pientaloissa tehdään toimintakokeita, tarkis- 
tusmittauksia, koekäyttöjä ja säätöjä. Työn 
suorituksen tarkastaminen ja hyväksyminen 
on tehtävä heti, kun se on mahdollista, sillä 
peittoon jäävät suoritukset on tarkastettava 
ennen niiden päälle tulevaa rakennetta. Toi- 
mintakokeilla varmistetaan, että tiloihin on 
asennettu piirustusten ja työselitysten edel- 
lyttämät laitteet. 

Tarkistusmittauksista tehdään aina mitta- 
uspöytäkirjat. Koekäytöllä tarkistetaan ura- 
koitsijoiden suorittamat työt. LVIS-urakoitsijat 
luovuttavat rakennuttajalle koekäyttöä var- 
ten järjestelmien säätö- ja virityspöytäkirjat. 


Ty 


y 


ömaan valvonta ja johtaminen 








Rakentamiskauden muistilista 
Rakennushankkeeseen ryhtyvän teh- 
tävät rakentamisen aikana ohjetie- 
doston RT10-10833 mukaan. Tehtävä- 
luetteloon on tummennetulla tekstillä 
merkitty ne tehtävät, jotka lain nojalla 
kuuluvat asianomaiselle osapuolelle ja 
siten liittyvät suoranaisesti viranomais- 
valvontaan. 

Muistilista suunnittelukauden tehtä- 
vistä on sivulla 49 ja rakennuksen val- 
mistumisen jälkeisen takuuajan tehtä- 
vistä sivulla 91. 


e Aloituskokouksen koolle kutsuminen 


RT10-10833 Rakennushank- 
keeseen ryhtyvän tehtävät 
rakentamisen aikana 


ja siihen osallistuminen 

e Aloituskokouksessa rakennushankkeeseen 
ryhtyvälle määriteltyjen tehtävien 
hoitaminen 

e Muutos- ja täydennyssuunnittelun 
tilaaminen ja seuraaminen 

e Yhteistyö pääsuunnittelijan ja 
vastaavan työnjohtajan kanssa 

e Urakoitsijoiden valitseminen 

e Tarvittavien vakuutusten ottaminen 
(esim. vastuuvakuutus, rakennustyövakuutus, 
tapaturmavakuutus ja muu lakisääteinen 
vakuuttaminen) ja vakuutuksista tiedotta- 
minen muille hankkeen osapuolille 

e Asiantuntijoiden palautteiden ja raportoin 
tien vaatimat toimenpiteet 

e Kokonaisaikataulun seuraaminen 

e Omien hankintojen ja urakkasopimusten 
täyttymisen seuraaminen ja valvominen 

e Käyttö- ja huolto-ohjeen (huoltokirjan) 
laatimisesta huolehtiminen yhdessä 


pääsuunnittelijan kanssa. 

Rakennuksen valmistuminen 


Kun talon piha on tyhjentynyt työkoneista ja rakennusmateriaaleista, 
voidaan aloittaa pihatyöt ja alkaa suunnitella taloon muuttamista. 
Ennen muuttoa eli rakennuksen käyttöönottoa talo on kuitenkin 
otettava vastaan eri urakoitsijoilta ja toteuttajilta. Myös rakennus- 
valvontaviranomaisten on hyväksyttävä rakennus käyttöön. 


Milloin voi muuttaa? 


Virallisesti rakennuksen voi ottaa käyttöön 
ja sinne voi muuttaa, kun rakennusvalvon- 
taviranomainen on hyväksynyt rakennuksen 
loppukatselmuksessa tai osittaisessa loppu- 
katselmuksessa. Puolivalmiiseen taloon ei pi- 
dä muuttaa, vaan kaikki sisäpuoliset työt tu- 
lee olla tehtyä ennen loppusiivousta. Jo ennen 





Maankäyttö- ja 
rakennuslaki 
(MRL) 153 § 


Rakennusta tai sen osaa ei saa ottaa käyttöön 
ennen kuin rakennusvalvontaviranomainen on 
hyväksynyt sen loppukatselmuksessa käyttöön 


otettavaksi. 


153 a 8: 
Rakennusvalvontaviranomainen voi hyväksyä 
rakennuksen tai sen osan käyttöön otettavaksi 


myös osittaisessa loppukatselmuksessa. 


Rakennushankkeeseen ryhtyvän on haettava 
loppukatselmusta myönnetyn luvan voimassaolo- 
aikana myös silloin, kun rakennus tai sen osa 
hyväksytään käyttöön otettavaksi osittaisessa 


loppukatselmuksessa. 

loppusiivoustakin talo täytyy siivota pölyttö- 
mäksi, jotta ilmanvaihto voidaan käynnistää 
mittausta ja säätöä varten. 


Osittainen loppukatselmus 
eli käyttöönottokatselmus 


Osittainen loppukatselmus eli käyttöönotto- 
katselmus voidaan pitää esimerkiksi silloin, 
kun rakennus on muuten valmis, mutta piha- 
työt tai julkisivujen viimeistelytyöt ovat vielä 
kesken. Käyttöön hyväksyttävän osan on kui- 
tenkin jo täytettävä kaikki turvallisuuteen ja 
terveellisyyteen liittyvät rakentamismääräyk- 
set. Käyttöön hyväksyttävän osan tulee myös 
olla erotettu työmaaksi jäävästä osasta, eikä 
esimerkiksi työmaapöly saa päästä sinne. 

On myös huolehdittava siitä, ettei koste- 
us tai muu haitta pääse turmelemaan raken- 
nusta esimerkiksi mahdollisten julkisivutöiden 
keskeneräisyyden vuoksi. Rakennuksen julki- 
sivun tuleekin olla valmis vähäisiä viimeiste- 
lytöitä lukuun ottamatta ennen rakennuksen 
käyttöön hyväksymistä. Rakennusvalvontavi- 
ranomainen tarvittaessa määrää, miltä osin 
julkisivu- ja pihatöiden tulee olla valmiit en- 
nen rakennuksen käyttöön hyväksymistä. 

Rakennusvalvontaviranomainen asettaa lop- 
pukatselmuksessa määräajan niiden töiden 
loppuunsaattamiselle, joiden viivästyminen voi 
aiheuttaa kohtuutonta haittaa tai häiriöitä ra- 
kennuksen käyttäjille tai muulle ympäristölle. 


Yksityiskohtien viimeistelyä. 


Loppukatselmus 


Loppukatselmus tilataan hyvissä ajoin raken- 
nusvalvonnalta. Loppukatselmus pidetään 
mahdollisimman pian osittaisen loppukatsel- 
muksen jälkeen. 

Loppukatselmusta haettaessa tulee raken- 
nuksen käyttö- ja huolto-ohjeen olla riittäväs- 
sä laajuudessa valmis ja luovutettavissa raken- 
nuksen omistajalle. Katselmusta on haettava 
luvan voimassaoloaikana. 


Pihan muut rakennukset 


Autotallit, vajat ja varastot ja muut pihan ra- 
kennukset tehdään yleensä samaan aikaan 
pientalon kanssa. Jos rakennuttaja haluaa 
kuitenkin keskittyä yhteen projektiin kerral- 
laan, voidaan muut rakennukset rakentaa 





Rakennuksen valmistuminen 


Yhdistetty autotalli ja -katos. 


myöhemmin. Suositeltavaa kuitenkin on teh- 
dä kaikkien rakennusten maarakennustyöt sa- 
maan aikaan, jotta valmista pihaa ei tarvitse 
kaivaa auki lisärakennuksia pystytettäessä. 


Pihatyöt 


Piha-alueiden rakentaminen jää rakennus- 
hankkeessa yleensä ajallisesti viimeiseksi. Kun 
kaikki rakennustyöt on tehty eikä piha-aluet- 
ta tarvita enää työkoneiden liikkumiseen tai 
materiaalien varastointiin, voidaan pihatöihin 
ryhtyä. Pohjatyöt pihalle on tehty jo maara- 
kennusvaiheessa. Tällöin on muotoiltu maan- 
pintaa talon vierustoilla, kenties vaihdet- 
tu maakerroksia ja suojattu tontille jääviksi 
suunnitellut puut ja muut istutukset. 

Hyvin suunnitellulla, rakennetulla ja hoide- 
tulla pihalla on suuri vaikutus omakotitalon 
ilmeeseen. Piha myös laajentaa omakotitalon 
käyttömahdollisuuksia. 

Rapattavissa taloissa pihan istutuksia ei kan- 
nata tehdä täysin valmiiksi ennen julkisivutöi- 
tä. Rappaus talolle tehdään vasta yhden läm- 
mityskauden jälkeen halkeamien välttämisek- 
si. Rappauksen tai julkisivumuurauksen aika- 
na talon vierelle asennetaan telineet, mikä 
kannattaa huomioida istutuksia suunnitelta- 
essa ja toteutettaessa. 

Nurmikko 


Ennen nurmikon tekoa tasataan ja muotoil- 
laan nurmikon alusrakenne haluttuun pin- 
nan muotoon, poistetaan suuret kivet ja maa- 
tuva aines. Pinta kallistetaan aina pintavesi- 
en pois johtamiseksi ja tarpeen mukaan myös 
salaojitetaan. Alusrakennetta ei pidä tiivistää 
liikaa, esimerkiksi työkoneilla, sillä se voi hai- 
tata alustan vedenläpäisykykyä ja juuriston 
kasvua. 

Alusrakenteen päälle levitetään kasvualus- 
ta, joka peruslannoitetaan ja -kalkitaan, jol- 
loin saadaan kylvettävälle nurmikolle tasainen 
ja voimakas kasvuun lähtö. Kasvualustana voi 
käyttää tontilla olevaa sopivaa maa-ainesta. 
Nurmikon kasvualustaksi sopiva maa-aines si- 
sältää mullan lisäksi kiviainesta. Tällöin alusta 
pysyy ilmavana eikä tiivisty liikaa. Tarvittaessa 
maa-ainesta voidaan parantaa maanparannus- 
aineilla. Vaihtoehtoisesti voidaan kasvualusta 

ostaa valmiiksi lannoitettuna ja seulottuna. 

Nurmikon kylvöön käytetään yleensä val- 
miita siemenseoksia, joihin on sekoitettu eri 
lajeja ja lajikkeita. Siemenseoksen koostumus- 
ta arvioitaessa tulee ottaa huomioon nurmi- 
kon käyttötarkoitus, kasvupaikkaolosuhteet 
ja nurmikon tuleva hoito. Kylvöajaksi suositel- 
laan varhaiskeväästä kesäkuun puoleen väliin 
saakka kestävää kautta. 


Puut ja kasvit 


Erilaisilla istutuksilla saadaan tontille näkö- 
tai tuulensuojaa ja niillä voidaan jakaa tontti 
eri alueisiin. Istutusetäisyyksien suunnitteluun 
vaikuttavat kasvilaji, kasvunopeus ja taimien 
koko. Hoitotöiden helpottamiseksi istutusten 
ympärille ei kylvetä nurmikkoa. Nurmetto- 
malle alueelle voidaan levittää suodatinkan- 
gas ja kateaines, esimerkiksi puunkuorta. 


Kulkuteiden päällystys 


Päällysrakenteita käytetään mm. pihojen kul- 
kuväylillä ja oleskelualueilla. Päällysteen va- 
linnassa tulee ottaa huomioon päällysteen so- 
pivuus kohteeseen ulkonäön, rakennettavuu- 
den, käytön aiheuttamien rasitusten ja huol- 
lettavuuden kannalta. Päällysteinä käytetään 
esimerkiksi erilaisia betonisia tai luonnonkivi- 
siä kiveyksiä ja laatoituksia. 

Päällysteen alle tehdään tarpeen mukaan 
sorasta tai murskatuista kiviaineksista kantava, 
routimaton maakerros, joka tasataan haluttuun 
kaltevuuteen. Kiveyksen tai laatoituksen asen- 
nusalustaksi levitetään ja tasataan asennushiek- 
kakerros. Kerroksen tulee olla yhtä paksu joka 
kohdasta, jolloin päällyste painuu tasaisesti. 

Laatoitus suunnitellaan siten, että kivien 
työstö on mahdollisimman vähäistä. Linjalan- 
goilla voidaan merkitä laatoituksen tai kive- 
yksen linjat, värien rajat tms. ladontasuunni- 
telman mukaan. Ladonta aloitetaan esimer- 
kiksi talon seinän vierustalta ja sitä jatketaan 
siten, että työntekijä työskentelee valmiin la- 
donnan päältä. Näin ei tallota tasaushiekkaa 
työn aikana. 

Seinän viereinen maanpinta voidaan peit- 
tää laattojen sijaan myös sepelillä tai kivillä. 
Tarkoitus on, ettei kasvillisuus ja roiskuvat sa- 


Rakennuksen valmistuminen 


devedet pääse likaamaan tai kastelemaan pe- 
rustuksia tai julkisivua. 


Portaat 


Piha-alueille, joissa on suuria korkeuseroja, 
tehdään betoni-, luonnonkivi- tai puuraken- 
teisia portaita helpottamaan liikkumista ta- 
solta toiselle. Portaiden sijasta voidaan myös 
käyttää luiskia. 

Portaat tulee aina perustaa routimattomal- 
le pohjalle tai riittävän routasuojauksen pääl- 
le. Portaat voidaan sijoittaa joko kokonaan tai 
osittain maan sisään tai kokonaan maan pin- 
taan. Maan pinnassa ne erottuvat enemmän 
ympäristöstään. Portaat varustetaan ainakin 
toiselta puolelta kaiteella. 


Kuivaus- ja tuuletustelineet, 
keinut yms. varusteet 


Piha-alueiden kiinteille varusteille tehdään 
huolellinen perustus maan sisään. Esimerkik- 
si keinut tulee perustaa huolellisesti siten, et- 
tei keinu pääse kaatumaan leikkijöiden pai- 
nosta. Perustuksia tehdessä tulee muistaa rau- 
dasta aiheutuva maannousu ja sen vaikutuk- 
set päällysteisiin ja asennettuihin varusteisiin. 





Pohjustustöitä ennen pihan päällystämistä. 

Siirrettäväksi tarkoitetut varusteet asenne- 
taan maan pinnalle tiivistetylle ja tasatulle 
alustalle. 


Pihavalaistus 


Valaistuksella lisätään piha-alueiden käyttö- 
mahdollisuuksia myös pimeänä aikana. Piha- 
alueilla voidaan käyttää korkeita (2-4 m) tai 
matalia (1-1,5 m) valaisimia. Yleensä valaisi- 
met sijoitetaan kulku- ja sisääntuloväylien vie- 
rustoille noin 8-15 metrin välein sekä huolto- 
tilojen, kuten jäteastioiden, katosten, leikki- 
paikkojen ja pysäköintialueiden läheisyyteen. 
Myös istutuksia voidaan valaista. Kaapelit saa 
itse kaivaa maahan, mutta kaikki asennukset 


Tarkistuslista pihatöille 


Istutukset 

e kylvö- tai istutusajankohta 

e taimien säilytys tontilla 

e alustan sopiva tiivistys 

e mullan laatu 

e tarvittava multakerroksen paksuus 
e istutustiheys 

e nurmikon rajaus 


Kulkutiet 
e alustan tasaisuus ja routimattomuus 
e pintojen kallistukset ja pintaveden poisto 
e turvallisuus: liukkaus, putoava lumi 
e lumitöiden helppous, 
lumen varastointipaikat 
e kiveysten saumaustapa 
e reunojen tukeminen 
e portaiden nousu, kaiteet 


Oleskelupaikat 


e kiveykset, puuterassit ilmansuuntien ja 
omien mieltymysten mukaan 


90 


on annettava virallisesti hyväksytyn sähköliik- 
keen tai -asentajan tehtäväksi. 


Rakennuksen takuu 


Takuuaika alkaa sinä päivänä, kun rakennus- 
suoritus hyväksytään vastaanotetuksi vas- 
taanottotarkastuksessa. Jos vastaanottotar- 
kastusta ei pidetä, takuuaika alkaa sinä päivä- 
nä kun työn tulos otetaan käyttöön. Takuu- 
aika ja takuuajan vakuus on aina sovittavissa 
tapauskohtaisesti. Takuuaika on rakennusura- 
kan yleisten sopimusehtojen (RT 16-10660 YSE 
1998) mukaan kaksi vuotta, ellei sopimusasia- 
kirjoissa muuta sovita. Pääasia on, että käyttä- 
jälle jää riittävästi aikaa havaita työn tulokses- 


e grillipaikan paloturvallisuus 
sekä kätevä käynti keittiöön 


Varusteet, kalusteet 

e sopiva lipputangon korkeus, 
lipun koko, tangon noston suunta 

e varusteiden tukevat, 
routimattomat perustukset 

e varusteiden ja kalusteiden 
(talvi/kesä) varastointipaikat 


Valaistus 

e ulkovalojen paikat 
määräytyvät jo 
sähkösuunnitelmissa 

e aika- ja hämäräkytkimien käyttö 

e kulkuteiden turvallinen valaistus 

e hienojen puiden, kivien 
yms. kohdevalaistus 

e osoitevalon on oltava päällä 
aina hämärään aikaan 

e Muista, että sähkötyöt ovat 
ammattilaisen töitä. 


sa, materiaaleissa, laitteistoissa, järjestelmissä 
tai itse toiminnassa esiintyvät mahdolliset vir- 
heet, puutteet ja haitat. Myös sopimusasiakir- 
joissa määriteltyjä tehtäviä, kuten lämpötila- 
oloista johtuvia säätö- ja koekäyttötehtäviä, 
joudutaan joskus siirtämään takuuaikaan. 

Takuuaikana urakoitsija on vastuussa työn- 
sä tuloksesta. Takuuaikana ilmenneet virheet 
ja puutteet urakoitsijan on korjattava omalla 
kustannuksellaan. 

Noin kahden vuoden kuluttua pientalora- 
kennuksen vastaanottotarkastuksesta pide- 
tään takuutarkastus, jossa tarkastetaan ra- 
kennuksen kunto ja kestävyys eli selvitetään, 
miten rakennus on käytössä kestänyt. Takuu- 
tarkastuksessa havaitut puutteet ja korjaukset 
tehdään urakoitsijan takuukorjauksina. 





Takuuajan muistilista 
Rakennushankkeeseen ryhtyvän tehtä- 
vät rakennuksen takuuaikana ohje- 
tiedoston RT10-10833 mukaan. Tehtä- 
väluetteloon on tummennettuna mer- 
kitty ne tehtävät, jotka lain nojalla 
kuuluvat asianomaiselle osapuolelle ja 
siten liittyvät suoranaisesti viranomais- 
valvontaan. 


e Mahdollisten esiin tulevien 
virheiden reklamointi 

e Rakennusluvan arkistoiminen 

e Rakennustyön tarkastusasiakirjan 
ja muiden asiakirjojen ja 
piirustusten arkistoiminen 

e Käyttö- ja huolto-ohjeen mukaisista 
toimenpiteistä huolehtiminen. 


Rakennushankkeeseen 
ryhtyvän tehtävät 
takuuaikana 











Osalla rakennusmateriaaleja on valmistaji- 
en antamat rakennustöitä pidemmät takuu- 
ajat. Esimerkiksi katemateriaaleille annetaan 
yleensä 10 vuoden takuu. Urakoitsijan vas- 
tuu ei pääty takuuajan jälkeenkään, vaan hän 
on edelleen vastuussa sellaisista virheistä tai 
puutteista, joiden voidaan osoittaa johtuneen 
törkeistä laiminlyönneistä ja joita rakennutta- 
ja/tilaaja ei ole voinut vastaanottotarkastuk- 
sessa kohtuudella havaita. Tämä vastuu päät- 
tyy vasta kun kymmenen vuotta työsuorituk- 
sen vastaanottamisesta on kulunut. 

Ne virheet, joista urakoitsijat eivät vastaa, 
korjauttaa rakennuttaja omalla kustannuksel- 
laan. Suunnittelijan tekemistä virheistä vastaa 
suunnittelija rakennuttajalle konsulttitoimin- 
nan yleisten sopimusehtojen mukaisesti. Ra- 
kennuttaja päättää, hoitaako hän takuuajan 
työt itse vai teettääkö urakoitsijalla takuukor- 
jausten yhteydessä. 


Huolto ja kunnossapito 


Rakennuksen oikea käyttö, säännöllinen 
huolto ja järkevät korjaustoimet varmistavat 
rakenteiden ja laitteiden pitkät käyttöiät, hy- 
vän energiatalouden ja turvalliset asumisolot. 
Rakennuksen osien ja teknisten järjestelmien 
ylläpidon tulee olla säännöllistä ja aktiivista. 
Huoltotarve koskee erityisesti pintarakentei- 
ta, vedeneristeitä sekä teknisiä järjestelmiä. 
Asukas saa vastaanottotarkastuksen yhte- 
ydessä rakennuksen huoltokirjan, jota suun- 
nittelijat ja rakentajat ovat koonneet raken- 
nushankkeen alusta alkaen. Huoltokirja sisäl- 
tää erilaisia rakennuksen huolto- ja käyttöoh- 
jeita sekä rakennuksen huoltosuunnitelman. 
Heti asumisen alussa tehtäviä huoltotoimia 
ovat mm. ilmanvaihdon suodattimien vaihto, 
liesituulettimen suodattimen peseminen, lat- 
tiakaivojen putsaus, vikavirtasulakkeiden tes- 
taus, pesukoneiden siivilöiden puhdistus sekä 
vesikiertoisen lattialämmityksen tai maaläm- 
pöpiirin suodattimien puhdistaminen. 

Taulukko 19. Pientalon kahdentoista kuukauden tarkastus- ja huoltolista. Lähde: Oman talon käsikirja. 2012. 

Tammikuu 


Helmikuu 


Maaliskuu 


Huhtikuu 


Toukokuu 


Kesäkuu 


Heinäkuu 


e Märkätilojen laattojen, muiden pinnoitteiden, silikonisaumojen tarkastus 
e Lattiakaivojen ja hajulukkojen puhdistus 

e Keskuspölynimurin säiliön tyhjennys 

e Keskuspölynimurin suodattimien vaihto tai puhdistus 

e Palovaroittimen testaus 

e Liesituulettimen rasvasuodattimen puhdistus 

e Kylmälaitteiden taustan imurointi 


e Asunnon lattianpäällysteiden kuntotarkastus 

e Palovaroittimen testaus 

e Sammutus- ja ensiapuvälineiden tarkastus 

e Pesualtaiden hajulukkojen ja lattiakaivojen puhdistus 


e Pesukoneiden letkujen, liitosten ja sähköjohtojen kunnon tarkastus 
e Pesukoneiden nukkasihtien puhdistus 

e Palovaroittimen testaus 

e Keskuspölynimurin säiliön tyhjennys 


e Huoneiden ilmanvaihtoventtiilien puhdistus 

e |V-laitteiden suodattimien puhdistus/vaihto 

e IV-laitteiden säätö kesäasentoon 

e Pinta/valumavesien virtaussuuntien tarkastus (virtaavat poispäin rakennuksesta) 
e Tuulettuvan alapohjan kunto- ja tuulettumistarkastus 

e Palovaroittimen testaus 

e Ulkoseinien kuntotarkastus 

e Liesituulettimen rasvasuodattimen puhdistus 


e Vesikaton puhdistus ja tarkastus 

e Katon läpivientien ja vesipeltien tarkastus 

e Piipun kunnon tarkastus 

e Katon turvalaitteiden ja tikkaiden tarkastus 

e Vesikourujen puhdistus lehdistä ja roskista 

e Puutarhan kasteluvesijohdon avaaminen ja letkujen kunnon tarkastus 
e Tuulettuvan yläpohjan ja räystäiden kunto- ja tuuletustarkastus 

e Huoneiden ovien kunto, säätö, saranoiden ja lukkojen voitelu 

e Palovaroittimen testaus 


e Ikkunoiden pesu 

e Lakkaamattomien tammi- ja muiden jalopuuovien käsittely 
e Keskuspölynimurin säiliön tyhjennys 

e Palovaroittimen testaus 

e Salaojien toiminnan tarkastus 


e Palovaroittimen testaus 

e Märkätilojen laattojen, muiden pinnoitteiden ja silikonisaumojen tarkastus 
e Lattiakaivojen ja hajulukkojen puhdistus 

e Keskuspölynimurin suodattimien vaihto tai puhdistus 

e Pesukoneiden nukkasihtien puhdistus 

e Liesituulettimen rasvasuodattimen puhdistus 

e Kylmälaitteiden taustan imurointi. 


Elokuu 


e Piippujen ja ilmanvaihdon nuohouksen tarpeen kartoitus ja tilaus 


e Ovien ja ikkunoiden kuntotarkistus 
e Keskuspölynimurin säiliön tyhjennys 


e Palovaroittimen testaus 


e Sammutus- ja ensiapuvälineiden tarkastus 
e Pesualtaiden hajulukkojen ja lattiakaivojen puhdistus 


Syyskuu 


e Pinta/valumavesien virtaussuuntien tarkastus (virtaavat poispäin rakennuksesta) 


e Pesukoneiden letkujen, liitoksien ja sähköjohtojen kunnon tarkastus 
e Vesikaton tarkastus ja puhdistus 

e Läpivientien ja vesipeltien tarkastus vesikatolla 

e Lämmityslaitteiston vuosihuolto 


e Palovaroittimen testaus 


e Lukkojen ja saranoiden voitelu 


Lokakuu 


e Vesikourujen puhdistus lehdistä ja roskista 


e Huoneiden ilmanvaihtoventtiilien puhdistus 

e Ruohonleikkurin ja puutarhakoneiden talvihuolto 
e Keskuspölynimurin säiliön tyhjennys 

e Puutarhan kasteluvesijohdon sulkeminen 


e Palovaroittimen testaus 


e Lumityövälineiden tarkastus ja kunnostus 


e Hiekoitussepelin hankinta 


Marraskuu 


e IV-suodattimien puhdistus/vaihto 


e IV-laitteiden säätö talviasentoon 


e Palovaroittimen testaus 


e Keskuspölynimurin säiliön tyhjennys 
e Liesituulettimen rasvasuodattimen puhdistus 


Joulukuu 


e Saunan lauteiden kuntotarkastus ja pesu 


e Liesituulettimen pesu ja vaihto 


e Palovaroittimen testaus 


e Käsisammuttimien tarkastuttaminen (kuivassa säilytetyn 
joka toinen vuosi, muilla tarkastus joka vuosi). 


Pientalorakennuksen eri osien laskennalli- 
nen käyttöikä vaihtelee suuresti. Pisin käyt- 
töikä on yleensä runkorakenteilla, nopeim- 
min uusittavia ovat yleensä lattiapinnat sekä 
märkätilojen pintarakenteet. Helposti rikkou- 
tuvia, repeytyviä ja kuluvia pintamateriaaleja, 
kuten laattoja ja tapetteja, kannattaa säästää 
korjausten varalle. Lämmitysjärjestelmävaih- 
toehdoista kaukolämpö- ja sähkölämmitysjär- 
jestelmät ovat yleensä huoltovapaampia kuin 
puu- ja öljylämmitysjärjestelmät. 

Omakotitalon kunnosta vastaa aina omista- 
ja. Rakennuksen hoito- ja huoltotoimenpiteet 


ovat yleensä helppoja ja suurimman osan niis- 
tä voi omistaja itse tehdä. 


Pientalon keskeisimpiä tarkastus- ja 
huoltokohteita ovat yleensä 
e märkätilojen pintamateriaalit sekä 
niiden saumat ja läpiviennit 
e vesikalusteiden liitokset 
e vesikate, sen saumat, liitokset ja läpiviennit 
e räystäät ja syöksytorvet 
e sadevesiviemäröinti 
e ikkunoiden ja ovien tiivisteet sekä 
e lämmitysjärjestelmä, lämmöntuottolaite. 

Määritelmiä 


Alapohja 


Aliurakoitsija 


Antura 


Arkkitehti 

Asemapiirros 

Bruttoala brm2 (kokonaisala) 
Diplomi-insinööri (DI) 


Energiaselvitys 


Energiatehokkuusdirektiivi 


Energiatodistus 


Erillispientalo 


Alapohjalla tarkoitetaan lattiarakenteita. 


Rakennushankkeen työmaavaiheen toteutuksessa pääurakoitsijalle 
sopimussuhteella alistettu urakoitsija. Ks. pääurakoitsija. 


Tyypillisesti teräsbetoninen palkki, joka siirtää rakennuksen 
painon maaperään. Anturan leveyttä kasvatetaan, jos 
maapohja on pehmeää. 


Pientalohankkeen pääsuunnittelija. Noin 5-10 vuoden 
ympäristö- ja rakennusalan korkeakoulutuksen saanut 
suunnittelija. Suomen Arkkitehtiliiton SAFA:n jäsenarkkitehdit 
voivat käyttää titteliä arkkitehti SAFA. 


Tonttia, tontin rajoja ja esim. rakennusten sijaintia tontilla kuvaava 
piirustus. Esitetään esimerkiksi mittakaavassa 1:200 tai 1:500. 


Rakennushankkeen kaikkien kerrosten yhteenlaskettu kokonais- 
pinta-ala kerrostasoaloina. Kuvaa koko rakennushankkeen laajuutta. 


Teknillisissä korkeakouluissa noin 5-8 vuoden teknistieteellisen 
insinöörikoulutuksen saanut henkilö. 


Laaja selvitys rakennuksen energiankäytöstä. 
Energiaselvityksen keskeinen osa on energiatodistus. 


Rakennusten energiatehokkuusdirektiivi (EPBD) 2010 antaa 
lisää painoarvoa rakennusten energiatodistuksille, teknisten 
järjestelmien tarkastuksille sekä asettaa vaatimuksia uudis- ja 
korjausrakentamiselle. 


Työkalu rakennusten energiatehokkuuden vertailuun ja 
parantamiseen. Energiatehokkuusluokan avulla kuvataan 
rakennuksen kokonaisenergian kulutusta asteikolla A-G. 


Pientalo, jossa eri huoneistoihin kuuluvia tiloja ei ole vierekkäin 
toisissaan kiinni. Käytetään myös nimitystä omakotitalo. 

Hankesuunnittelu 


Huoneala hum2 


Huoneistoala htm2 


Huoneselostus 


Ilmanvuotoluku 


IV-työnjohtaja 


Julkisivupiirustus 


Kaukolämpö 


Kerrosala kem2 


Kerrosluku 

Ennen pientalon piirtämällä tapahtuvaa rakennussuunnittelua 
tehtävä hankkeen tavoitteiden asettaminen. Hankesuunnittelussa 
asetetaan tulevalle rakennushankkeelle koko ja laatutavoitteet. 


Huoneen sisäpintoja myöten laskettu pinta-ala. 
Kuvaa huoneiden laajuutta. 


Huoneiston huonealojen summa. Lasketaan huoneistoa 
rajaavia seiniä myöten. Kuvaa huoneiston laajuutta. 


Hankkeen alkuvaiheessa huoneluettelo, rakennuksen 
huonetilojen ja pinta-alojen luettelo. Täydentyy yleensä 
myöhemmin rakennusselostukseen osaksi liitettäväksi 
yksityiskohtaiseksi kuvaukseksi huoneiden lattioissa, 
seinissä ja katossa käytettävistä materiaaleista, 
pintakäsittelyistä, kiintokalusteista ja varusteista. 


Ilmanvuotoluku kertoo, kuinka monta kertaa ilma vaihtuu 
tunnissa vuotokohtien kautta vaipan pinta-alaan nähden. 
Mitä pienempi luku, sen parempi ilmatiiviys. 


Ilmanvaihtolaitteiston (IV) työnjohtaja. 


Rakennuksen julkisivuja ulkopuolelta kohtisuoraan 
kuvaava piirustus. 


Kaukolämpö siirretään asiakkaille kaksiputkista 
kaukolämpöverkkoa pitkin. Toisessa putkessa kuuma menovesi 

vie lämpöä asiakkaille, toisessa putkessa taas viileämpi lämpöä 
luovuttanut vesi palaa takaisin laitokselle. Kaukolämpöä tuotetaan 
yhteistuotantolaitoksissa ja erillisissä lämpölaitoksissa. 


Kerrosala on vaakasuora pinta-ala, jota rajoittavat kerrosten 
seinien ulkopinnat tai niiden ajateltu jatke ulkoseinien pinnassa 
olevien aukkojen ja koristeosien osalta. Rakennuksen kerrosalaan 
luetaan kerrosten pinta-alat ja se ullakon tai kellarikerrosten ala, 
jossa on asuin- tai työhuoneita tai muita rakennuksen pääasiallisen 
käyttötarkoituksen mukaisia tiloja. 


Rakennuksen kerrosten lukumäärä. Kerroslukuun lasketaan 
mukaan kaikki ne pääasiallisesti maanpinnan yläpuolella 

olevat kerrokset, joissa on asuin- tai työhuoneita tai rakennuksen 
käyttötarkoituksen mukaisia tiloja. Jos rakennuksen kerrosten 
lukumäärä vaihtelee rakennuksen eri osissa, kerrosluvulla 
tarkoitetaan yleensä rakennuksen suurinta kerroslukua. 


Kerrostasoala ktm2 


Kiinteistö 


Kustannusarvio 


KVV-työnjohtaja 


Kytketty pientalo 


Käyttäjä 


Käyttökustannukset 


Käyttöönottokatselmus 


Leikkauspiirustus 


Loppukatselmus 


Louhinta 


Ulkoseinien ulkopintoja myöten mitattu yhden 
kerroksen kokonaispinta-ala. 


Itsenäinen maa-alue, joka on merkitty kiinteistörekisteriin. 
Kiinteistö käsittää maa-alueen tai maa-alueen ja sillä olevat 
rakennukset, jos rakennukset ovat samalla omistajalla. 
Tontti muodostuu kiinteistöksi, kun se merkitään tonttina 
kiinteistörekisteriin. 


Rakennushankkeen alussa tehdään hankkeelle tavoitteellinen 
kustannusarvio. Hankkeen edetessä syntyviä kustannuksia 
verrataan kustannusarvioon, jotta rakentamisen kokonais- 
kustannuksia voidaan ohjata. 


Kiinteistön vesi- ja viemärilaitteiston työnjohtaja. 


Pientalo, jossa eri huoneistoihin kuuluvia tiloja on vierekkäin toisissaan 
kiinni joko suoraan tai jonkin yhdistävän rakenteen välityksellä. 
Huoneistoja yhdistävä rakenne voi olla esim. autosuoja tai ulkovarasto. 
Kytkettyjä pientaloja ovat esimerkiksi paritalot ja rivitalot. 


Suunniteltavan rakennuksen tuleva käyttäjä. On pientalo- 
hankkeessa usein sama kuin rakennushankkeen tilaaja. 


Rakennuksen käytön aikana syntyvät kustannukset. Valtaosa 
käyttökustannuksista syntyy Suomessa lämmityksestä. 


Rakennusvalvonnan suorittava osittainen loppukatselmus. 
Rakennus tai sen osa voidaan hyväksyä käyttöön otettavaksi 

ennen varsinaista loppukatselmusta suorittamalla siinä 

osittainen loppukatselmus. Osittaisessa loppukatselmuksessa 
huolehditaan erityisesti siitä, että käyttöön hyväksytty rakennuksen 
osa on turvallinen, terveellinen ja käyttökelpoinen. 


Esim. rakennuksen pituus- tai poikkisuuntaan tehty piirustus, 
jolla kuvataan esim. rakenteiden sisällä olevia kerroksia sekä 
sisätilojen suhteita. 


Maankäyttö- ja rakennuslain edellyttämä tarkastus ennen kuin 
rakennus voidaan ottaa käyttöön (ks. myös käyttöönottokatselmus). 
Loppukatselmuksen suorittaa kunnan rakennusvalvonta. 
Loppukatselmuksen edellytyksenä on, että rakennustyö on 

valmis, rakennus on kaikilta osin otettavissa käyttöön ja 
viranomaisvalvonnan kannalta säädetyt ja määrätyt tarkastukset 

ja niiden vaatimat toimet on suoritettu. 


Louhinnalla tarkoitetaan pientalotyömaalla kallion porausta, 
panostusta ja peittämistä, räjäytystä sekä irrotetun louheen 
kuormausta ja poiskuljetusta. 

Luonnospiirustus 


Luonnossuunnittelu 


LVI-suunnittelija 


Lämmönläpäisykerroin 


Lämpöhäviö 


M1-merkki 


Maanvarainen alapohja 


Maisema-arkkitehti 


Maisemasuunnittelija 


Materiaalikustannukset 


Mittakaava 


MRL 


MRA 

Luonnosmaisesti, hahmottelemalla tehty vapaamuotoinen piirustus. 


Pääasiassa piirtämällä tapahtuvan rakennussuunnittelun 
alkuvaiheet, jolloin määritellään mm. pientalorakennuksen näkyvä 
muoto, soveltuvuus tontille ja käynnistetään rakennusluvan haku. 


Rakennuksen lämmityksen, vesijohtojen, viemäröinnin 
ja ilmastoinnin erikoissuunnittelija. 


Lämmönläpäisykerroin (U) ilmoittaa lämpövirran tiheyden, 

joka jatkuvuustilassa läpäisee rakennusosan, kun lämpötilaero 
rakennusosan eri puolilla olevien ympäristöjen välillä on yksikön 
suuruinen. Lämmönläpäisykertoimen yksikkö on W/(m? - K). 


Lämpöhäviöllä tarkoitetaan katon, seinien ja lattian läpi johtuvaa 
lämpöä, rakennukseen jäävistä vuotokohdista virtaaman ilman 
mukana karkaavaa lämpöä sekä ilmanvaihdon kautta poistuvaa 
lämpöä. Tämä kokonaislämpöhäviö ei saa olla suurempi kuin 
määräysten mukaisilla vertailuarvoilla laskettu lämpöhäviö. 


M1-merkki kertoo materiaalin vähäpäästöisyydestä sisäilman 
laadun kannalta. Rakennusmateriaalien päästöluokitus esittää 
vaatimukset tavanomaisissa työ- ja asuintiloissa käytettäville 
materiaaleille hyvän sisäilman laadun kannalta. 


Maapohjaa vasten oleva lattiarakenne. 


Ympäristö- ja maisema-alan korkeakoulutuksen saanut suunnittelija. 


Tontin, piha-alueiden ja kasvillisuuden erikoissuunnittelija. 
Käytetään joskus pientalohankkeissa. 


Rakennusmateriaalien osuus rakennuskustannuksista. 
Ks. myös työkustannukset. 


Suhde, jossa piirustus vastaa todellisuutta, esim. mittakaavassa 
1:100 yksi millimetri piirustuksessa vastaa sataa millimetriä 
todellisuudessa. 


Lyhenne maankäyttö- ja rakennuslaista. 


Lyhenne maankäyttö- ja rakennusasetuksesta. 


Nso-luku 


Passiivienergiatalo 


Perustukset 


Pientalo 


Piirustukset 


Piirustusluettelo 


Pohjapiirustus 


Pohjatutkija 


Pääpiirustukset 


Päätoteuttaja 


Pääurakoitsija 


Rakennesuunnittelija 


Rakennusala 


Osa ilmanvaihdosta on ns. hallitsematonta, jolloin ilma kulkeutuu 
rakennuksen epätiiviys kohdista rakenteiden läpi. Tätä kuvataan 
ilmanvuotoluvulla nso. Se kertoo kuinka monta kertaa rakennuksen 
ilmatilavuuden verran ilmaa vuotaa rakenteiden läpi. 
Ilmatiiveysluvun yksikkö on 1/h ("kertaa tunnissa”). 


Passiivienergiatalosta voidaan käyttää myös lyhyempää muotoa 
passiivitalo. Tällainen talo saa suuren osan tarvittavasta lämmitys- 
energiasta passiivisista lämpökuormista, kuten ihmisistä, valaistuksesta 
ja kodinkoneista sekä auringon säteilystä ikkunoiden kautta. 


Rakenteet, jotka siirtävät rakennuksen aiheuttamat 
kuormitukset maapohjaan. 


Pientalo on asuinrakennus, jossa ei ole päällekkäin eri asuin- 
huoneistoihin kuuluvia tiloja. Pientaloja ovat yksin tontilla olevat 
ns. erillispientalot sekä kytketyt pientalot. Tyypillisesti pientalo- 
rakennukset ovat yksi-, puolitoista- tai kaksikerroksisia. 


Erittäin keskeiset suunnitteluvaiheissa tuotettavat asiakirjat. 
Piirustukset kuvaavat rakennuksen muodon ja mitat, rakennus- 
selostus kuvaa tekstinä lopputulokselta edellytettävän laadun. 


Suunnittelijoiden tekemien piirustusten rakennuskohtainen 
luettelo, joka sisältää tiedot piirustusnumeroista, nimestä (sisällöstä), 
mittakaavoista, päiväyksistä ja versioista. 


Suoraan ylhäältä alaspäin tehty piirustusprojektio. 
Pohjapiirustuksessa seinät ja rakenteet kuvitellaan leikattavan 
vaakatasossa noin 1:n metrin korkeudelta lattiasta. 


Pohjatutkija tekee kohteen pohjatutkimuksen, josta selviää talon 
ja rakenteiden, kuten teiden ja putkitusten perustamistapa. 


Piirustussarja (pohjapiirustukset, julkisivut, leikkaukset, 
useimmiten mittakaavassa 1:100). 


Rakennuttajan nimeämä pääurakoitsija tai pääasiallista määräysvaltaa 
käyttävää työnantaja taikka sellaisen puuttuessa rakennuttaja itse. 


Rakennushankkeen työmaavaiheen toteutuksesta eli 
rakentamisesta päävastuussa oleva urakoitsija. 


Pientalohankkeen rakenteiden, “kantavuuden kestävyyden 
ja kosteusasioiden” erikoissuunnittelija. 


Rakennuksen tontilta ylhäältä katsottaessa peittämä pinta-ala. 

Rakennusalueen raja 


Rakennusarkkitehti 


Rakennushankkeeseen ryhtyvä 


Rakennusinsinööri (RI) 


Rakennusjärjestys 


Rakennuskustannukset 


(rakentamiskustannukset) 


Rakennuskustannusindeksi 


Rakennuslupa 


Rakennusmestari (rkm) 


Rakennusoikeus 


Rakennusselostus 


Rakennussuunnittelu 


Rakennustarkastaja 


Rakennusvalvonta 

Tonttiin liittyvä käsite. Alue, jonka sisällä rakentaminen 
on tontilla sallittua. 


Keskiasteen noin nelivuotisen koulutuksen saanut 
rakennussuunnittelija. 


Pientalon rakentamisessa tyypillisesti tuleva asukas. 
Lainsäädännön kannalta rakennushankkeeseen ryhtyvä on se, 
joka hakee rakennuslupaa. 


Ammattikorkeakouluissa noin 4:n vuoden insinöörikoulutuksen 
saanut rakennusalan ammattilainen. 


Maankäyttö- ja rakennuslain mukaisesti kunnassa tulee olla 
rakennusjärjestys. Rakennusjärjestys on kuntatason normi, joka 
ohjaa osaltaan rakentamisen määrää ja sijaintia. Rakennusjärjestys 
täydentää yleiskaavaa, asemakaavaa sekä ympäristöministeriön 
antamia ohjeita ja asetuksia. 


Rakennuttamisesta syntyvät ja työmaalla rakentamisesta 
aiheutuvat kustannukset (ilman tonttia). 


Valtakunnallinen indeksikerroin, jolla seurataan rakentamisen 
kustannusten muutoksia. 


Kaupungilta tai kunnalta haettava rakennustyölle tarvittava 
virallinen lupa. Joskus rakennusluvan saaminen edellyttää ensin 
poikkeusluvan hakemista. 


Rakennusmestari vastaa rakennustyömaan käytännön toteutuksesta. 


Tonttiin liittyvä käsite. Sen suuruinen kerrosala, jonka tontille 
saa rakentaa. 


Toteutussuunnitteluvaiheessa urakoitsijoita varten tehtävä asiakirja, 
joka kuvaa rakentamisen lopputulokselta edellytettävän laadun. 


Pientalon arkkitehtuurin, rakenteiden ja tekniikan suunnittelu- 
vaiheet. Jakautuu luonnos- ja toteutussuunnitteluun. 


Kaupunkien ja kuntien rakennusvalvontavirkamies. 


Kaupunkien ja kuntien rakentamista ohjaavat ja valvovat 
viranomaiset (rakennusvalvontavirasto). 


Rakennuttaja 


Rakennuttajan kustannukset 


Rakentamisen valmistelu 


Rakentamisvaihe 


RakMK 


Rappaus 


Rasite 


Ryhmärakennuttaminen 


Ryömintätila 


Sisustussuunnittelija 


Sisäilmasto 


Sisäilmastoluokitus 


Sivu-urakoitsija 


Slammaus 


Sokkeli 


Henkilö tai organisaatio, joka ryhtyy rakennushankkeeseen 
tai muu taho, joka ohjaa ja valvoo rakennushanketta taikka 
jos edellä mainittuja ei ole, tilaajaa. Rakennushankkeen 
käytännön organisoija. Pientalohankkeessa rakennuttaja on 
tyypillisesti pientalon tuleva asukas. 


Rakennushankkeen järjestelyistä ja organisoinnista 
(eli rakennuttamisesta) aiheutuvat kustannukset 
(esim. suunnittelu, kopiointi, luvat, jne.). 


Työmaan organisointivaihe, joka tähtää 
rakennustyön aloittamiseen. 


Pientalon rakentaminen tontilla. 


Lyhenne sanasta Suomen rakentamismääräyskokoelma. 


Rakenteiden pinnoittamistapa. Yleisimmin sitä käytetään 
julkisivuissa. Rappausta käytetään yleisimmin harkko-, tiili- 
ja betonirakenteisissa. 


Rasitteilla tarkoitetaan oikeuksia, joita toisella kiinteistöllä 
on kyseiseen kiinteistöön. 


Ryhmä henkilöitä tai perheitä, jotka ryhtyvät yhdessä 
asuntorakennushankkeeseen saadakseen itselleen asunnot. 
Yhteisen rakentamishankkeen tavoitteena on saada aikaan 
kustannussäästöjä ja helpottaa hankintojen tekemistä 
yhdistämällä niitä. 


Tuulettuvan alapohjan alla oleva tila. 


Sisustukseen ja materiaaleihin keskittyvä erikoissuunnittelija. 


Sisäilmastolla tarkoitetaan niitä rakennuksen ympäristötekijöitä, 
jotka vaikuttavat ihmisen terveyteen ja viihtyvyyteen. 


Sisäilmastoluokitus asettaa rakennusten sisäilmastolle 
tavoite- ja suunnitteluarvot. 


Rakennushankkeen työmaavaiheen toteutuksessa 
pääurakoitsijalle työsuhteessa alistettu urakoitsija, joka 
on suorassa sopimussuhteessa rakennuttajaan. 


Rappausmenetelmä, jolla tarkoitetaan yksikerrosrappausta. 


Anturan ja varsinaisen ulkoseinän välinen seinä eli ”kivijalka”. 

Suomen rakentamismääräys- 
kokoelma, RakMK 


Suunnittelukustannukset 


Suunnittelusopimus 


Sähkösuunnittelija 


Talopaketti 


Tarveselvitys 


Tehokkuusluku 


Tilaaja 


Tilaohjelma (huonetilaohjelma) 


Tonttikartta 


Toteutusmuoto 

Ympäristöministeriö ylläpitää Suomen rakentamismääräyskokoelmaa, 
johon kootaan maankäyttö- ja rakennuslain nojalla annetut 
rakentamista koskevat säännökset ja rakentamismääräykset sekä 
ministeriön ohjeet. Suomen rakentamismääräyskokoelmaan voidaan 
koota myös valtion muiden viranomaisten antamia rakentamista 
koskevia määräyksiä. Nykyisen rakentamismääräyskokoelman 

kaikki osat uusitaan vuoden 2017 loppuun mennessä. 


Rakennushankkeessa suunnittelusta aiheutuvat 
kustannukset jakautuvat yleensä arkkitehti-, rakenne-, 
LVI- ja sähkösuunnittelun kustannuksiin. 


Rakennuttajan (tilaajan) ja suunnittelijoiden välinen kirjallinen 
sopimus suunnittelutyön suorittamisesta. 


Rakennuksen sähkötekniikan ja valaistuksen erikoissuunnittelija. 


Yleisnimitys tuote- ja palvelukokonaisuudelle, joka sisältää 
yleensä merkittävän osan talon tarvittavista suunnitelmista, 
runkomateriaalit sekä rungon pystytyksen. Talopaketti voi olla 
talotehtaassa pitkälle esivalmistettu tai se rakennetaan vasta 
rakennuspaikalla. 


Ennen pientalohankkeeseen ryhtymistä tehtävä selvitys ja päätös 
pientalohankkeen tarpeellisuudesta. Tarveselvitysvaiheessa mietitään 
ja tarkastellaan tulevaan asuntoon kohdistuvia vaatimuksia, kuten 
tilantarvetta, asunnon sijaintia, rakentamisen ajankohtaa ja 
toteutustavan valintaa. 


Asemakaavassa tontille ilmoitettava tehokkuusluku (e) kertoo, 
kuinka paljon tontille saa rakentaa suhteessa tontin pinta-alaan. 


Rakennushankkeessa viime kädessä taloudellisessa vastuussa 
sopimusteknisesti oleva taho. Pientalohankkeessa usein sama 
kuin käyttäjä. 


Rakennushankkeen alussa hankesuunnitteluvaiheessa 
tehtävä rakennuksen koon ja laatutason määrittely. 
Tilaohjelmassa asetetaan rakennushankkeelle tavoitteet. 


Tontin rajat ja muut kaavoitukseen liittyvät "viralliset tiedot” 
kuvaava piirustus (eri mittakaavoissa). Tonttikartan saa 
kaavoittajalta tai rakennusvalvonnasta. 


Pientalohankkeen toteutusmuodolla tarkoitetaan rakennuttamisen, 
suunnittelun ja rakentamisen organisointitapaa. 


Toteutuspiirustukset 


Turvallisuuskoordinaattori 


Tuulettuva alapohja 


Työkustannukset 


U-arvo, lämmönläpäisykerroin 


Urakkaohjelma 


Urakkasopimus 


Urakkatarjouspyyntö 


Urakoitsija 


Vastaava työnjohtaja 


VNa 


VNa 205/2009 


Rakennuksen toteutusta eli rakentamista varten tehdyt 
piirustukset (vanha nimike oli työpiirustus). 


Rakennuttajan rakennushankkeeseen nimeämä tehtävistään 
vastuullinen edustaja, joka huolehtii rakennuttajalle säädetyistä 
velvoitteista. 


Lattiarakenne, jonka alla on ulkoilmaan tuulettuva tila. 


Työn osuus rakennuskustannuksista. 


Lämmönläpäisykerroin (U) kuvaa rakenteiden lämmöneristyskykyä. 
U-arvon yksikkö on W/(m? - K) ("wattia neliömetriä ja lämpöastetta 
kohti”) eli se kertoo kuinka monta wattia lämpöä karkaa rakenteen 
läpi, kun sisä- ja ulkoilman välillä on yhden asteen lämpötilaero. 


Rakennuskohteen yksilöivä ja rakennuttajan ja urakoitsijan 
välisen suhteen määrittelevä asiakirja. 


Rakennusvaiheessa urakoitsijoiden kanssa tehtävät kirjalliset 
sopimukset rakennustyön suorittamisesta. 


Kirje, jolla etsitään rakennusvaiheessa sopivia urakoitsijoita 
tekemään rakennustöitä. 


Rakennustyön suorittaja. Ks. pääurakoitsija, aliurakoitsija, 
sivu-urakoitsija. 


Rakennustyön suorituksesta ja laadusta vastaava 
rakennusvalvonnan hyväksymä työnjohtaja. 


Lyhenne sanasta valtioneuvoston asetus. 


Valtioneuvoston asetus rakennustyön turvallisuudesta. 

Lähteitä ja kirjallisuutta 


www.maanmittauslaitos.fi. 
Sivuilla on mm. kiinteistön ostajan ja 
myyjän muistilista. 


www.eneuvonta.fi/ 
www.nollaenergia.fi 


Motiva: Hyvä talo - Rakennetaan energiatehokas 

